cyanic-selkie/wikianc huggingface dataset:
ߛߌ߬ߟߊ߬ߡߊ߬ߦߊ ߗߡߍ߬ߘߐ߬ߦߊ
ߤߐ߲ߞߐ߲ߜ߭            ߁߀߀/߁
ߍ߲ߘߌ                 ߁߀߀/߁߄
ߍ߲ߘߏߣߛߌ          ߁߀߀/߉߅
ߌߙߊ߲߫                   ߁߀߀/߉߉
ߌߙߊߞ                 ߁߀߀/߉߇
ߌߕߊߟߌ               ߁߀߀/߁
ߖߓߎߕߌ             ߁߀߀/߉߄
ߗ߭ߊߔߐ߲                ߁߀߀/߁
ߗ߭ߐߙߑߘߊߣ          ߁߀߀/߉߅
ߞߋߣߌߦߊ            ߁߀߀/߃߀
ߞߏߥߋߌ            ߁߀߀/߈߅
ߟߌߓߊ߲߫                ߁߀߀/߇߀
ߟߌߓߌ              ߁߀߀/߁߀߀
ߡߊߟߑߘߌߝߋ     ߁߀߀/߁߀߀
ߡߊߟߖ߭ߌߦߊ           ߁߀߀/߅߂
ߡߏߙߌߛߋ          ߁߀߀/߁߉،߅
ߡߊߙߐߞߎ߬            ߁߀߀/߉߉
ߣߌߖ߭ߋߙߌߦߊ         ߁߀߀/߇߅
ߏߡߊ߲                   ߁߀߀/߁߀߀
ߔߊߞߛߌߕߊ߲            ߁߀߀/߉߇
ߞߕߊߙ                  ߁߀߀/߁߀߀
ߙߎߡߊߣߌ߲             ߁߀߀/߂߀
ߙ߭ߎߛߌ                ߁߀߀/߁߈
ߊߙߊߓߎ߫ ߛߘߎ߬ߟߊ     ߁߀߀/߁߀߀
ߛߍ߲ߜ߭ߊߔߎߙ            ߁߀߀/߁߇
ߕߊߗ߭ߌߞߌߛߑߕߊ߲        ߁߀߀/ ߉߅
ߕߣߎߖ߭ߌ                 ߁߀߀/߉߆
ߕߙߎߞߌ߫                 ߁߀߀/߉߉
ߕߊߦߌߟߊ߲ߘ             ߁߀߀/߁߀
ߛߌߙߌ߫                   ߁߀߀/߉߁
ߎ. ߊ. ߋ߳                 ߁߀߀/߁߀߀
ߔߊߟߍߛߑߕߌߣ        ߁߀߀/߉߃
ߜߍߛߏߓߊ߫
ߜߍߛߏߓߊ߫ ߦߋ߫ ߛߏ ߣߌ߫ ߖߌ߬ߣߍ߫ ߡߙߊ߬ߘߊ߰ߘߎ߯ߟߊ ߘߏ߫ ߟߋ߬ ߘߌ߫ ߓߋߟߊ߫ ߡߙߊ߬ߓߊ߰ߘߊ ߣߌ߫ ߒߛߙߍߜߍ߬ߘߍ߫ ߕߌ߲߬ߞߎߘߎ߲ ߘߐ߫.
ߛߌ߰ߓߊ߮
ߜߍߛߏߓߊ߫ ߖߊ߬ߕߋ߬ߛߎ߬ߓߐ߬ߣߍ߲ ߞߍ߫ ߘߊ߫ ߡߐ߰ ߃߇ ߈߃߀ ߟߋ߬ ߘߌ߫ ߂߀߁߆ ߟߊ߫߸ ߏ߬ ߡߍ߲ ߕߊ߬ߣߍ߲߬ ߦߋ߫ ߂߀߁߄ ߝߘߏ߬ߓߊ߬ ߕߐ߰ߛߓߍ߬ߟߌ ߡߊ߬߸ ߏ߬ ߕߘߍ߬ ߦߋ߫ ߡߐ߰ ߃߅ ߃߇߂ ߠߋ߬ ߘߌ߫.
ߦߟߌߣߐ ߣߌ߫ ߦߙߌߡߊߛߙߋ
ߦߌߟߡߊ:ߖߌ߬ߣߍ߬ ߛߏ ߦߌߟߡߊ:ߊߝߙߌߞߌ߬ ߓߏ߲߬ߘߊ ߦߌߟߡߊ:ߖߌ߬ߣߍ߫ ߘߏ߲߬ߘߊ
ߞߡߊߟߐ߲ߘߐߦߊ:
ߣߘߐ߬ߟߐ߲ ߓߏߟߏ߲ ߡߍ߲ ߦߋ߫ ߝߋ߬ߙߊ߬ߥߎ߬ߣߊ ߟߎ߬ ߕߟߋ߬ ߘߐ߬ ߞߏ ߟߎ߬ ߢߊߢߌߣߌ߲߫ ߠߊ߫. ߊ߰ ߝߐ߫ ߟߴߊ߬ ߡߊ߬ ߝߣߊ߫ ߞߏ߫ ߝߋ߬ߙߊ߬ߥߎ߲߬ߟߐ߲߬ߘߐ߬ߦߊ.
ߒߞߏ ߞߊ߲ ߝߐߟߊ ߟߎ߬ ߣߴߊ߬ ߦߙߐ ߟߎ߬
ߊ߬ ߓߌ߬ ߝߐߟߌ߫ ߟߊ߫߸ ߒߞߏ ߝߐߟߊ ߟߎ߬ ߦߋ߫ ߡߊ߬ߘߋ߲ ߠߎ߬ ߟߋ߬ ߘߌ߫ ߡߍ߲ ߠߎ߬ ߝߍ߲߬ߛߍ߲߬ߣߍ߲߫ ߝߙߊ߬ߝߌ߲߬ߠߊ߫ ߕߟߋ߬ߓߋ ߕߊ߲ߓߊ߲ ߘߐ߫، ߊ߬ߟߎ߬ ߟߊ߫ ߞߣߍ ߏ߬ ߡߊߞߍߣߍ߲߫ ߞߌ߬ߢߍ߬ߞߏ߲ߞߏ ߣߌ߫ ߕߎߝߌ߲ ߠߋ߬ ߕߍ߫ ߞߐ߰ߘߎ߮ ߣߌ߫ ߥߙߏ߬ߘߎ߮ ߘߐ߫، ߊ߬ ߣߌ߫ ߤߊߥߎߛߊߘߎ߯ ߣߌ߫ ߖߏ߬ߟߊ߬ߘߎ߯ ߕߍ߫ ߕߟߋ߬ߓߐ ߣߌ߫ ߕߟߋ߬ߓߋ ߘߐ߫· ߡߊ߲߬ߘߋ߲ ߠߎ߬ ߛߌߦߊߦߊ߫ ߦߙߐ ߦߙߍߞߍߣߍ߲߫ ߖߡߊ߬ߣߊ߫ ߞߐ߬ߣߐ߲߬ߘߐ߫ ߟߋ߬ ߕߍ߫ ߛߌߛߍ߲߬߸ ߏ߬ ߟߎ߬ ߝߟߍ߫ ߣߌ߬: ߡߊߟߌ߫، ߖߌ߬ߣߍ߫، ߞߘߏߥߊߙߌ߫، ߜ߭ߊ߲ߓߌ߫، ߓߙߎߞߌߣߊ߫ ߝߊ߬ߛߏ، ߛߣߍ߬ߞߊߟߌ߫، ߛߙߊ߬ߟߏ߲߫، ߟߊߓߙߌߦߊ߫، ߊ߬ ߣߌ߫ ߖߌ߬ߣߍ߫ ߓߌ߬ߛߊߏ߫. ߝߣߊ߫߸ ߡߊ߲߬ߘߋ߲ ߠߎ߫ ߝߣߊ߬ߝߣߊ ߦߋ߫ ߜ߭ߊ߯ߣߊ߫ ߣߌ߫ ߖߋ߬ߟߌ߬ߓߊ߬ߘߎ߯ ߣߌ߫ ߡߙߎߕߊߣߌ߫ ߟߎ߫ ߘߐ߫ ߤߊߟߌ߫ ߓߌ߬، ߡߊ߲߬ߘߋ߲߫ ߡߌ߬ߙߌ߲߬ߘߌ ߣߌ߫ ߦߙߐ ߏ߬ ߕߊ ߟߐ߲ߠߌ߲ߦߊ ߣߴߊ߬ߟߎ߬ ߟߊ߫ ߘߐ߬ߝߐ ߟߎ߫ ߘߏ߲߬ߣߍ߲߬ ߢߐ߲߮ ߘߐ߫ ߘߊߜߟߏ ߏ߬ ߟߎ߬ ߟߊ߫߸ ߒ߬ߓߊ߬ ߡߊ߲߬ߘߋ߲߫ ߡߌ߬ߙߌ߲߬ߘߌ ߝߍ߲߬ߛߍ߲߬ ߢߊ ߣߌ߲߬ ߘߐ߫߸ ߊ߬ ߛߟߋߞߋ ߓߍ߯ ߡߊߟߐ߲ߣߍ߲߫ ߞߐ ߢߌ߲߬ ߠߊ߫ ߊ߬ ߘߎ߲߬ߘߎ߬ߡߊ߬ ߕߐ߯ ߟߋ߬ ߟߊ߫߸ ߊ߬ ߞߋߟߋ߲ߞߋߟߋ߲ ߓߍ߯ ߦߋ߫ ߏ߬ ߡߍ߲ ߝߐ߫ ߟߴߊ߬ ߖߍ߬ߘߍ߫ ߡߊ߬߸ ߞߵߊ߬ ߝߘߏ߫ ߕߐ߬ߡߊ ߟߎ߬ ߝߣߊ߫ ߡߊ߬ ߏ߬ ߢߊ ߝߘߏ߬ߓߦߊ߬ ߓߟߏ ߡߊ߬߸ ߓߊߏ߬ ߊ߬ ߓߴ ߊ߬ߟߎ߬ ߞߣߐ߫ ߟߋ߬ ߞߏ߫ ߕߐ߬ߡߊ ߟߎ߬ ߦߴߊ߬ߟߋ ߘߏ߫ ߟߋ߬ ߘߌ߫ ߢߊ ߘߏ߫ ߞߊ߲߬.
ߏ߬ ߓߟߏ ߡߊ߬߸ ߡߊ߲߬ߘߋ߲߬ ߞߘߐ߬ߓߊ ߞߣߍ ߥߙߏ߬ߘߎ߮ ߟߋ߬ ߡߊ߬ߣߋ߲߬ߞߊ߬ߟߊ߫ ߘߌ߫ ߓߌ߬ ߥߟߊ߫ ߡߊ߬ߣߌ߲߬ߞߊ߬ߟߊ߫߸ ߡߊ߬ߣߌ߲߬ߞߊ ߟߎ߬ ߓߘߊ ߞߊ߬ߣߌ߲߫. ߊ߬ ߞߐ߰ߘߎ߮ ߦߋ߫ ߓߊߡߊߣߊ߲ߠߊ߫ ߘߌ߫߸ ߥߟߊ߫ ߓߊ߲ߓߊߙߊ߲ߠߊ߫߸ ߓߊ߲ߓߊ߬ߙߊ߲ ߠߎ߬ ߓߘߊ ߞߊ߬ߣߌ߲߫. ߊ߬ ߕߟߋ߬ߓߐ ߦߋ߫ ߖߎ߬ߟߊ߬ߘߎ߯ ߘߌ߫߸ ߥߟߊ߫ ߖߎ߬ߟߊ߬ ߖߡߊߣߊ߸ ߖߎ߬ߟߊ ߟߎ߬ ߓߘߊ ߞߊ߬ߣߌ߫. ߊ߬ ߕߟߋ߬ߓߋ ߦߋ߫ ߡߊ߲߬ߘߋ߲߬ߞߏ߬ ߖߡߊߣߊ ߘߌ߫߸ ߡߊ߲߬ߘߋ߲߬ߞߏ ߟߎ߬ ߓߘߊ ߞߊ߬ߣߌ߲߫. ߏ߬ ߟߋ ߣߊ߬ ߦߙߐ ߏ߬ ߟߎ߬ ߞߊ߲ ߟߊ߲߬ߓߋ߬ ߟߊ߫ ߕߐ߮ ߏ߬ ߟߎ߬ ߟߊ߫߸ ߞߊ߬ ߞߊ߲ ߏ߬ ߟߎ߬ ߞߍ߫ ߡߊ߬ߣߌ߲߬ߞߊ߬ߞߊ߲ ߣߌ߫ ߓߡߊߣߊ߲ߞߊ߲ ߣߌ߫ ߖߎ߬ߟߊ߬ߞߊ߲ ߣߌ߫ ߡߊ߲߬ߘߋ߲߬ߞߏ߬ߞߊ߲ ߘߌ߸ ߞߵߊ߬ ߕߘߍ߬ ߜߎ ߖߊ߰ ߏ߬ ߟߎ߬ ߦߋ߫ ߞߊ߲ߓߏߟߏ߲ ߠߋ߬ ߘߌ߫߸ ߒߞߏ ߦߋ߫ ߡߍ߲ ߓߍ߫ ߝߘߏ߬ߓߊ߬ߕߐ߮ ߘߌ߫߸ ߓߊ ߏ߬ ߟߋ ߦߋ߫ ߡߊ߲߬ߘߋ߲߫ ߝߘߏ߬ߓߊ߬ߞߊ߲ ߕߐ߮ ߘߌ߫ ߞߊ߬ߦߌ߯ ߛߏ߲߬ߖߘߊ߬ ߕߟߋ ߢߍ߫߸ ߤߊߟߌ߫ ߓߌ߬ ߊ߬ߟߋ߬ ߞߊ߲ߓߏߟߏ߲ ߣߌ߲߬ ߝߋ߲߫ ߛߐ߬ߛߐ߬ ߢߊ߫ ߕߍ߫ ߊ߬ ߟߊ߫ ߒߞߏ ߝߐ ߟߊ߫߸ ߓߊ ߞߎߡߊߘߋ߲ ߏ߬ ߟߋ ߦߴߊ߬ ߓߍ߯ ߟߊߘߍ߬ ߟߊ߫ ߣߌ߫ ߢߌ߬ߣߊ߬ߓߐ߫ ߕߍ߫߸ ߡߊ߲߬ߘߋ߲߬ ߞߊ߲߫ ߜߘߍ߫ ߝߐߓߊ߮ ߘߏ߲߬ ߛߋ߲߬ ߝߣߊ߫ ߕߍ߫ ߊ߬ ߝߐ߫ ߢߊ ߏ߬ ߘߐ߫ ߡߍ߲ ߣߴߊ߬ߟߎ ߕߍ߫ ߞߋߟߋ߲߫ ߘߌ߫. ߞߙߍ߬ߝߍ߬ ߕߐ߯ ߜߘߍ߫ ߦߋ߫ ߕߌ߲߬ߞߎߘߎ߲ ߢߌ߲߬ ߠߎ߬ ߟߊ߫ ߊ߬ ߣߴߊ߬ߟߎ߬ ߞߊ߲ߓߏߟߏ߲ ߠߎ߬ ߟߊ߫߸ ߊ߲ ߘߌߣߊ߬ ߛߋ߫ ߏ߬ ߟߎ߫ ߕߐ߬ߝߍ߬ߦߊ ߡߊ߬ ߊ߬ߟߎ߬ ߦߙߐ ߟߎ߬ ߘߐ߫ ߣߌ߫ ߊߟߊ߫ ߛߐ߲߬ ߘߊ߫.
ߡߊ߲߬ߘߋ߲߫ ߡߊߣߌ߲ߞߊ
ߡߊ߲߬ߘߋ߲߫ ߞߎߡߊߘߋ߲ ߛߏ߯ߙߏߣߍ߲߫ ߜߋ߲߬ ߝߌ߬ߟߊ ߡߍ߲ ߠߊ߫ ߏ߬ ߓߍ߯ ߣߴߊ߬ ߕߊ߫ ߞߘߐ߫ ߟߋ߬߸ ߡߊ߲߬ ߣߌ߫ ߘߋ߲߸ ߡߊ߲߰ ߞߘߐ ߦߋ߫ ߡߊ߬ߜߵߊ߲߬ ߘߌ߫߸ ߡߊ߲߬ߛߊ ߞߊ߬ߣߌ߲߫߸ ߘߋ߲ ߞߘߐ ߦߋ߫ ߡߏߦߌߝߋ߲ ߘߌ߫߸ ߥߟߊ߫ ߡߙߊ߬ߡߐ߮ ߟߎ߬ ߞߘߐ߫ ߡߊߛߐߘߐ߲ߝߍ߫ ߓߟߏ ߡߊ߬. ߞߊ߬ߓߌ߯ ߒ߬ ߓߐߛߎ߲ ߠߎ߬ ߟߊ߫ ߡߊ߬ߙߊ ߟߊߦߟߍ߬ߡߊ߲߬ ߕߎߡߊ ߞߋߕߊ ߟߎ߫ ߝߍ߬ ߞߵߊ߬ ߓߐ߫ ߞߊ߬ߡߙߊ ߟߎ߬ ߓߟߏ߫߸ ߡߊ߲߰ ߘߋ߲߬ ߞߏ ߟߊߦߍ߬ߟߍ ߘߊߡߌ߬ߘߊ߬ ߘߊ߫ ߡߙߊ߬ߡߐ߮ ߡߊߞߍ߫ ߦߙߐ ߡߊ߬ ߡߙߊ߬ߡߐ߮ ߖߍ߬ߘߍ ߝߍ߬ ߊ߰ ߝߐ߫ ߟߴߏ߬ ߡߍ߲ ߡߊ߬ ߞߏ߫ ߡߊ߲߰ߘߋ߲. ߡߊ߲߬ߘߋ߲߬ ߞߏ߬ ߞߎߡߊ ߏ߬ ߟߋ ߣߊ߬ߣߍ߲߬ ߟߊߦߟߍ߬ ߟߊ߫ ߛߏ߲߬ߖߘߊ߬ ߞߋߕߊ߬ ߟߊ߫ ߡߊ߲߬ߛߊ߬ߟߊ ߡߊ߬߸ ߊ߬ ߣߴߏ߬ ߞߣߍ ߥߙߊ߬ ߕߎߡߊ ߡߊ߲߬ߘߋ߲߬ ߛߏߡߐ߯ߦߊ ߛߋ߫ ߕߎߡߊ ߊ߬ ߤߏߞߌ ߘߐ߫ ߊ߬ ߣߘߐ߬ߛߌ߮ ߟߎ߬ ߓߟߏ߫߸ ߞߏ߬ߣߌ߲߬ ߡߊ߬ߖߌ߮ ߕߎ߬ߡߊ ߣߊ߬ ߘߊ߬ ߖߡߊ߬ߣߊ ߞߣߍ ߡߊߥߦߍߥߦߍ߫ ߝߎߚߎ߫ ߝߏ߫ ߞߊ߬ ߣߵߊ߬ ߕߏ߫ ߊ߬ ߕߊ߲ߓߊ߲ ߘߐߙߐ߲߫ ߡߊ߬.
ߣߌ߲߬ ߠߋ߬ ߞߏߛߐ߲߬߸ ߡߊ߲߬ߘߋ߲߬ ߕߐ߮ ߦߋ߫ ߝߐ߫ ߟߊ߫ ߡߊ߲߬ߘߋ߲߫ ߞߘߐ߬ߡߊ߲ ߕߊ߲ߓߊ߲ ߠߋ߫ ߡߊ߬ ߤߊߟߌ߫ ߓߌ߬߸ ߓߡߊ߬ߞߐ߫ ߣߌ߫ ߛߌ߯ߙߌ߲߫ ߕߍ ߘߐ߫ ߖߌߣߍ߫ ߣߌ߫ ߡߊ߬ߟߌ ߕߍ߫߸ ߊ߰ ߝߐ߫ ߟߊ߫ ߡߌ߬ߙߌ߲߬ߘߌ ߏ߬ ߟߋ ߡߊ߬ ߤߊߟߌ߫ ߓߌ߬ ߝߣߊ߫ ߞߏ߫ ߡߊ߬ߣߌ߲߬ߞߊ߸ ߏ߬ ߦߋ߫ ߡߊ߲߬ߘߋ߲߬ߞߊ ߡߊߝߊ߬ߟߊ߲߬ߞߏ߬ߣߍ߲ ߠߋ߬ ߘߌ߫. ߒ߬ߓߊ߬ ߡߊ߬ߣߌ߲߬ߞߊ ߏ߬ ߟߋ ߦߋ߫ ߝߐ߫ ߟߊ߫ ߡߊ߲߬ߘߋ߲߬ ߖߡߊߣߊ ߕߊ߲ߓߊ߲ ߣߴߊ߬ ߥߙߏ߬ߘߎ߮ ߓߍ߯ ߡߊ߬ ߛߌߛߍ߲߬߸ ߞߵߊ߬ ߘߊߡߌ߬ߣߊ߬ ߤߡߊߣߊ߫ ߡߊ߬ ߞߊ߬ ߕߊ߯ ߛߋ߫ ߓߊߕߍ߫ ߟߎ߫ ߣߌ߫ ߥߊߛߏߟߏ߲߫ ߣߌ߫ ߕߐ߬ߙߐ߲߬ ߠߎ߬ ߣߌ߫ ߥߎߟߘߊ ߟߎ߬ ߓߍ߯ ߟߊ߫߸ ߏ߬ ߟߎ߬ ߡߍ߲ ߓߍ߯ ߦߋ߫ ߖߌߣߍ߫ ߛߊ߲ߘߐ ߘߐ߫ ߛߌߛߍ߲߬ ߥߟߊ߫ ߖߌߣߍ߫ ߡߊ߲߬ߘߋ߲߫.
ߡߊ߲߬ߘߋ߲߬ߞߊ߬ߞߊ߲ ߥߟߊ߫ ߡߊ߬ߣߌ߲߬ߞߊ߬ߞߊ߲ ߞߍ ߡߍ߲ ߞߍߣߍ߲߫ ߡߊ߲߬ߘߋ߲߫ ߡߊ߲߬ߛߊ ߟߎ߬ ߣߴߊ߬ߟߎ߫ ߡߊ߬ߡߐ߮ ߟߎ߬ ߟߊ߫ ߞߊ߲ ߘߌ߫ ߕߊ߲ߓߊ߲ ߘߐ߫߸ ߏ߬ ߟߋ ߣߊ߬ ߡߊ߲߬ߘߋ߲߬ߞߊ ߣߴߊ߬ ߝߐ߫ ߢߊ߫ ߡߊߛߎߘߎ߲ߧߊ ߟߎ߬ ߞߍ߫ ߟߴߊ߬ ߝߐߓߊ߮ ߟߎ߬ ߛߌߦߊ ߕߐ߮ ߘߌ߫ ߞߐ ߣߌ߲߬ ߠߊ߫߸ ߡߊ߬ߣߋ߲߬ߞߊ ߣߌ߫ ߡߊ߬ߣߌ߲߬ߞߊ ߞߊ߬ߣߌ߲߫߸ ߞߵߊ߬ ߕߘߍ߬ ߜߎ ߡߊ߲߬ߘߋ߲߬ ߡߌߙߌ߲ߘߌ ߓߍ߯ ߝߘߏ߬ߓߊ߬ߕߐ߮ ߟߋ߫ ߕߘߍ߬߸ ߤߊߟߌ߫ ߣߴߊ߬ ߕߘߍ߬ ߘߊ߫ ߞߏ߫ ߊ߬ ߡߍ߲ ߕߍ߫ ߡߊ߲߬ߛߊ ߞߊ߲ ߝߐ߫ ߟߊ߫. ߒ߬ߓߊ߬ ߡߊ߲߬ߘߋ߲߬ߞߊ߲ ߡߍ߲ ߦߋ߫ ߡߊ߲߬ߘߋ߲߬ ߞߘߐ߬ߓߊ ߡߌ߬ߙߌ߲߬ߘߌ ߝߘߏ߬ߓߊ߬ߞߊ߲ ߘߌ߫߸ ߏ߬ ߟߋ ߣߊ߬ߣߍ߲߬ ߞߍ߫ ߟߊ߫ ߡߊ߲߬ߘߋ߲߫ ߓߊ߬ߘߊ ߣߴߊ߬ ߥߙߏ߬ߘߎ߰ ߖߡߊߣߊ ߞߊ߲ߓߏߟߏ߲ ߘߎ߲߬ߘߎ߬ߡߊ߬ ߕߐ߮ ߘߌ߫ ߞߐ ߣߌ߲߬ ߠߊ߫߸ ߞߐߜߍ ߣߌ߲߬ ߞߙߍߞߙߍߣߍ߲߫ ߡߍ߲ ߢߊߞߎ߲ߓߊ ߟߎ߬ ߝߐ߫ ߞߊߡߊ߬.
ߓߡߊߣߊ߲߫ ߕߐ߮ ߓߐߖߎ ߟߎ߬
ߓߊߡߊߣߊ ߖߡߊߣߊ: ߓߡߊߣߊ߲ߠߊ߫ ߦߋ߫ ߡߊ߲߬ߘߋ߲߬ ߞߣߍߓߊ ߞߐ߰ߘߎ߰ ߝߊ߲ ߠߋ߬ ߘߌ߫߸ ߡߍ߲ ߛߏ߯ߙߏߣߍ߲߫ ߕߘߍ߬ ߘߏ߬ ߣߌ߫ ߞߘߌ߫ ߣߌ߫ ߓߙߍ߬ߘߎ߯ ߟߎ߫ ߣߴߊ߬ߟߎ߬ ߟߊߡߌߣߌ߲ ߠߎ߬ ߟߊ߫߸ ߞߘߐ߫ ߦߙߌߞߊ߫ ߟߋ߬ ߊ߬ ߕߐ߮ ߣߌ߲߬ ߠߊ߫߸ ߡߍ߲ ߓߍ߯ ߦߴߊ߬ ߟߊ߫ ߡߊ߲߬ߘߋ߲߬ߞߊ߬ߦߊ ߝߐ߫ ߟߊ߫ ߢߊ ߘߏ߫ ߞߊ߲߬߸ ߝߐߢߊ ߏ߬ ߘߏ߫ ߟߎ߫ ߝߟߍ߫ ߣߌ߲߬: ߓߊ߲߬ ߡߊ߲߰ ߠߊ߫ ߡߍ߲ ߞߘߐߢߐ߲߮ ߦߋ߫ ߓߊ߲߬ ߡߊ߲߰ ߘߐ߫ ߘߌ߫. ߏ߬ ߞߘߐ ߟߋ߬ ߞߏ߫ ߡߍ߲ ߞߵߊ߬ ߓߊ߲߬ ߊ߬ ߕߌ߱ ߘߐ߫ ߏ߬ ߟߎ߬ ߓߘߊ߸ ߛߎߡߊߥߙߏ߫ ߞߘߐߓߊ ߓߋ߲ߓߊ߫ ߞߘߐ߫ ߥߙߏ߬ߓߊ߫ ߖߊ߬ߙߌ߬ߛߐ߰ ߟߊ߫ ߕߌ߲߬ߞߎߘߎ߲ ߞߊ߬ߣߌ߲߫߸ ߗߍ߬ߡߐ߰ߓߊ ߏ߬ ߡߍ߲ ߞߵߊ߬ ߓߊ߲߬ ߡߊ߲߬ߛߊ߫ ߛߊ߲ߘߐ߫ ߡߙߊߞߊ ߟߎ߬ ߟߊ߫ ߡߊ߬ߙߊ ߡߊ߬ ߥߊ߰ߘߎ߰ ߛߌ߬ߛߋ߬ ߡߊ߲ߛߊ ߟߎ߫ ߕߋ߬ߟߋ߸ ߣߴߊ߬ ߓߐ߲ߛߐ߲߫ ߛߎߡߊߥߙߏ߫ ߞߊ߲ߕߍ߫ ߣߊ߬ ߘߊ߫ ߡߎߙߎ߲ߕߌ߫ ߞߐ߲ߞߐ߲ ߞߍ߫ ߞߊ߬ ߡߙߊ߬ߡߐ߮ ߕߐ߱ ߟߎ߬ ߟߊߡߎߙߎ߲ߕߌ߫ ߡߙߊ߬ߞߊ߬ ߝߊ߲ߞߊ ߡߊ߬. ߤߊߟߌ߫ ߓߌ߬ ߓߊߡߊ߲߯ߠߊ߫ ߞߎߡߊߘߋ߲ ߏ߬ ߦߋ߫ ߟߊߞߊ߬ߟߌ߬ ߟߊ߫ ߡߊ߲߬ߘߋ߲߬ ߖߋߟߌ ߟߎ߬ ߣߌ߫ ߘߝߐ߬ߦߊ߬ߟߊ ߟߎ߬ ߓߟߏ߫ ߟߍߙߊ ߟߎ߬ ߞߣߐ߫߸ ߊ߬ ߣߌ߫ ߞߵߊ߬ߟߋ߬ ߖߊ߬ߙߌ߬ߛߐ߰ ߛߌ ߟߎ߬ ߝߏ߬ ߞߵߊ߬ߟߎ߬ ߘߐߓߏ߲߫ ߊ߬ߟߎ߫ ߡߐ߰ߞߍ߬ ߝߟߐ ߏ߬ ߟߊ߫ ߝߊߘߌ߲ߧߊ ߟߊ߫ ߡߖߊ߬ߡߎ߲߬ߠߌ߲߬ ߞߊ߲ ߘߐ߫ ߞߏ߫ ߌ ߓߊߡߊ߲߯ߠߊ߫߸ ߞߏ߫ ߌ߬ߦߏ߯ ߌ ߛߋ߫ ߘߴߌ ߓߊ߲߬ ߠߊ߫ ߌ ߡߊ߫ ߘߐ߫. ߊ߬ߟߎ߬ ߓߋ߲ߓߊ߫ ߥߙߏ߬ߓߊ߫ ߕߘߍ߬ ߏ߬ ߟߊߡߌ߬ߘߊ߬ ߞߊ߲ ߞߍ߫ ߟߊ߫ ߟߋ߬ ߞߏ߫ ߊ߬ ߘߏ߲߬ ߕߏ߫ ߘߴߊ߬ ߡߊ߬߸ ߊ߬ߟߎ ߦߴߊ߬ ߝߐ߫ ߟߴߏ߬ ߟߋ ߘߐ߫ ߓߌ߬ ߞߏ߫ ߒ߬ߓߊ߫߸ ߓߊߏ߬ ߊ߬ߟߎ߫ ߣߵߏ߬ ߞߍ߫ ߟߴߊ߬ߟߎ߬ ߟߊ߫ ߓߢߊ ߣߴߊ߬ߟߎ߬ ߟߊ߫ ߗߍ߬ߦߊ ߟߋ߫ ߡߊ߬. ߒ߬ߓߊ߬ ߓߡߊߣߊ߲߫ ߞߏ ߟߊߦߟߍ߬ ߘߊ߫ ߛߎߡߊߒߜ߭ߟߏ߫ ߓߊߓߏ߲ ߏ߬ ߟߊ߫ ߡߊ߬ߙߊ ߣߌ߬ߣߌ߬ ߦߙߐ ߟߎ߫ ߡߌ߬ߙߌ߲߬ߘߌ ߡߊ߬ ߏ߬ ߢߊ ߟߋ߬ ߞߐ ߟߊ߫߸ ߞߵߊ߬ ߟߊߦߟߍ߬ ߊ߬ߟߎ߬ ߞߍߦߙߐ ߘߌ߲߬ߞߌߙߊ ߝߣߊ߫ ߡߊ߬ ߞߏ߫ ߓߡߊߠߊ߲ߠߊ߫߸ ߓߊ߲߬ ߡߊ߲߰ ߘߐ ߟߎ߬ ߓߘߊ ߞߊ߬ߣߌ߲߫߸ ߒ߬ߓߊ߬ ߞߎߡߊߘߋ߲ ߏ߬ ߟߋ ߣߊ߬ߣߍ߲߬ ߡߊߦߟߍ߬ߡߊ߲߬ ߠߊ߫ ߞߍߢߊ ߢߌ߲߬ ߠߎ߬ ߓߍ߯ ߘߌ߫ ߛߊ߫: ߓߊߡߊ߬ߣߊ߲߸ߓߡߊߣߊ߲߸ ߓߊ߲ߓߊ߬ߙߊ߲߸ ߓߊ߲ߓߊߙߊ߲߸ ߓߊ߲ߓߊ߬ߙߊ߲߸ ߓߊ߲ߓߊߙߊ߲߸ ߊ߬ ߘߏ߲߬ ߦߋ߫ ߛߋ߫ ߟߊ߫ ߞߍ߫ ߟߴߏ߬ ߓߍ߯ ߘߌ߫ ߞߊ߲߫ ߞߊ߲ߡߊߛߙߋߡߊ ߣߌ߫ ߞߊ߲ߓߏߟߏ߲ ߠߊ߫ ߘߡߊߦߟߍߡߊ߲ ߛߌߟߊ ߝߍ߬.
ߊ߰ ߝߐ߫ ߟߊ߫ ߝߣߊ߫ ߞߏ߫ ߡߊ߲߬ߘߋ߲߫ ߞߘߐ߬ߡߊ߲ ߕߎ߬ߡߊ ߟߊ߫߸ ߏ߬ ߟߊ߫ ߣߐ߭ ߣߴߊ߬ ߟߊ߫ ߡߊ߬ߙߊ ߝߊ߲߬ߞߊ ߓߏ߲߬ߧߊ ߡߍ߲ ߞߍ߫ ߘߴߊ߬ ߟߊߡߌߣߌ߲ ߞߊ߲߬ ߞߊߕߙߍ߬ߕߍ߫ ߊ߬ ߥߙߏ߬ߘߎ߰ ߝߊ߲ ߡߊ߬߸ ߓߊߏ߬ ߞߏ߫ ߡߎ߬ߡߊ ߏ߬ ߡߙߊ߬ߟߌ߬ ߞߍ߬ߟߊ ߟߎ߬ ߞߵߊ߬ߟߎ߬ ߓߌ߲ߓߌ߲߫ ߦߋ߬ ߞߊ߲߬ ߠߋ߬ ߝߍ߲ߝߍߘߍ߲߫ ߞߏ߫: ߒ ߓߊ߯ ߊ߬ ߡߙߊ߬ ߸ ߞߏ߫ ߒ ߓߊ߯ ߡߊ߬ߙߊ߫ ߏ߬ ߟߋ ߞߍߣߍ߲߫ ߦߋ߲߬ ߡߌ߬ߙߌ߲߬ߘߌ ߕߐ߯ ߓߊߡߊ߬ߙߊ߲ ߘߌ߫߸ ߞߊ߬ ߣߊ߬ ߓߊߡߊߙߊ߲ߠߊ߫ ߞߍ߫ ߘߌ߲߬ߞߌߙߊ ߕߐ߮ ߘߌ߫߸ ߞߊ߲߫ ߞߊ߲ߡߊߛߙߋߡߊ ߣߌ߫ ߕߎ߬ߡߊ ߟߊߖߊ߲߬ߧߊ ߟߋ߬ ߣߊ߬ߣߍ߲߫ ߊ߬ ߝߐ߫ ߢߊ ߛߎ߮ ߓߍ߯ ߘߌ߫ ߞߊ߲ߓߏߟߏ߲ ߠߎ߬ ߘߐ߫ ߛߊ߫ ߦߏ߫ ߊ߲ ߕߊ߬ߡߌ߲߬ߣߍ߲߫ ߊ߬ ߘߐ߫ ߢߊ ߡߍ߲. ߓߊ߲߬ ߡߊ߫ ߟߊ߫߸ ߓߡߊߣߊ߲ߦߊ ߕߐ߮ ߘߍ߬ߡߍ߲߬ߘߌ ߓߊ߲߬ ߡߊ߫ ߟߊ߫ ߟߊ߫߸ ߞߘߐ߫ ߝߌ߬ߟߊ߫ ߟߴߏ߬ ߟߊ߫: ߡߊ߫ ߡߍ߲ ߞߘߐߢߐ߲߮ ߦߋ߫ ߓߊ߫ ߣߌ߫ ߣߊ߫ ߘߌ߫߸ ߦߏ߫ ߒߡߊ߫߸ ߏ߬ ߞߘߐ ߟߋ߬ ߞߏ߫ ߒ ߓߊ߫ ߥߟߊ߫ ߒ ߣߊ߫. - ߡߊ߫ ߡߍ߲ ߞߘߐ ߦߋ߫ ߡߊߕߌ߮ ߣߌ߫ ߡߊߙߌ ߘߌ߫ ߥߟߊ߫ ߡߊ߰ߙߌ ߣߌ߫ ߊߟߊ߫ ߘߌ߫. ߒ߬ߓߊ߬ ߞߏ߫ ߝߕߊ߬ߦߊ ߘߊߡߌ߬ߘߊ ߡߍ߲ ߞߍ߫ ߘߊ߫ ߒ߬ ߓߐߛߎ߲ ߠߎ߫ ߝߍ߬߸ ߞߊ߬ ߕߏ߫ ߘߋ߲ ߠߎ߬ ߞߍ߫ ߟߊ߫ ߝߊ߭ ߟߎ߬ ߕߊ ߘߌ߫ ߞߵߏ߬ ߟߎ߬ ߛߌ ߣߴߊ߬ߟߎ߫ ߖߊ߬ߡߎ߲ ߓߕߊ߬߸ ߞߊ߬ ߡߊ ߟߎ߬ ߕߏ߫ ߦߋ߲߬ ߊ߬ߟߎ߫ ߕߘߍ߬ ߏ߬ ߟߎ߬ ߡߍ߲ ߠߎ߬ ߕߊ ߘߌ߫߸ ߊ߬ߟߎ߬ ߓߊ߫ ߣߴߊ߬ߟߎ߬ ߣߊ߫ ߟߎ߫ ߞߊ߬ߣߌ߲߫߸ ߞߏ߫ ߡߌ߬ߙߌ߲߬ߘߌ ߡߍ߲ ߠߎ߬ ߝߟߐ߫ ߞߵߊ߬ߟߎ߫ ߓߊ߲߬ ߊ߬ߟߎ߬ ߡߊ߫ ߘߐ߫ ߏ߬ ߘߐ߫ ߞߊ߬ ߦߟߍ߬ߡߊ߲߫ ߊ߬ߟߎ߫ ߝߊ߬ ߟߎ߫ ߝߍ߬ ߞߊ߬ ߞߍ߫ ߏ߬ ߟߎ߬ ߕߊ ߘߌ߫߸ ߞߏ߫ ߓߊ߲߫ ߡߊ߫ ߟߊ߫ ߞߏ ߝߐ߫ ߘߴߏ߬ ߟߎ߫ ߟߋ߬ ߡߊ߬߸ ߞߊ߬ ߣߊ߬ ߞߎߡߊ ߏ߬ ߟߊߓߊ߲ ߞߍ߫ ߓߡߊߣߊ߫ ߣߌ߫ ߓߡߊߣߊ߲߫ ߘߌ߫߸ ߞߊ߬ ߞߍ߫ ߊ߬ ߝߐߢߊ ߓߍ߯ ߘߌ߫ ߞߐ ߟߊ߫ ߞߊ߲ߓߏߟߏ߲ ߠߎ߬ ߓߟߏ߫.
ߡߐ߰ ߜߘߍ߫ ߟߎ߫ ߕߊ߫ ߝߐߟߌ ߘߐ߫߸ ߞߏ߫ ߡߌ߬ߙߌ߲߬ߘߌ ߡߍ߲ ߠߎ߬ ߡߊ߫ ߛߐ߲߬ ߊ߬ߟߎ߬ ߓߟߏߓߐ߫ ߟߊ߫ ߞߊ߬ߞߘߐ ߟߎ߬ ߘߐ߫ ߛߌ߬ߟߡߊ߬ߦߊ ߣߊ߬ ߛߊ߲߬ ߞߎߘߊ߸ ߣߊߟߌ߬ߡߎ߲߫ ߖߏ߭ ߟߎ߬ ߣߌ߫ ߓߏߟߌ ߟߎ߬ ߣߌ߫ ߘߎ߬ߘߊ ߟߎ߬ ߣߴߏ߬ ߢߐ߲߰ߘߐ ߟߎ߬ ߘߌ߫ ߛߏߡߦߊ߫ ߣߊߡߎ߲ ߞߣߐ߫߸ ߞߊ߬ ߕߏ߫ ߏ߬ ߞߊ߲߬ ߞߵߊ߬ߟߎ߫ ߓߊ߲߬ ߊߟߊ߫ ߘߐ߫ ߏ߬ ߡߍ߲ ߦߴߊ߬ߟߎ߬ ߡߊ߫ ߘߌ߫߸ ߞߵߌ ߛߐ߲߬ ߓߏߟߌ ߟߎ߬ ߘߐ߫߸ ߞߏ߫ ߊ߬ ߝߐߣߍ߲߫ ߡߌ߬ߙߌ߲߬ߘߌ ߏ߬ ߡߊ߬ ߏ߬ ߟߋ ߘߐ߫ ߞߏ߫ ߓߊ߲߬ ߡߊ߫ ߟߊ߸ ߡߍ߲ ߓߊ߲߬ߣߍ߲߬ ߊߟߊ߫ ߘߐ߫ ߞߵߏ ߞߎ߲߭ ߞߍ߫ ߊ߬ ߘߏ߲߬ߓߊߟߌߦߊ ߘߌ߫ ߛߌ߬ߟߡߊ߬ߦߊ ߘߐ߫߸ ߞߊ߬ ߕߏ߫ ߊ߬ߟߎ߬ ߟߊ߫ ߖߏ߬ߕߌ߰ߦߊ ߣߌ߫ ߓߏߟߌߕߌ߯ߦߊ ߣߌ߫ ߛߏߡߦߊ ߔߊߞߌߛߊ ߡߊ߬.
ߒ߬ߓߊ߫ ߓߡߊߣߊ߲ߦߊ ߞߎߡߊ ߓߐߖߎ ߞߍ߫ ߘߴߊ߬ ߛߎ߯ ߺ ߎ ߺ ߛߎ߯ ߘߌ߫߸ ߊ߬ ߞߎߡߊ ߞߏ߬ߣߌ߲ ߓߎ߲ߓߎ߲ߣߍ߲߫ ߞߎߡߊߘߋ߲ ߡߍ߲ ߠߎ߫ ߡߊ߬߸ ߏ߬ ߟߎ߫ ߟߋ߬ ߣߌ߲߬: ߓߊ߲߬ ߡߊ߲߰ ߘߐ߫ ߥߟߊ߫ ߓߊ߲߬ ߡߊ߲߰ߘߐ߫߸ ߓߊ߲߬ ߡߊ߫ ߘߐ߫ ߥߟߊ߫ ߓߊ߲߬ ߡߊ߫ ߟߊ߫߸ ߒߓߊ߯ ߊ߬ ߡߙߊ߬߸ ߊ߬ ߕߎ߬ߢߊ ߞߍ߫ ߘߊ߫ ߝߋ߲ ߺ ߋ ߺ ߝߋ߲߫ ߘߌ߫ ߊ߬ ߞߏ߬ߣߌ߲ ߞߎߡߊߘߋ߲߫ ߡߎ߰ߡߍ ߦߋ߫ ߡߊ߲߬ߘߋ߲߫ ߝߘߏ߬ߓߊ߬ߞߊ߲ ߔߌߦߐߔߌߦߐ ߟߋ߬ ߘߌ߫߸ ߊ߬ ߡߌ߬ߙߌ߲߬ߘߌ ߓߍ߯ ߝߣߊ߫ ߘߏ߲߬ ߘߊ߫ ߟߋ߬ ߡߊ߲߰ ߠߊ߫ ߡߊ߬ߙߊ ߞߣߐ߫ ߡߊ߲߬ߘߋ߲߬ ߞߏ ߞߎ߲߬ߕߊ߮ ߞߘߐ߫߸ ߏ߬ ߟߋ ߣߵߊ߬ߟߎ߬ ߓߍ߯ ߞߍ߫ ߟߊ߫ ߡߊ߲߰ߘߋ߲ ߘߌ߫߸ ߓߊߏ߬ ߡߊ߲߬ ߕߘߍ߬ ߊ߬ߟߎ߫ ߡߙߊ߬ ߟߊ߫. ߝߣߊ߫߸ ߊ߰ ߡߐ߰ ߛߘߍߡߊ߲߫ ߞߎ߲߭ ߘߐ߫ ߟߋ߬߸ ߞߏ߫ ߓߙߊߡߊߒߜ߭ߟߏ߫ ߣߴߊ߬ ߘߐ߯ߞߍ߫ ߢߊ߬ߒߜ߭ߟߏ߫ ߓߐ߲ߛߐ߲ ߠߎ߬ ߟߊ߫ ߡߙߊ߬ ߖߡߊߣߊ ߟߎ߫ ߟߋ߬ ߓߡߊߣߊ߲ߠߊ߫ ߘߌ߫߸ ߞߴߏ߬ ߟߎ߫ ߟߋ߬ ߝߣߊ߫ ߦߋ߫ ߓߡߊߣߊ߲ ߘߌ߫߸ ߏ߬ ߘߏ߲߬ ߦߋ߫ ߞߐߟߊ߫ ߞߏ߫ ߟߋ߬ ߘߌ߫ ߡߊ߲߬ߘߋ߲߬ߦߊ ߘߊߝߍ߬߸ ߓߊ ߡߊ߬ߙߊ ߏ߬ ߘߊߡߌߘߊ ߞߍ߫ ߘߊ߫ ߞߘߐ߬ߡߊ߬ߡߐ߮ ߘߋ߲ߞߍ߫ ߞߊߟߊ߲ߖߊ߲߫ ߞߎ߬ߟߎߓߊ߬ߟߌ߬ ߟߊ߫ ߝߊ߲߬ߞߊ߬ ߕߊ ߟߋ߬ ߘߌ߫ ߡߊ߲߬ߘߋ߲߬ ߡߊ߲ߛߊ ߟߎ߬ ߟߊ߫ ߡߊ߬ߖߌ߮ ߕߎ߬ߡߊ߸ ߊ߬ߟߎ߫ ߞߊ߬ߢߊ ߡߍ߲ ߞߍ߫ ߘߊ߫ ߞߎ߲߬ߠߊ߬ߛߌ߮ ߟߊߕߊ߯ ߟߊ߫ ߘߏ߬ ߖߡߊ߬ߣߊ ߘߐ߫. ߓߊߘߋ߲ߡߊ߫ ߝߌ߬ߟߊ ߏ߬ ߟߎ߬ ߟߊ߫ ߡߊ߬ߙߊ ߣߌ߬ߣߌ߬ ߦߙߐ ߟߎ߬ ߦߋ߫ ߘߏ߬ ߣߌ߫ ߞߙߌ߫ ߣߌ߫ ߓߙߍ߬ߘߎ߯ ߡߍ߲ ߠߎ߬ ߘߌ߫߸ ߤߊߟߌ߫ ߓߌ߬ ߏ߬ ߟߎ߬ ߦߋ߫ ߓߡߊߣߊ߲߫ ߖߡߊߣߊ ߕߊ߲ߓߊ߲ߦߊ ߟߊ߫߸ ߏ߬ ߟߎ߫ ߟߋ߬ ߓߍ߯ ߣߊ߬ߣߍ߲߫ ߟߊߞߎ߲߫ ߠߊ߫ ߖߡߊ߬ߣߊ߬ ߞߋߟߋ߲߫ ߞߣߐ߫ ߞߐ ߣߌ߲߬ ߠߊ߫ ߞߵߏ ߝߙߊ߬ ߓߡߊߣߊ߲ߦߊ ߤߏߞߌ ߟߊ߫ ߦߙߐ߫ ߡߊߜߐ߬ߙߐ߲߬ߞߕߐ߬ߣߍ߲ ߠߎ߫ ߞߊ߲߬ ߡߊ߲߬ߘߋ߲߫ ߡߊ߲߬ߛߊ߬ߟߊ ߕߏ߲ߓߏ߲ ߘߐ߫ ߞߏ߫ ߡߊߟߌ߫߸ ߡߊ߲߬ߘߋ߲߬ ߕߐ߯ ߘߐߕߌߢߍߣߍ߲ ߞߊ߬ߣߌ߲߫. ߊ߬ ߓߌ߬ ߝߐߟߌ߫ ߘߐ߫߸ ߒߞߏ ߞߊ߲ߓߏ߲ߓߊ߫ ߣߊ߯ߣߌ߲ ߞߋߟߋ߲߫ ߠߋ߬ ߓߡߊߣߊ߲ߞߊ߲ ߘߌ߫߸ ߊ߬ ߘߏ߲߬ ߝߐߓߊ߮ ߦߋ߫ ߞߊ߲ߓߏߟߏ߲ ߕߐ߬ ߛߊ߬ߓߊ ߓߍ߯ ߓߛߌ߬ߞߌ߬ ߟߊ߫ ߓߡߊߣߊ߲ߞߊ߲ ߝߐߓߊ߮ ߟߋ߬ ߘߌ߫ ߊ߬ ߕߊ߫ ߢߊ߫ ߞߊ߲߬.
ߖߎ߬ߟߊ߬ߘߎ߮
ߖߎ߬ߟߊ߬ߘߎ߯: ߡߊ߲߬ߘߋ߲߫ ߞߘߐ߬ߡߊ߲ ߖߡߊ߬ߣߊ߬ߓߊ ߛߌ߰ߢߊ ߘߐ߫ ߞߊ߬ߓߌ߯ ߛߏ߲߬ߖߘߊ߬ ߕߟߋ ߟߊ߫߸ ߗߋߘߊ ߓߍ߯ ߘߐߕߟߊߣߍ߲߫ ߠߋ߫ ߕߘߍ߬ ߡߌ߬ߙߌ߲߬ߘߌ ߝߣߍ߬ߝߣߍ ߓߍ߯ ߕߍ߫ ߞߊ߬ ߓߍ߲߬ ߘߍ߭ ߢߐ߲߯ ߘߝߊ ߡߙߌߦߊ ߡߊ߬߸ ߞߊ߬ ߓߊ߯ߙߊ߫ ߞߟߊ߬ߟߊ߬ߡߊ ߓߍ߯ ߞߊ߬ߙߌ߬ߝߴߊ߬ ߕߊ߫ ߓߏ߲ߞߣߐ߫ ߟߊ߫ ߏ߬ ߘߐ߫߸ ߓߍ߯ ߦߴߊ߬ ߡߊ߬ߞߍߕߊ ߟߐ߲߫ ߡߌ߬ߙߌ߲߬ߘߌ ߡߊ߬ߝߊ߲ ߝߍ߬߸ ߞߊ߬ ߞߍߒߢߍߕߊ ߝߣߊ߫ ߟߐ߲߫߸ ߞߊ߬ ߛߌ߰ߢߐ߲߰ߦߊ ߜߋ߲߬ߞߘߎ߬ߢߐ߲߰ߠߊ ߘߐߘߌߦߊ߫ ߓߍ߯ ߢߊ߬ߕߣߐ ߝߊ߬ߟߋ߲ ߘߐ߫ ߘߏ ߕߊ ߟߊ߫. ߊ߬ߟߎ߫ ߞߊ߬ ߡߌ߬ߙߌ߲߬ߘߌ ߞߍ߫ ߛߙߊ߫ ߝߌ߬ߟߊ߫ ߟߋ߬ ߘߌ߫ ߏ߬ ߘߐ߫ ߡߎߣߎ߲߬߸ ߕߏ߲ߕߌ߮ ߣߌ߫ ߕߏ߲ߒߕߊ߲߸ ߞߊ߬ ߕߏ߲ߕߌ߮ ߟߎ߬ ߕߟߊ߫ ߡߊ߲߬ߛߊ߬ߛߌ ߟߎ߬ ߣߌ߫ ߣߊ߲߬ߕߌ߮ ߟߎ߬ ߘߌ߫߸ ߞߊ߬ ߕߏ߲ߒߕߊ߲ ߠߎ߬ ߕߟߊ߫ ߢߡߊ߬ߞߟߊ ߟߎ߬ ߣߌ߫ ߡߏߙߌ ߟߎ߬ ߣߌ߫ ߘߏ߫ ߜߘߍ߫ ߟߎ߫ ߘߌ߫.
ߕߟߊߟߌ߫ ߓߏߟߏ߲ ߢߌ߲߬ ߠߎ߬ ߟߊߥߟߌ߬ߣߍ߲߫ ߓߊ߯ߙߊ߫ ߞߍߕߊ ߘߊ߲߬ߠߊߕߍ߭ ߟߋ߫ ߡߊ߬߸ ߓߍ߯ ߦߋ߫ ߘߊ߲߬ ߊ߬ ߗߋߘߊ ߕߊ߲ߛߊ߲ ߘߊ߲߬ ߦߙߐ߸ ߘߏ߫ ߞߊߣߊ߬ ߘߏ߲߬ ߘߏ߫ ߟߊ߫ ߓߊ߯ߙߊ ߕߌ߲ߕߊ߲ ߞߣߐ߫. ߒ߬ߓߊ߬ ߡߌ߬ߙߌ߲߬ߘߌ ߡߊ߬ߙߊ ߣߴߊ߬ ߡߊߞߊ߲ߞߊ߲ ߣߴߊ߬ ߟߓߊߟߏ ߞߊ߬ߙߌ߬ߝߊ߬ߣߍ߲߫ ߡߊ߲߬ߛߊ߬ߛߌ ߟߎ߬ ߣߌ߫ ߕߏ߲ߕߌ߮ ߟߎ߬ ߟߊ߫ ߢߊ ߡߍ߲ ߞߊ߬ ߓߟߏ߫ ߟߊߓߊ߯ߙߊ ߣߌ߫ ߢߟߊߞߌߦߊ߫ ߞߏ ߟߎ߬ ߣߌ߫ ߡߌ߬ߙߌ߲߬ߘߌ ߢߊ߰ߘߐ߬ߘߌ߬ߦߊ߬ ߞߏ ߟߎ߬ ߣߌ߫ ߕߍߝߐ ߣߌ߫ ߞߟߍ߬ߓߊ߲ ߠߎ߬ ߣߌ߫ ߘߐ߬ߝߐ ߕߊ߲߬ߞߊߞߊ߬ߙߌ߬ߝߊ߫ ߢߡߊ߬ߞߟߊ ߟߎ߬ ߟߊ߫߸ ߞߊ߬ ߣߊߡߎ߲߫ ߞߏ ߘߊ߬ߙߌ߬ߣߊ߲߬ߞߏ ߟߎ߬ ߣߊߡߎ߲߫ ߠߊߘߋߦߌ߲ ߠߴߊ߬ߟߎ߬ ߟߥߊߟߌ ߞߊ߬ߙߌ߬ߝߊ߫ ߡߏߙߌ ߟߎ߬ ߟߊ߫ ߛߌ߬ߟߡߊ߬ߦߊ߬ ߞߎ߲ߠߊ߫߸ ߊ߬ ߣߌ߫ ߛߏߡߊ ߟߎ߬ ߟߊ߫ ߞߊ߬ߞߘߐ߬ ߞߎ߲ߠߊ߫. ߖߊ߬ߥߏ ߣߌ߫ ߝߋ߬ߙߋߛߊ߲߬ߠߌ߲ ߣߌ߫ ߟߊ߬ߝߏߦߌ ߣߌ߫ ߟߊ߬ߛߣߍ ߣߌ߫ ߛߐ߬ߘߐ߲ ߣߌ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߞߏߢߊ ߟߎ߬ ߞߊ߬ߙߌ߬ߝߊ߬ߣߍ߲߫ ߝߣߍ߬ߝߣߍ ߘߏ߫ ߟߎ߫ ߟߊ߫ ߏ߬ ߟߋ ߘߐ߫ ߡߊ߲߬ߘߋ߲߬ ߖߡߊߣߊ ߞߣߐ߫߸ ߝߏߝߣߊ ߟߎ߬ ߦߋ߫ ߡߍ߲ ߞߐ ߘߌ߫߸ ߦߏ߫ ߞߎߦߊߕߍ ߟߎ߬ ߦߋ߫ ߢߡߊ߬ߞߟߊ߬ߦߊ ߞߐ ߘߌ߫ ߢߊ ߡߍ߲߸ ߊ߬ ߣߌ߫ ߞߋߕߊ ߟߎ߬ ߦߋ߫ ߡߊ߲߬ߛߊ߬ߛߌ߬ߦߊ ߞߐ ߘߌ߫ ߢߊ ߡߍ߲. ߒ߬ߓߊ߬ ߕߏߒߕߊ߲ߧߊ ߕߌ߲ߕߊ߲ ߞߣߐ߫߸ ߖߊ߬ߥߏ ߞߊ߬ߙߌ߬ߝߊ߬ߣߍ߲߫ ߕߘߍ߬ ߓߏ߲ߞߣߐ ߡߍ߲ ߠߎ߬ ߟߊ߫ ߏ߬ ߟߎ߬ ߗߋߘߊ ߏ߬ ߟߋ ߣߘߊ߬ ߞߍ߫ ߓߊ߯ߙߊ߫ ߢߊ߬ߕߣߐ߬ߡߊ߬ߓߊ߫ ߣߌ߫ ߡߊ߲߬ߘߌ߬ߡߊ߲߬ߓߊ߫ ߘߌ߫߸ ߡߍ߲ ߕߐ߬ߣߐ ߦߋ߫ ߡߌ߬ߙߌ߲߬ߘߌ ߝߣߍ߬ߝߣߍ ߓߍ߯ ߞߊ߲߬ ߜߍ ߘߐ߫߸ ߓߊߏ߬ ߊ߬ߟߎ ߟߋ߫ ߕߘߍ߬ ߣߊ߬ ߛߌ߰ߢߐ߲߰ ߡߌߙߌ߲ߘߌ ߟߎ߬ ߟߊ߫ ߛߏߡߐ߯ߦߊߝߋ߲ ߠߎ߬ ߘߌ߫ ߡߊ߲߬ߘߋ߲߫ ߞߣߐ߫߸ ߥߟߊ߫ ߡߊ߲߬ߘߋ߲ ߡߊ߬ߞߏ߬ ߡߊ߬ ߝߋ߲ ߠߎ߬ ߕߎ߲ߞߊ߲ ߠߊ߫߸ ߞߊ߬ ߡߊ߲߬ߘߋ߲߬ ߛߏߡߐ߯ߦߊ߫ ߝߋ߲ ߣߴߊ߬ ߡߐ߰ߣߍ߲߬ߝߌ߲߬ߧߊ ߘߐߘߌߦߊ߫ ߝߋ߲ ߠߎ߬ ߝߣߊ߫ ߕߊ߬ ߞߵߊ߬ ߟߊߛߋ߫ ߥߊߟߌ ߟߎ߫ ߡߊ߬ ߕߎ߲ߞߊ߲ ߠߎ߬ ߟߊ߫.
ߞߏ߬ߣߌ߲߬ ߥߊߦߌߞߊ߫߸ ߞߍ߬ߟߍ ߣߌ߫ ߖߊ߯ߓߊߕߐߦߊ ߓߊ߯ ߡߊ߰ ߡߌ߬ߙߌ߲߬ߘߌ ߟߊ߫ ߞߏߕߊ߲߫߸ ߝߐߛߐ߲ ߘߌ߫ ߘߏ߲߬ ߗߋߘߊ ߕߌ߰ ߟߊ߬ ߡߐ߮ ߟߎ߫ ߘߍ߲߬ߞߍ߲߬ߕߎ߲߰ ߢߊ ߘߐ߫ ߣߍ߲ߞߍ߫ ߥߟߊ߫ ߓߊߞߍ߫߸ ߞߊ߬ ߘߏ߫ ߟߎ߫ ߟߐ߬ ߘߏ߫ ߟߎ߫ ߟߊ߫ ߓߊ߯ߙߊ߫ ߞߍ߫ ߟߊ߫ ߞߊ߬ ߓߍ߲߬ ߊ߬ ߞߍߓߊ߯ ߓߘߍ ߟߎ߬ ߟߊߝߐߦߊ ߡߊ߬߸ ߥߟߴߊ߬ ߟߊ߫ ߕߜߋߦߊ ߡߊ߬ ߡߍ߲ ߕߴߛߋ߫ ߘߍ߬ ߞߎߘߊ ߏ߬ ߡߊ߬ߞߏ ߟߎ߬ ߘߓߐ߫ ߟߊ߫߸ ߛߊ߫ ߗߋߘߊ ߏ߬ ߕߌ߱ ߟߎ߫ ߥߟߍ߬ߦߊ ߘߌ߫ ߓߊ߲߫ ߞߊ߬ ߢߐ߲߯ ߘߝߊ ߕߏ߫ ߊ߬ ߡߊ߬ ߡߌ߬ߙߌ߲߬ߘߌ ߞߣߐ߫. ߒ߬ߓߊ߬ ߗߏ߯ߦߊ ߣߌ߲߬ ߝߙߊ߬ߣߍ߲ ߗߋߘߊ ߘߌߦߊ ߣߴߊ߬ ߞߊ߬ߣߌ߲ ߞߊ߲߬ ߡߊ߲߬ߘߋ߲ ߕߐ߬ߡߊ ߟߎ߬ ߓߟߏ߫߸ ߏ߬ ߟߋ ߣߊ߬ ߛߌ ߛߎ߯ߦߊ ߓߍ߯ ߘߏ߫ ߛߐ߬ߘߐ߲߬ ߠߊ߫ ߗߋߘߊ ߟߎ߬ ߞߍߟߌ ߘߐ߫ ߞߐ ߢߌ߲߬ ߠߊ߫߸ ߌ ߦߋ߫ ߞߋߕߊ߫ ߖߋߟߌ ߣߌ߫ ߘߎ߲ߓߎߦߊ߫ ߡߏߙߌ ߦߋ߫ ߟߴߏ߬ ߟߋ ߘߐ߫ ߣߌ߲߬ ߓߌ߬߸ ߊ߬ ߣߌ߫ ߞߊ߬ߡߙߊ߬ ߞߊߥߎߟߐ߸ ߞߊ߬ ߛߙߋ߬ߝߎ ߘߏ߫ ߟߎ߫ ߛߏߡߊߟߡߊ ߝߣߊ߫ ߦߋ߫. ߣߌ߲߬ ߓߍ߯ ߟߋ߬ ߞߏߛߐ߲߬߸ ߡߊ߲߬ߘߊ߲߬ߞߊ ߡߍ߲ ߠߎ߬ ߕߊ߯ ߘߊ߫ ߖߡߊ߬ߣߊ ߕߟߋ߬ߓߐ߬ߜߍ ߘߐ߫߸ ߏ߬ ߝߊ߲߬ߓߊ ߡߊߟߐ߲ ߡߍ߲ ߞߍ߫ ߘߊ߫ ߖߊ߬ߥߏ ߟߊ߫ ߞߊ߬ߦߌ߯ ߊ߬ ߞߎ߲߬ߝߟߐ ߟߎ߬ ߛߋ߫ ߕߎߡߊ ߟߊ߫߸ ߏ߬ ߟߋ ߣߵߊ߬ ߞߍ߫ ߟߊ߫ ߏ߬ ߟߎ߬ ߗߋߘߊ ߏ߬ ߟߊߦߟߍ߬ ߘߴߊ߬ߟߎ߫ ߞߎ߲߬ ߞߏ߫ ߖߊ߬ߥߏ߬ ߞߍ߬ߟߊ ߟߎ߬ ߟߋ߬ ߥߟߊ߫ ߖߊ߬ߥߏ߬ߟߊ ߟߎ߬ ߤߊߡߊ߲ߕߍ߫ ߖߎ߬ߟߊ ߟߊ߬ߛߎ߬ߘߎ߲߬ߧߊ߬ ߓߟߏ ߡߊ߬߸ ߞߣߊ߬ ߏ߬ ߟߊߓߊ߲ ߞߍ߫ ߡߊ߲߬ߘߋ߲߬ ߡߌߙߌ߲ߘߌ ߏ߬ ߛߌߦߊ ߕߐ߮ ߘߌ߫ ߞߏ߫ ߖߎ߬ߟߊ߸ ߞߵߊ߬ߟߎ߬ ߡߊߞߍ߫ ߦߙߐ ߕߐ߮ ߞߍ߫ ߖߎ߬ߟߊ߬ߘߎ߯ ߘߌ߫ ߞߵߊ߬ߟߎ߬ ߕߐ߮ ߣߴߊ߬ߟߎ߫ ߘߌ߲߬ߞߌߙߊ ߝߐ߫ ߢߊ߫ ߞߎߘߊ ߏ߬ ߞߍ߫ ߊ߬ߟߎ߬ ߡߊߦߋߙߋ߲ߟߊ߲ ߘߌ߫ ߡߊ߲߬ߘߋ߲ ߕߐ߬ߡߊ ߟߎ߬ ߕߍߡߊ߬߸ ߞߵߊ߬ ߕߘߍ߬ ߜߎ ߖߎ߬ߟߊ ߕߴߊ߬ ߕߊ߫ ߛߌߦߊ߫ ߓߟߏߡߊߞߊ߬ߣߍ߲߫ ߘߌ߫ ߡߎ߰ߡߍ߫. ߊ߬ߟߎ߬ ߛߌߦߊ ߟߐ߲ ߠߋ߬ ߞߏߛߐ߲߬߸ ߡߊ߲߬ߘߋ߲߬ߞߊ ߟߋ߬ ߛߓߍ߫ ߟߴߊ߬ߟߎ߬ ߟߊ߫ ߞߎ߲߬ߠߊ߬ߛߌ߮ ߓߟߏ߫ ߛߓߍ߫ ߞߟߊ߬ߟߊ߬ߡߊ ߟߎ߬ ߘߐ߫ ߤߊߟߌ߫ ߓߌ߬߸ ߞߏ߫ ߡߊߟߋ߲ߞߋ ߥߟߊ߫ ߡߊߟߌ߲ߞߋ߸ ߝߐߢߊ ߏ߬ ߡߍ߲ ߡߌ߬ߘߊ߬ߣߍ߲߫ ߊ߬ߟߎ߫ ߝߘߏ߬ߓߊ߬ߖߎ߯ ߡߊ߬ߜߐ߬ߙߐ߲߬ߞߕߐ߬ߟߌ߬ߟߊ ߡߊ߬ ߏ߬ ߡߍ߲ ߕߴߛߋ߫ ߝߟߌ߬ ߟߴߊ߬ߟߎ߫ ߡߊ߬ ߊ߬ߟߎ߬ ߟߊ߫ ߓߘߍ߬ߓߘߍ߬ߟߌ߬ ߖߎ߮ ߟߓߊߟߏ ߘߐ߫߸ ߞߏ߫ ߡߊ߲߬ߘߋ߲߬ߞߊ ߟߎ߫ ߟߋ߬ ߞߵߊ߬ ߛߓߍ߫ ߞߏ߫ ߡߊߟߋ߲ߞߋ߸ ߞߵߊ߬ ߕߘߍ߬ ߜߎ ߊ߬ߟߎ߬ ߦߴߊ߬ߟߎ߬ ߓߘߊ ߟߎ߫ ߟߋ߬ ߘߐ߫ ߛߎߋ߫ ߸ ߡߊ߲߬ߘߋ߲߫ ߝߊ߲߭ ߘߏ߫ ߘߐ߫ ߞߊ߬ߣߌ߲߫߸ ߒ߬ߓߊ߬ ߖߎ߬ߟߊ߬ ߞߏ ߦߋ߫ ߘߊߞߎ߲ ߢߌ߲߬ ߠߋ߬ ߘߐ߫.
ߥߙߏߘߎ߱
ߥߙߏ߬ߘߎ߯: ߡߊ߲߬ߘߋ߲ ߘߊ߬ߙߌ߬ߣߊ߲߬ߞߏ ߘߏ߫ ߟߋ߬ ߝߋ߲ ߠߎ߬ ߞߟߌ ߘߌ߫ ߊ߬ ߞߍߢߊ ߟߊ߫߸ ߊ߬ ߟߊߓߊ߯ߙߊ߫ ߢߊ ߟߊ߫߸ ߊ߬ ߣߴߊ߬ ߞߍ߫ ߦߙߐ ߟߊ߫߸ ߏ߬ ߟߋ ߞߵߊ߬ߟߎ߫ ߟߐ߬ ߊ߬ ߝߐ߫ ߟߊ߫ ߣߍ߰ߛߏ ߣߌ߫ ߕߊߖߌ ߣߌ߫ ߛߊ߲ߡߊߞߎߟߎ߲ ߠߎ߬ ߕߐ߯ߟߊ߫ ߟߊ߫ ߢߊ ߏ߬ ߞߊ߲߬߸ ߓߊߏ߬ ߊ߬ߟߎ߬ ߦߋߣߴߏ߬ ߞߍߢߊ ߟߋ߫ ߡߊ߬߸ ߞߊ߬ ߖߐߣߊ߲߸ ߕߏߘߌ߸ ߞߎ߬ߘߎ߸ ߗߊߘߏ ߟߎ߬ ߝߣߊ߫ ߕߐ߯ߟߊ߫ ߊ߬ߟߎ߬ ߟߊߓߊ߯ߙߊ ߡߊ߬߸ ߞߊ߬ ߞߐߘߐ߲߸ ߘߎ߰ߟߊ߫߸ ߛߊ߲ߘߐ߫ ߟߎ߫ ߕߐ߯ߟߊ߫ ߞߊ߬ߟߊ ߘߌ߫ ߞߊ߬ߓߍ߲߬ ߏ߬ ߟߎ߬ ߞߍߢߊ ߡߊ߬ ߦߙߐ ߘߌ߫. ߒ߬ߓߊ߬ ߕߐ߯ߟߊߟߌ ߞߍߢߊ߫ ߞߋߟߋ߲ ߏ߬ ߟߋ ߟߊߓߊ߯ߙߊߣߍ߲߫ ߞߊ߬ ߞߐ߰ߘߎ߮ ߣߌ߫ ߥߙߏ߬ߘߎ߮ ߞߍ߫ ߞߐ߰ߘߎ߯ ߣߌ߫ ߥߙߏ߬ߘߎ߯ ߘߌ߫߸ ߞߐ߰ߘߎ߯ ߟߊߦߟߍ߬ߣߍ߲߫ ߡߊ߲߬ߘߋ߲߫ ߕߊ߲ߓߊ߲ ߛߊ߲ߝߍ߫ ߘߌ߲ߞߌߙߊ ߟߎ߫ ߞߎ߲߬ ߏ߬ ߟߋ ߘߐ߫߸ ߣߊ߫ ߟߊߞߍ߫ ߞߐ߮ ߣߌ߫ ߓߌߦߊ߲ ߠߎ߬ ߘߟߊߘߌߦߊ߫ ߞߐ߮ ߟߎ߬ ߦߋ߫ ߓߐ߫ ߟߊ߫ ߦߋ߲߬ ߡߍ߲ ߘߐ߫. ߞߊ߲߬ ߥߙߏ߬ߘߎ߯ ߝߣߊ߫ ߟߊߦߟߍ߬ ߡߊ߲߬ߘߋ߲߫ ߓߊ߬ߘߊ ߘߎ߰ߟߊ߬ ߘߌ߲ߞߌߙߊ ߟߎ߬ ߝߣߊ߫ ߞߎ߲߬߸ ߊ߬ߟߎ߬ ߟߊ߫ ߣߊߡߎ߲߫ ߠߊߕߋߟߋ߲߫ ߦߙߌߘߋ߲߫ ߓߛߍ ߏ߬ ߦߋ߫ ߓߐ߫ ߟߊ߫ ߦߋ߲߬ ߡߍ߲ ߠߎ߬ ߘߐ߫߸ ߞߵߊ߬ ߟߊߓߊ߯ߦߊ߫ ߡߐ߰ߓߊ߬ ߡߊ߬ߓߏ߲ߧߊ ߣߌ߫ ߝߘߎ ߣߌ ߘߋ߲ߠߊߓߐ ߣߌ߫ ߞߟߍ߬ߓߊ߲ ߣߌ߫ ߛߐߟߌ ߣߌ߫ ߡߐ߰ߦߊ ߟߊߕߊ߯ߡߊ ߣߴߊ߬ ߘߐߘߌߦߊ߫ ߞߏ ߓߍ߯ ߘߐ߫߸ ߊ߬ ߣߌ߫ ߘߊ߲߬ߞߎ߲߬ߛߐ ߣߌ߫ ߖߏ߬ߛߏ ߣߌ߫ ߛߏߡߦߊ ߘߊߞߎ߲߫ ߛߌߦߊߡߊ߲߫ ߘߐ߫. ߒ߬ߓߊ߬ ߡߊ߲߬ߘߋ߲ ߠߎ߬ ߟߊ߫ ߣߊߡߎ߲߫ ߝߋ߲߫ ߢߊ߬ߒ߬ߞߐ߬ߓߊߟߌ ߏ߬ ߓߐ߫ ߦߙߐ ߕߊ߯ߣߌߛߊߦߌ ߞߎ߲߬ߠߊ߬ߝߎߟߋ߲ ߞߏߛߐ߲߬ ߡߊ߲߬ߘߋ߲߬ ߛߏߡߐ߯ߦߊ ߣߴߊ߬ ߥߙߎߞߌ ߞߎ߲߬ߕߊ߮ ߞߘߐ߫߸ ߏ߬ ߝߙߊ߬ߣߍ߲ ߥߙߏ߬ ߦߙߌ ߕߌ߲߬ߞߎߘߎ߲ ߞߍ ߞߊ߲߬ ߛߣߍ߬ߘߎ߰ ߢߌߡߊ ߘߌ߫߸ ߊ߬ ߣߌ߫ ߓߊߟߏ ߣߌ߫ ߘߊߦߟߌߡߍ ߣߐ߰ߦߊ߬ ߦߙߐ ߛߣߍ߬ߝߋ߲ ߠߊ߫ ߛߐ߲߭ ߣߴߊ߬ ߟߊ߫ ߢߊ߭ ߣߴߊ߬ߛߊ߬ߡߊ ߞߎ߲߬ߕߊ߮ ߖߊ߲߬ߧߊ ߝߏ߫ ߡߐ߰ ߘߌ߫ ߛߎ߬ߡߊ߲ ߘߏ߫ ߟߎ߫ ߟߊߘߏ߲߬ ߞߏ߫ ߝߌ߬ߟߊ߬ ߣߌ߫ ߛߓߊ߬ ߞߍ߫ ߛߊ߲߬ ߞߋߟߋ߲ ߘߐ߫߸ ߏ߬ ߟߋ ߞߊ߬ ߡߊ߲߬ߘߋ߲߫ ߡߌ߬ߙߋ߲߬ߘߌ ߞߎ߲߬ߠߊ߫ ߘߎ߰ ߞߟߏ߫ ߊ߬ߙߌ߬ߖߣߍ߬ߟߊ߬ߡߊ ߏ߬ ߞߊ߲߬ ߞߊ߬ߦߌ߯. ߕߎ߬ߡߊ ߟߊߖߊ߲߰ߧߊ ߟߋ߫ ߣߊ߬ߣߍ߲߫ ߖߡߊ߬ߣߊ ߏ߬ ߟߎ߬ ߞߍ߫ ߟߊ߫ ߡߊ߲߬ߘߋ߲ ߠߎ߬ ߓߘߊ ߘߌ߫ ߦߋ߲߬ ߛߌ߰ߓߊ߰ ߝߟߐ ߟߎ߫ ߝߍ߬ ߕߍߓߍ߲ ߣߌ߫ ߞߊ߲ߓߍ߲ ߞߐ߬ߣߐߡߊ߬߸ ߏ߬ ߞߏߛߐ߲߬ ߤߊߟߌ߫ ߓߌ߬ ߡߐ߰ ߕߍ߫ ߢߐ߲߯ ߟߊ߲ߝߊ߲߫ ߞߟߍ߫ ߟߊߞߊ߬ߟߌ߬ߣߍ߲߬ ߛߌ߫ ߦߋ߫ ߟߴߊ߬ߟߎ߬ ߣߴߏ߬ߟߎ߬ ߕߍ ߘߐ߬ߝߐ ߘߐ߫߸ ߦߙߐ ߏ߬ ߟߎ߫ ߟߋ߬ ߣߊ߬ߣߍ߲߬ ߞߍ߫ ߟߊ߫ ߖߌߣߍ߫ ߥߙߏ߬ߘߎ߮ ߘߌ߫ ߓߌ߬߸ ߊ߬ ߣߌ߫ ߞߘߏߥߊߙߌ߫ ߣߌ߫ ߟߊߓߙߌߦߊ߫ ߣߌ߫ ߛߙߊ߬ߟߏ߲. ߞߣߍ ߏ߬ ߡߌ߬ߙߌ߲߬ߘߌ ߕߏ߫ ߘߊ߫ ߡߊ߲߬ߘߋ߲߬ ߡߊߛߐ߫ ߟߴߊ߬ߟߎ߬ ߟߊ߫ ߦߙߌ߫ ߓߛߍ ߏ߬ ߥߟߏߒߘߐ ߟߎ߬ ߟߊ߫ ߝߎߚߎ߫ ߝߏ߫ ߡߊ߲߬ߘߋ߲ ߢߊ߬ ߢߊ߫ ߕߍ߫ ] ߞߐ߫ ߡߎ߬ߕߎ߲߬߸ ߊ߬ ߓߊ߲ ߞߐ ߞߍ߫ ߟߊ߫ ߣߊߡߎ߲ ߝߊ߲߭ ߘߏ߫ ߘߌ߫ ߊ߬ ߣߌ߫ ߡߐ߰ߦߊ ߟߊߕߊ߯ߡߊ߫ ߝߋ߲ ߡߍ߲ ߓߘߊ߫ ߞߍ߫ ߢߊ߬ߒ߬ߞߐ߬ߓߊߟߌ ߘߌ߫߸ ߝߏ߫ ߝߘߎ ߕߐ߮ ߓߘߊ߫ ߞߍ߫ ߥߙߏ߬ߕߊ߲ ߘߌ߫ ߡߌ߬ߙߌ߲߬ߘߌ ߝߣߍ߬ߝߣߍ ߘߏ߫ ߟߎ߫ ߓߟߏ߫ ߊ߬ ߞߎ߬ߘߎߜߟߍ߬ߦߊ ߡߊ߬. ߒ߬ߓߊ߬ ߊ߬ ߓߌ߬ ߝߐߟߌ߫ ߘߐ߫߸ ߡߊ߬ߣߌ߲߬ߞߊ߫ ߦߌ߬ߙߌ߲߬ߘߌ߬ߣߍ߲ ߏ߬ ߟߎ߬ ߦߋ߫ ߕߎ ߞߘߐ߫ ߛߊ߫߸ ߒ߬ߞߵߊ߬ߟߎ߬ ߦߴߊ߬ߟߎ߬ ߓߘߊ ߟߎ߫ ߟߋ߬ ߘߐ߫ ߏ߬ ߘߌ߫ ߡߎ߬ߕߎ߲߬ ߞߊ߬ߓߌ߯ ߡߊ߲߬ߘߋ߲߫ ߡߊ߬ߖߌ߮ ߕߎ߬ߡߊ߸ ߛߊ߬ߡߏ߬ߙߌ߬ ߕߟߋ ߣߊ߬ߣߴߏ߬ ߕߘߍ߬ ߟߊ߫ ߕߋ߲߬ ߠߋ߬߸ ߕߎ߬ߓߊ߬ߓߎ ߟߊ߫ ߓߋ߬ߒ߬ߞߊ߲߬ߠߌ߲߬ ߕߟߋ ߝߣߊ߫ ߞߵߊ߬ ߛߐ߬ߘߐ߲߫ ߦߋ߲߬߸ ߞߣߊ߬ ߖߡߊ߬ߣߊ߬ ߞߎ߬ߘߊ߬ ߞߏ ߟߎ߫ ߓߌ߬ߟߴߊ߬ߘߐ߫ ߞߐ߲ߛߐ߲ߧߊ ߣߐ߬ ߞߟߊߡߊ߲ ߞߊ߲߬ ߞߵߊ߬ ߕߏ߫ ߏ߬ ߡߊ߬߸ ߒ߬ߓߊ߬ ߊ߲ ߧߴߏ߬ ߕߎ߬ߡߊ ߟߋ߬ ߘߐ߫ ߣߌ߲߬ ߤߊߟߌ߫ ߓߌ߬.
ߒߞߏ߫ ߛߓߍߟߌ
ߒߞߏ ߦߋ߫ ߛߓߍߟߌ ߛߓߍߛߎ߲ߡߊ ߟߋ߬ ߘߌ߫ ߡߍ߲ ߓߍ߫ ߛߓߍ߫ ߛߓߍߘߋ߲߫ ߡߎߞߊ߲-ߣߌ-ߥߐߙߐ߲ߝߌߟߊ ߘߌ߫· ߏ߬ ߛߓߍߘߋ߲ ߠߎ߬ ߕߟߊߣߋ߲ ߘߏ߲߬ ߛߌ߰ߦߙߐߡߊ ߛߓߊ߬ ߦߋ߫
ߛߌ߰ߙߊ߬ߟߊ߲ ߠߎ߬߸ ߏ߬ ߟߎ߬ ߦߋ߫ ߥߐߙߐ߲ߝߌߟߊ ߦߋ߫߸ ߊ߬ ߣߌ߫ ߏ߬ ߟߎ߬ ߘߋ߬ ߓߍ߫ ߞߍ߫ ߞߊ ߛߓߍߘߋ߲ ߕߐ߭ ߓߍ߯ ߟߊߞߎߡߊ߫ ߝߏߣߴߊ߬ ߞߍ߫ ߘߊ߫ ߞߋߟߋ߲ ߦߋ߫߸ ߏ߬ ߘߋ߬ ߦߋ߫ ߕߍߘߐ ߦߋ߫ ߊ߲ ߓߍߣߊ߬ ߛߋ߫ ߡߍ߲ ߡߊ߬ ߞߐߝߍ߬· ߏ߬ ߛߌ߰ߙߊߟߊ߲ ߥߐߙߐ߲ߝߌߟߊ ߛߙߍߘߍ ߝߌߟߍ߫ ߣߌ߲߬ ߦߋ߫
ߛߌ߰ߙߊ߲ߟߊ߲ ߠߎ߬:
ߛߌ߰ߙߊ߬ߕߊ ߟߎ߬߸ ߏ߬ ߟߎ߬ ߦߋ߫ ߟߊߞߎߡߊߕߊ ߟߎ߬ ߦߋ߫ ߛߊߓߎ߫ ߣߌ߫ ߛߌ߰ߙߊ߬ߟߊ߲ ߡߊߕߎ߲߰ ߊ߬ ߡߍ߲ ߠߊ߸ ߏ߬ ߕߍ߫ ߛߋ߫ ߞߊ߬ ߝߍ߲߫ ߝߐ߫· ߏ߬ ߟߎ߬ ߝߣߊ߫ ߛߙߍߘߍ ߝߟߍ߫ ߣߌ߲߬
ߓ ߔ ߕ ߖ ߗ ߘ ߙ ߚ ߛ ߜ ߝ ߞ ߟ ߡ ߢ ߣ ߤ ߥ ߦ
ߕߍߘߐ߸
ߊ߬ߟߋ ߕߍ߫ ߛߌ߰ߙߊߟߊ߲߫ ߘߌ߫ ߛߊߓߎ߫ ߊ߬ ߕߍ߫ ߕߐ߭ ߟߎ߬ ߟߊߞߎߡߊ߫ ߟߊ߫߸ ߊ߬ ߘߎ߲߬ ߝߣߊ߫ ߕߍ߫ ߖߊ߬ߕߋ ߛߌ߰ߙߊߕߊ ߟߎ߬ ߝߍ߬ ߓߊߏ߫ ߊ߬ ߡߊߞߏ ߕߍ߫ ߛߌ߰ߙߊ߬ߟߊ߲ ߟߎ߬ ߞߊ߫ ߟߊߞߎߡߊߟߌ ߟߊ߫· ߊ߬ ߥߟߋ߫ ߟߊ߫ ߘߋ߬ ߞߏ߫ ߕߍߘߐ ߓߊߏ߫ ߊ߬ߟߋ߬ ߓߍ߫ ߛߌ߰ߦߙߐ߬ߡߊ߬ ߝߌߟߊ ߝߐߟߋ߲ ߣߌ߲߬ ߠߎ߬ ߕߍ߫ ߘߋ߬
ߊ߬ ߛߌ߬ߙߊ߬ߕߟߊ߬ߡߊ ߘߏ߲ ߛߊߓߎ߫ ߊ߬ ߓߍ߫ ߞߊ߲ߡߊߛߙߋ ߕߊ߬ ߌߞߏ߫ ߏ߬ ߟߎ߬ ߸ ߒ߬ߞߊ߬ ߊ߬ ߕߍ߫ ߛߌ߰ߙߊ߬ߟߊ߲ ߕߊ߬، ߊ߬ ߛߌ߰ߙߊ߬ߟߊ߲߬ߠߊ߬ߡߊ ߝߣߊ߫ ߘߏ߲߬ ߛߊߓߎ߫ ߊ߬ ߓߍ߫ ߛߋ߫ ߞߊ߬ ߝߐ߫ ߊ߬ ߘߊ߲߬ ߠߊ߫
ߕߍߘߐ:  ߒ
ߞߊ߲ߡߊߛߙߋ
ߞߊ߲ߡߊߛߙߋ ߘߋ߬ ߓߍ߫ ߣߌ߲߬ ߠߎ߬ ߘߝߊ߫ ߞߴߊ߬ ߞߍ߫ ߛߓߍߛߎ߲߫ ߘߝߊߟߋ߲ ߦߋ߫ ߡߍ߲ ߓߍ߫ ߛߋ߫ ߞߊ߬ ߡߊ߲߬ߘߋ߲߬ ߞߊ߲ ߠߎ߬ ߓߍ߯ ߛߓߍ߫ ߊ߬ ߣߌ߫ ߥߊߟߌ ߕߊ߫ ߟߎ߬·ߏ߬ ߟߎ߬ ߝߟߍ߫ ߣߌ߲߬
ߞߊ߲ߡߊߛߙߋ ߟߎ߬:
ߞߊ߲ߡߊߛߙߋ ߛߊ߬ߡߊ߲߬ߓߊߟߌ ߟߎ߬
ߊ ߊ߫  ߊ߬  ߊ߭
ߞߊ߲ߡߊߛߙߋ ߛߊ߬ߡߊ߲߬ߣߍ߲ ߠߎ߬
ߊ߮ ߊ߯  ߊ߱  ߊ߰
ߞߊ߲ߡߊߛߙߋ ߛߊ߬ߡߊ߲߬ߓߊ߬ߟߌ߬ ߟߊߘߌߦߊߣߍ߲ ߠߎ߬
ߊ߲ ߊ߲߫  ߊ߲߭  ߊ߲߬
ߞߊ߲ߡߊߛߙߋ ߛߊ߬ߡߊ߲߬ߣߍ߲߬ ߠߊߘߌߦߊߣߍ߲ ߠߎ߬
ߊ߲߮ ߊ߲߯  ߊ߲߱  ߊ߲߰
ߡߊ߲߬ߘߋ߲߬ ߛߌ ߟߎ߬
» ߡߊ߲߬ߘߋ߲߬ ߛߌ ߟߎ߬ ߣߴߊ߬ ߖߊ߲߬ߓߎ߬ ߢߣߊߡߊ ߟߎ߬:  « ߞߊ߬ߦߌ߯ ߊ߲ ߓߋ߲ߓߊ ߥߊ߲߬ߞߙߊ ߟߎ߫ ߣߊ߬ ߕߎߡߊ ߟߊ߫ ߞߊ߬ ߓߐ߫ ߊߝߙߌߞߌ߫ ߕߟߋ߬ߓߐ ߣߴߊ߬ ߥߙߏ߬ߘߎ߮ ߘߐ߫ ߀߄߇߂ ߝߊ߲߭ ߝߍ߫ ߌߛߊ߫ ߡߏߦߌ ߢߍ߫ ߸ ߊ߬ߟߎ߫ ߕߌ߲߬ ߞߊ߬ ߛߌ߫ ߞߏ ߣߌ߫ ߖߊ߬ߡߎ߲߬ ߞߏ ߞߏߢߊ ߝߊ߰ߡߎ߲߫ ߞߵߊ߬ ߟߊߘߊ߲߫ ߸ ߊ߬ ߣߌ߫ ߞߵߊ߬ ߛߌ߲߬ߝߏ߲߬ߧߊ߫ ߢߊ ߓߍ߯ ߡߊ߬ ߸ ߊ߬ߟߎ߫ ߞߊ߬ ߟߊ߲߬ߓߋ ߘߐߓߍ߲߬ ߸ ߞߵߊ߬ ߞߍ߫ ߘߍ߭ ߘߐߘߌߦߊ߫ ߝߙߍ ߣߌ߫ ߓߊߘߋ߲ߧߊ ߟߊߕߎ߲߰ ߖߟߎ ߘߌ߫ ߛߋ߰ߘߐ߬ߞߍ߬ ߛߌߦߊߡߊ߲ ߏ߬ ߟߎ߫ ߞߎ߲߬ߕߊ߮ ߓߍ߯ ߘߐ߫. ߊ߬ߟߎ߫ ߣߊ߬ߡߊߣߊ߬ ߛߌ ߣߌ߫ ߖߊ߬ߡߎ߲ ߠߎ߬ ߟߊߘߊ߲ ߸ ߊ߬ߟߎ߫ ߛߐ߰ ߘߊ߫ ߥߍ߬ߢߍ߲߬ ߛߎ߰ ߞߋߟߋ߲߫ ߕߋ߭ ߟߋ߬ ߝߟߐ߫ ߡߊ߬ ߡߐ߰ ߞߋߟߋ߲ ߓߐ߲ߛߐ߲ ߓߍ߯ ߕߊ߬ߡߊ߲ ߘߐ߫ ߸ ߤߊߞߍߕߏ߫ ߓߊߘߋ߲ߡߊ ߟߎ߬ ߞߣߊ߫ ߝߟߌ߬ ߢߐ߲߮ ߡߊ߬ ߝߘߊߟߌ ߞߎ߲߬ߘߐ߬ߖߊ߲ ߝߊ߬ߡߊ ߓߟߏ߫ ߸ ߓߊ߬ߙߌ߬ ߞߏ߫ ߟߊߖߙߊߓߌ ߣߊ߬ ߘߴߊ߬ ߦߌ߬ߘߊ߬ ߤߊ߲ߞߟߌߡߊ ߟߎ߬ ߟߊ߫ ߸ ߞߏ߫ ߣߊ߲߬ߕߌ߰ߦߊ ߝߊ߲߬ߝߘߊ ߘߐ߫ ߸ ߥߍ߬ߢߍ߲߬ ߕߋ ߦߋ߫ ߝߙߍ߬ ߢߌ߲߬ߡߊ߬ ߛߌߦߊߡߊ߲߫ ߠߋ߬ ߕߌߢߍ߫ ߟߊ߫: ߁ ߭- ߊ߬ ߘߌ߫ ߡߐ߰ ߞߋߟߋ߲ ߓߟߏߟߊߕߍ߰ߣߍ߲ ߟߐ߲߫ ߘߌߦߴߊ߬ ߖߎ߮ ߟߎ߬ ߓߟߏ߫ ߸ ߞߵߊ߬ ߝߊ߰ ߥߟߊ߫ ߞߵߊ߬ ߖߐ߲߬ߧߊ߫. ߂ ߲- ߊ߬ ߘߌ߫ ߡߐ߰ ߞߢߊ߬ ߖߊߘߏ ߟߊߕߊ߯ ߟߊ߫ ߖߎ߮ ߟߎ߬ ߣߌ߫ ߞߟߍ߬ߢߐ߲߮ ߠߎ߬ ߟߊ߫ ߖߡߊ߬ߣߊ ߟߎ߬ ߞߣߐ߫. ߃ ߲- ߊ߬ ߘߌ߫ ߡߐ߰ ߟߊߞߢߊ߬ ߌ ߟߊ߲߬ߓߋ߬ ߟߊ߫ ߡߐ߰ ߟߎ߬ ߟߊ߫ ߸ ߓߏ߲߬ߧߊ ߣߌ߫ ߜߟߌߦߊ ߦߋ߫ ߡߍ߲ ߠߎ߫ ߟߊ߲߬ߓߋ߬ߢߐ߲߰ߦߊ ߘߐ߫ ߥߊ߯ߕߌ ߣߌ߫ ߘߌ߲߬ߞߌߙߊ ߟߌ߬ߤߟߊ ߡߊ߬. ߏ߬ ߟߋ ߓߍ߯ ߞߊ߬ ߥߍ߬ߢߍ߲߬ ߕߋ ߓߟߏߞߊ߬ ߡߊ߲߬ߘߋ߲ ߠߎ߬ ߓߟߏ߫ ߞߊ߬ߦߌ߯ ߥߊ߯ߕߌ߫ ߖߊ߲߫ ߸ ߏ߬ ߘߊߓߌ߬ߟߊ ߟߋ߬ ߞߊ߬ ߛߌ߫ ߞߏ ߣߌ߫ ߖߊ߬ߡߎ߲߬ ߞߏ ߝߊ߲߬ߞߊ ߟߊߥߙߊ߬ ߡߊ߲߬ߘߋ߲߫ ߓߊ߬ߘߊ ߣߴߊ߬ ߓߐ߰ߝߍ ߓߍ߯ ߘߐ߫. ߡߊ߲߬ߘߋ߲߬ ߛߌ߫ ߇߈ ߡߍ߲ ߠߎ߬ ߟߐ߲ߣߍ߲ ߒ ߓߟߏ߫ ߡߎߣߎ߲߬ ߏ߬ ߟߎ߬ ߝߟߍ߫:     »  ߓߊߙߏ ߸ ߓߊߟߏ ߸ ߓߊ߲߬ߓߊ ߸ ߓߊ߰ߦߐ߮ ߸ ߓߙߋߕߋ ߸ ߓߎߥߊߙߏ ߸ ߕߊߓߎ߬ߙߋ ߸ ߕߙߊߥߟߋ ߸ ߕߡߌ߬ߕߍ ߸ ߕߎ߬ߙߋ ߸ ߕߎ߲߬ߞߙߊ ߸ ߕߏ߬ߕߍ ߸ ߖߊ߬ߓߊ߯ߕߍ ߸ ߖߊ߰ߓߌ ߸ ߖߙߊ߬ߛߎߓߊ ߸ ߖߞߊ߬ߕߋ =(ߖߊ߬ߞߌ߬ߕߋ) ߸ ߖߊߟߏ ߸ ߖߊ߰ߣߍ ߸ ߖߊߥߙߊ ߸ ߖߊߥߎߣߍ ߸ ߖߌߘߍ ߸ ߘߊߓߏ ߸ ߘߙߊ߬ߓߊ ߸ ߘߙߊ߬ߡߍ ߸ ߘߙߊ߬ߥߋ ߸ ߘߊ߬ߝߋ ߸ ߘߊ߰ߡߊߛߌ ߸ ߘߊ߬ߢߐ߲߮ ߸ ߘߊߥߏ ߸ ߘߎߞߎ߬ߙߋ ߸ ߘߎ߬ߣߐ ߸ ߘߏߙߋ ߸ ߛߊ߬ߞߐ ߸ ߛߊߡߊ߬ߞߍ ߸ ߛߊ߲ߞߊߙߋ ߸ ߛߊ߰ߣߐ߮ ߸ ߛߊ߬ߢߐ ߸ ߛߥߊ߬ߣߍ ߸ ߛߙߋ߬ߝߎ ߸ ߛߌ߬ߕߙߏ ߸ ߛߘߌ߬ߓߋ ߸ ߛߘߌߡߍ ߸ ߛߌ߬ߛߋ ߸ ߛߌ߬ߟߊ ߸ ߛߌ߬ߣߊ߬ߦߐ߲߮ ߸ ߛߎ߬ߥߊ߬ߙߋ ߸ ߛߏ߰ߘߐ߮ ߸ ߜߊߣߍ ߸ ߝߊ߬ߘߌ߬ߞߊ ߸ ߝߊ߬ߙߏ ߸ ߝߛߊ߬ߛߌ ߸ ߝߊߣߍ ߸ ߝߏߝߣߊ ߸ ߞߊ߬ߓߊ ߸ ߞߊ߬ߞߙߐ ߸ ߞߊߟߋ ߸ ߞߊ߬ߟߏ߬ߞߊ߸ ߞߊ߬ߟߐ ߸ ߞߊߡߊ߯ߕߍ ߸ ߞߊ߬ߡߙߊ߸ ߞߊ߬ߡߌ߬ߛߐ߮ ߸ ߞߊ߲ߕߍ ߸ ߞߊߣߊ߯ߕߍ ߸ ߞߊ߬ߥߎ ߸ ߞߋ߬ߓߋ ߸ ߞߋߙߊ߸ ߞߎ߬ߟߌߓߊ߬ߟߌ ߸ ߞߎߦߊߕߍ ߸ ߞߙߏ߬ߡߊ ߸ ߞߙߏߞߏ ߸ ߞߏ߬ߡߊ ߸ ߞߏ߬ߡߊ߰ߙߊ ߸ ߞߏ߬ߣߊ߬ߕߍ ߸ ߞߏ߬ߦߌ߬ߕߊ ߸ ߞߐ߲ߘߍ ߸ ߡߊ߰ߕߌ ߸ ߡߊ߰ߙߊ ߸ ߡߊ߰ߛߎߓߊ ߸ ߡߊ߲߬ߛߊ߬ߙߋ߲ ߸ ߡߌ߰ߕߍ ߸ ߢߊߙߋ ߸ ߣߊ߰ߓߋ ߸ ߣߊ߬ߦߌ߬ߕߋ ߸ ߣߌ߬ߕߋ ߸ ߥߊߕߙߊ ߸ ߥߎ߬ߟߊ߬ߙߋ ߸ ߦߊߙߋ. « » ߛߌ߫ ߓߐߣߍ߲ ߢߐ߲߰ ߞߣߐ ߟߎ߬:  « : ߦߌߟߡߊ:ߞߊ߲ߟߐ߲ߘߐߦߊ ߦߌߟߡߊ:ߖߌ߬ߣߍ߬ ߞߊ߲ߓߍ߲ ߦߌߟߡߊ:ߛߣߍ߬ߜ߭ߊߟߌ߫ ߦߌߟߡߊ:ߡߊ߬ߟߌ ߞߊ߲ߓߍ߲ ߦߌߟߡߊ:ߡߊ߲߬ߘߋ߲߫
ߝߘߎ߬ߥߎߙߊ
ߛߌ߬ߛߊ߫: ߏ߬ ߦߋ߫ ߖߝߐ߬ߘߐ ߖߊ߲ߞߊߙߏ ߟߋ߫ ߘߌ߫߸ߡߍ߲߫ ߕߣߊ߬ ߦߋ߫ ߛߎߡߦߊ ߘߌ߫߸ߊ߬ ߣߌ߫ ߕߟߎߡߊߝߋ߲ ߠߎ߬ ߘߊߥߎ߲߫߸ߊ߬ ߣߌ߫ ߞߎ ߟߊ߲ߞߊ߫ ߟߎ߫ ߘߊߥߎ߲߫ ߘߌ߫߸ߊ߬ ߟߊ߫ ߝߛߊ߬ߣߍ߲߬ߓߊ߫ ߟߋ߫ ߸ߊ߬ ߦߋ߫ ߘߏ߫ ߟߎ߫ ߛߐ߰ߛߐ߯ ߟߊ߫߸ߊ߬ ߕߍ߫ ߘߏ߫ ߟߎ߫ ߝߣߊ߫ ߛߐ߬ߛߐ߬ ߟߊ߸ߊ߬ ߦߋ߫ ߡߍ߲ ߠߎ߬ ߛߐ߬ߛߐ߬ ߟߊ߫ ߏ߬ ߟߋ߬ ߛߌ߰ߛߊ߬ ߛߐ߬ߛߐ ߘߌ߫߸ߊ߬ ߟߋ߫ ߞߊ߬ߣߌ߲߬ ߣߌ߫ ߣߌߘߋߥߎ߲߫ ߕߍ߫ ߞߋߟߋ߲߫ ߘߌ߫߸ߓߊߏ߬ ߣߌߘߋߥߎ߲ߕߐ߯ ߟߊ߫ ߖߊ߲߬ߞߊߙߏ ߓߊ߫ ߥߟߌ߫ ߊ߬ ߟߊ߫ ߸ߊ߬ ߕߍ߫ ߛߴߊ߬ ߟߊ ߟߊ߫ ߝߵߊ߬ ߓߊ߯ ߛߎߡߊ
ߞߎ߲߬ߦߌ߬ߘߊ߬ߟߌ
ߡߎ߲߬ ߦߋ߫ ߝߘߎ߬ߥߎߙߊ ߘߌ߫ ߝߘߎ߬ߥߎߙߊ ߣߺߴߊ߬ ߘߌ߫ ߝߐ߫ ߊ߬ ߡߊ߬ ߝߣߊ߫ ߞߏ߫ ߝߘߎ߬ ߖߋߟߌߡߊ ߸ ߊ߬ߟߋ߬ ߦߋ߫ ߖߋߟߌ߫ ߘߌߡߌ߲ߣߍ߲߫ ߠߋ߬ ߘߌ߫ ߡߍ߲ ߦߋ߫ ߝߎ߬ߘߎ߫ ߝߙߊ߬ߝߙߊ ߡߌ߬ߘߊ߬ ߟߊ߫. ߊ߬ ߘߏ߲߬ ߦߋ߫ ߖߊ߲߬ߞߊߙߏ߫ ߟߋ߬ ߘߌ߫ ߡߍ߲ ߦߋ߫ ߝߎ߬ߘߎ ߣߌ߫ ߣߏ߰ߡߌߛߍ߲ ߓߍ߯ ߡߌ߬ߘߊ߬ ߟߊ߫ ߞߋߟߋ߲ߘߌ߫. ߝߘߎ߬ߥߎߙߊ ߣߊ߬ ߥߊ߯ߕߌ ߘߏ߫ ߟߋ߬ ߕߎ߬ߡߊ ߡߍ߲ ߝߙߊ߬ߝߙߊ ߘߊߜߟߏ ߡߍ߲ ߦߋ߫ ߝߎ߬ߘߎ ߟߊߞߊ߲ߘߊ߫ ߟߊ߫ ߣߺߴߏ߬ ߝߘߎ߬ߖߌ ߡߊߘߐ߯ߦߊ߫ ߘߊ߫. ߏ߬ ߟߋ ߞߍ߫ ߟߊ߫ ߛߊߓߎ߫ ߘߌ߫ ߝߎ߬ߘߎ ߖߓߐ ߘߌ߫ ߕߏ߫ ߊ߬ ߛߓߏ߬ߓߊߦߌ߲ ߡߊߢߡߌߢߌߡߌ߲ ߠߊ߫ ߝߎߙߙߎ߫ ߝߏ߫ ߞߣߊ߬ ߕߏ߫ ߘߊߞߌߛߍ ߥߟߊ߫ ߖߋߟߌ .ߟߊ߫ ߟߺߴߊ߬ ߟߊ߫ ߛߍߣߍ߲߬ . ߝߘߎ߬ߥߎߙߊ ߘߊ߲ߘߊ߫ ߘߌߡߊ߲߫ ߛߊ߫߸ߓߊ߬ߙߌ߬ ߣߺߴߊ߬ ߡߊ߫ ߘߊ߲ߘߺߴߊ߬ ߕߎ߬ߡߊ߬ ߘߌߡߊ߲ ߠߊ߫ ߸ߊ߬ ߘߌ߫ ߖߎ߯ߦߊ߫ ߞߏߛߓߍ߫
ߊ߬ ߞߺߎ߲߭ ߥߟߊ߫ ߛߊߓߎ
߁ ߞߊ߬ ߓߍ߲߬ ߡߢߐߞߘߐ ߘߏ߫ ߟߊ߫ ߞߟߊߞߟߊߦߊ ߡߊ߬ ߣߺߴߊ߬ ߕߐ߯ ߞߏ߫ )ߤߐߟߌߞߏߡߢߐߞߘߐ( ߕߎ߬ߓߊ߬ߓߎ߬ ߞߊ߲ ߘߐ߫ ߊ߬ ߣߌ߫ ߝߊ߬ߘߌ߬ߜߊ ߡߛߐߙߋ߲ ߕߊ߭ ߞߎ߲߬ߕߊ߰ ߖߊ߲ ߞߘߐ߫ ߞߺߵߊ߬ ߕߘߍ߬ ߜߎ ߓߎ߯ߓߎߦߌߘߐߡߊ߫ ߕߍ߫ ߦߏ߫ ߝߊ߬ߘߌ߬ߜߊߞߊ߬ߟߊ .ߊߛߑߔߙߌߣ ߞߊ߬ߣߌ߲߬ ߕߎ߬ߡߊ ߘߏ߫ ߟߎ߫ ߟߊ߫ ߗ߭ߏߟߌ߲ߜ߭ߊߙ ߡߢߐߞߘߐ ߝߣߊ߫ ߘߌ߫ ߛߋ߫ ߝߘߎ߬ߥߎߙߊ ߓߌ߬ߟߊ߬ ߟߊ߫ ߡߐ߰ ߟߊ߫ ߣߌ߫ ߖߓߐ ߟߊ߫ .ߥߟߏߒߘߐ ߡߊߞߊ߬ߝߏ߬ .ߘߊ߫ ߝߊ߬ߘߌ ߞߘߐ߫ ߕߎ߬ߡߊ ߡߍ߲
ߞߎ߲߬ߠߊ߬ߓߐ
ߝߘߎ߬ߥߎߙߊ ߞߎ߲߬ߠߊ߬ߓߐ ߟߎ߬ ߓߐߣߍ߲߫ ߢߐ߲߮ ߡߊ߬ ߞߊ߬ ߓߍ߲߬ ߊ߬ ߖߎ߯ߦߊ߫ ߡߊ߬ .ߊ߬ ߞߎ߲߬ߠߊ߬ߓߐ ߡߍ߲ ߡߊߟߐ߲ߣߍ߲߫ ߞߏߛߓߍ߫ ߸ߏ߬ ߟߋ߬ ߘߌߡߌ߲ ߠߊߞߏߟߐ߲ ߘߌ߫ ߞߣߐ ߕߍߡߟߊ ߘߐ߫ ߸ߛߌߛߌ ߣߌ߫ ߓߊ߬ߘߊ ߕߍߟߊ ߘߐ߫ ߖߊ߬ߕߋߡߌ߬ߘߊ߬ ߓߟߏߡߊ߬ ߸ߘߌߡߌ߲ ߦߋ߫ ߥߙߊ߬ ߟߊ߫ ߕߎ߬ߡߊ ߡߍ߲ ߝߎ߬ߘߎ ߟߊߞߏߟߏ߲ ߦߋ߫ (ߞߐ߲ߞߐ) ߞߊ߬ߣߌ߲߬ ߊ߬ ߘߏ߲߬ ߘߌߡߌ߲ ߘߌ߫ ߡߍ߲߫߸ߡߌ߬ߛߍ߲߬ ߘߊ߲ߘߐ߫ ߤߊ߲߯ ߕߎ߬ߡߊ߬ߙߋ߲߬ ߁ ߕߐ߰ߡߊ߬ߛߙߋ߬ ߜߘߍ߫ ߟߎ߫ ߝߣߊ߫ ߦߺߴߊ߬ ߟߊ߫ ߡߍ߲ ߣߌ߫ ߢߌ߲߬ ߠߎ߬ ߕߍ߫ ߞߋߟߋ߲ߘߌ߫ . ߘߌߡߌ߲߫ ߜߘߎ ߝߎ߬ߘߎ ߞߣߐ߫ ߞߊ߬ ߘߊߥߎ߲ߠߌ߲ ߟߐ߮ ߕߏ߫ ߌ ߟߊ߫ ߞߺߵߌ ߓߊ߲߬ ߘߌߡߌ߲ ߓߟߏ߫ (ߟߊ߬ߞߌߘߌ߲ ߤߊߡߊ߲ߕߍ߫ ߓߊ߯ߖߌ (ߝߣߐ ߖߓߐ߫ ߞߐߕߊ߲ ߛߌߛߌ߫ ߞߣߐߟߊ ߡߊߗߌ߲ߗߌ߲ ߘߌߡߌ߲ ߓߟߏ߫ ߝߐߣߐ߲߫ ߖߋ߬ߟߌ߬ߡߊ ߥߟߊ߫ ߞߺߵߊ߬ ߞߐ߬ߟߐ ߡߎߣߎ߲ߧߊ߫ ߝߋ߬ߙߋ߲߬ߕߎ߬ ߡߎ߮ ߟߊ߫ ߓߏ߬ ߢߟߊ߫ ߝߌ߲߬ߣߍ߲ ߥߟߺߵߊ߬ ߡߣߊߦߊߣߍ߲ ߣߺߴߌ ߞߊ߬ ߕߐ߰ߡߊ߬ߛߙߋ߫ ߢߌ߲߬ ߠߎ߬ ߦߋ߫ ߸ߌ ߦߺߴߌ ߞߊߘߊ߲߫ ߞߊ߬ ߛߋ߫ ߘߊ߲ߘߊߛߏ ߟߊ߫. ߓߊߏ߬ ߝߘߎ߬ߥߎߙߊ ߞߊߟߌߡߊ߲߫ ߝߍ߭ ߛߌ߰ ߟߊ߫ ߡߐ߱ ߟߊ߫ ߞߍ߲ߘߍߦߊ ߟߊ߫ ߦߌߟߡߊ:ߝߘߎ߬ߥߎߙߊ ߦߌߟߡߊ:ߖߊ߲߬ߞߊߙߏ
ߝߋ߬ߙߊ߬ߥߎ߲߬ߟߐ߲߬ߘߐ߬ߦߊ .
ߞߡߊߟߐ߲ߘߐߦߊ ߝߟߍ߫.
ߝߏߘߋߓߊ߫ ߞߋߕߊ߬
ߝߏߘߋߓߊ߫ ߞߋߕߊ߬ ߡߏߦߌ߫ ߘߊ߫ ߛߌ߯ߙߌ߲߫ ߠߋ߬ ߓߌ߲ߠߊߥߎߟߋ߲ ߁߉, ߁߉߂߁ ߠߊ߫.
ߊ߬ ߞߊ߬ ߤߊߞߍ ߟߋ߬ ߞߊ߬ߙߊ߲ ߔߊ߬ߙߌ߬߸ ߖߊ߯ߓߘߊ ߥߌߟߌߦߊߡ ߔߐ߲ߕߎ߳߸ ߊ߬ ߞߵߊ߬ ߕߏ߫ ߦߋ߲߬ ߠߋ߬ ߞߊ߬ ߥߙߏ߬ߘߎ߮ ߘߍ߭ ߝߐߟߌ ߛߌ߲ߘߌ߫ ߁߉߄߈ ߠߊ߫. ߊ߬ ߞߊ߬ ߝߘߊ߬ߝߌ߲߬ߘߋ߲ ߠߎ߬ ߟߊ߫ ߓߙߊߓߐ ߛߌ߲ߘߌ߫ ߁߉߄߀ ߠߊ߫߸ (ߏ߬ ߣߊ߬ ߘߊ߫ ߟߊߓߊ߲߫ ߊߝߙߌߞߌ߬ ߓߎ߲߬ߖߊ߲) ߡߊ߬ ߞߐߟߊ߬߸ ߏ߬ ߟߎ߫ ߞߊ߬ ߛߊ߲߬ ߆ ߛߊ߲ߞߊ ߛߐ߬ߘߐ߲߬ ߝߘߊ߬ߝߌ߬ߣߊ߫. ߊ߬ ߟߊ߫ ߓߎ߲߬ߖߊ߲ ߏ߬ ߣߊ߬ ߘߊ߫ ߟߊߓߊ߲߫ ߖߌ߬ߣߍ߬ ߦߋߢߐ߲߯ߠߊ ߘߐ߲߭ ߡߊ߬ ߞߐߟߊ߫. ߞߴߊ߬ ߕߘߍ߬ ߟߋߏߔߏߟߘ ߛߋߘߊ߫ ߛߍ߲ߜ߭ߐߙ ߦߋ߫ ߞߊ߲ߕߌ߯ߦߊ ߟߊ߫ ߛߣߍ߬ߜ߭ߊ߯ߟߌ߫߸ ߏ߬ ߞߊ߬ ߕߊ߲߬ߘߏ߬ߟߌ ߞߙߍߞߙߍߣߍ߲ ߠߊߛߴߊ߬ ߡߊ߬. ߝߊ߬ߛߋ߬ߟߌ߬ ߞߊ߲ߕߍ߫ ߣߴߊߝߙߌߞߌ߬ ߓߎ߲߬ߖߊ߲ ߠߎ߬ ߞߊ߬ ߡߐ߬ߟߐ߲߬ ߓߊ߫߫ ߟߋ߬ ߘߌ߫ ߡߊ߲߬ߘߋ߲߬ ߣߊߡߎ߲]] ߣߴߊ߬ ߦߋߢߐ߲߯ߠߊ߫ ߡߐ߬ߟߐ߲߬ߡߊ ߡߊ߬. ߊ߬ ߞߊ߬ ߊߝߙߌߞߌ߬ ߛߞߎ߬ߓߏ߲ ߛߌ߲ߘߌ߫ ߁߉߅߀ ߟߊ߫߸ ߊ߬ ߣߌ߫ ߞߊ߬ ߞߊ߲߬ߝߐ߫ ߞߝߊ ߘߏ߫ ߛߓߍ߫ ߁߉߅߂ ߟߊ߫߸ ߊ߬ ߞߵߏ߬ ߕߐ߯ߟߊ߫ ߟߋ߬ ߞߏ߫ ߞߊ߬ߙߊ߲߬ߕߊ ߞߙߊ߬ߡߐ߮.
ߊ߬ ߟߊ߫ ߞߐߛߊߦߌ߲ߠߌ߲ ߖߌ߬ߣߍ߬
ߊ߬ ߞߴߊߝߙߌߞߌ߬ ߛߞߎ߬ߓߏ߲ ߘߎ߬ߛߊ߬ߡߊ ߛߌ߲ߘߌ߫ ߁߉߅߇ ߟߊ߫߸ ߊ߬ ߓߊ߲߫ ߘߊ߫ ߞߊ߬ ߓߙߊߓߐ ߘߏ߫ ߞߍ߫ ߝߊ߬ߙߊ߲߬ߛߌ߫ ߞߊ߲߬߸ ߊ߬ߟߎ߬ ߞߍ ߘߐ߫ ߞߵߊ߬ߟߎ߬ ߘߍ߬ߡߍ߲߫ߓߊ߯ ߝߘߊ߬ߝߌ߲߬ ߣߊ߲ߕߌ߮ ߟߎ߬ ߝߊ߰߸ ߡߍ߲ ߠߎ߬ ߞߵߊ߬ߟߎ߫ ߘߍ߬ߡߍ߲߬ ߖߊ߯ߓߊ߫ ߞߟߍ߫ ߝߌߟߊߣߊ߲ ߡߊ߬߸ ߞߵߊ߬ߟߎ߫ ߓߘߴߊ߬ߟߎ߬ ߡߊߝߏ߬ߦߌ߲ߝߏ߬ߦߌ߲߬߸ߝߊ߬ߙߊ߲ߛߌ߫ ߞߊ߬ ߓߙߊߓߐ ߏ߬ ߟߊߟߐ߬ ߞߴߏ߬ ߦߋ߫ ߡߎߙߎ߲ߕߌ ߟߋ߬ ߘߌ߫߸ ߊ߬ ߣߌ߫ ߥߙߎߣߍߦߊ ߛߌ߬ߣߊ߬ߦߊ ߟߋ߬.ߞߋߕߊ߬ ߝߏߘߋߓߊ߫ ߟߐ߬ߘߎ߮ ߓߘߍ߬ߓߘߍ߬ߟߌ ߘߐ߫ ߖߌ߬ߣߍ߬. ߁߉߅߇ ߟߊ߫߸ ߊߝߙߌߞߌ߬ ߓߍ߯ߦߊ ߟߊߘߍ߭ ߟߎ߬ ߞߊ߬ ߝߏߘߋߓߊ߫ ߞߋߕߊ߬ ߝߊ߬ ߘߌ߬ߢߍ߬ ߟߊ߬ߢߌߣߌ߲߫ ߊ߬ ߟߊ߫ ߘߏ߲߬ߠߌ߲ ߠߊ߫ ߞߙߎߞߊ ߘߐ߫. ߊ߬ ߞߊ߬ ߖߌ߬ߣߍ߬ ߞߊ߲ߓߍ߲ ߞߊ߲ߕߌ߯ ߛߋߞߎ߬ ߕߎ߬ߙߋ ߡߊߘߍ߬ߡߍ߲߫ ߘߊߡߌ߬ߣߊ߬ ߖߌ߬ߣߍ ߓߘߍ߬ߓߘߍ߬ߟߌ ߡߊ߬ ߁߉߅߆ ߟߋ߬ ߟߊ߫߸ ߊ߬ ߛߎߘߊ߲߫ ߘߊ߫ ߝߊ߬ߛߏ߬ ߜߙߊ ߞߎ߲߬ߠߊ߬ ߁߉߅߇ ߟߊ߫. ߊ߬ ߕߐ߯ߦߊ߫ ߘߊ߫ ߁߉߆߁ ߠߊ߫ ߞߊ߬ ߞߍ߫ ߖߌ߬ߣߍ߬ ߡߊ߬ߞߊ߬ߙߊ߲߬ߠߌ߲ ߣߌ߫ ߟߊ߬ߞߊ߲߬ߘߊ߬ߟߌ ߞߏߕߌ߮ ߘߌ߫߸ ߞߊ߬ ߓߊ߲߫ ߞߵߊ߬ ߕߐ߯ߦߊ߫ ߁߉߆߅ ߟߊ߫ ߞߵߊ߬ ߞߍ߫ ߞߏ߲ߞߏߘߐߟߊ ߘߐߦߙߌߥߊ ߞߏߕߌ߮ ߘߌ߫. ߊ߬ ߞߊ߬ ߓߍ߲߬ߓߍ߲߬ߓߍ߲ ߘߏ߫ ߟߊߗߌߙߏ߲߫ ߞߊ߲ߕߌ߮ ߊߤߊߡߍߘ ߛߋߞߎ߬ ߕߎ߬ߙߋ ߞߊ߲ߡߊ߬߸ ߊ߬ ߞߎ߲߭ ߕߎ߲߬ ߘߌ߫ ߛߋ߫ ߕߏ߫ ߟߊ߫ ߡߍ߲ ߘߐ߫߸ ߊ߬ ߖߍ߬ߘߍ ߕߍ߮ߕߊ߬ ߘߊ߫ ߓߍ߲߬ߓߍ߲߬ߓߍ߲߬ ߜߘߍ߫ ߘߐ߫ ߞߐߟߊ߸ ߞߴߊ߬ ߟߊߘߏ߲߬ ߓߏߊߙߏ߫ ߘߊ߮ ߥߛߎ ߟߊ߫߸ ߊ߬ ߛߊ߬ ߘߊ߫ ߦߋ߲߬ ߠߋ߬ ߘߓߊ߬ߕߊ ߕߋ߬ߟߋ ߂߇ ߁߉߅߇ ߟߊ߫.
ߝߏߘߋߓߊ߫ ߞߋߕߊ߬ ߟߊ߫ ߘߍ߬ߡߍ߲ ߖߌ߬ߣߍ߬ ߞߊ߲ߓߍ߲ ߦߋ߫
ߝߏߘߋߓߊ߫ ߞߋߕߊ߬ ߘߏ߲߬ߣߍ߲ ߊߝߙߌߞߌ߬ ߓߍ߯ߦߊ ߟߊߘߍ߭ ߘߐ߫߸ ߊ߬ ߟߊ߫ ߟߎ ߡߍ߲ ߕߘߍ߬ ߦߋ߫ ߝߊ߬ߙߊ߲߬ߛߌ߫ (ߔߊ߬ߙߌ߬ ߊ߬ ߞߴߏ߬ ߣߌ߬ ߖߌ߬ߣߍ߬ ߟߊ߫߸ ߏ߬ ߟߋ ߦߋ߫ ߖߌ߬ߣߍ߬ ߞߊ߲ߓߍ߲ ߠߊ߫ ߟߊ߬ߛߌ߰ߘߊ ߘߌ߫ ߝߊ߬ߙߊ߲߬ߛߌ߫ ߕߊ߲߬. ߊ߬ ߟߊ߫ ߟߎ ߡߍ߲ ߕߘߍ߬ ߦߋ߫ ߘߊ߬ߞߊߙߎ߫߸ ߊ߬ ߞߵߏ߬ ߝߣߊ߫ ߘߌ߫ ߖߌ߬ߣߍ߫ ߡߊ߬߸ ߖߌ߬ߣߍ߬ ߟߊ߫ ߛߣߍ߬ߜ߭ߊ߯ߟߌ߫ ߟߊ߬ߛߌ߰ߘߊ ߦߋ߫ ߦߋ߲߬ ߠߋ߬ ߝߣߊ߫ ߘߌ߫. ߊ߬ ߞߵߊ߬ ߟߊ߫ ߓߊߟߍ ߊߝߙߌߞߍ߲ (ߝߘߊ߬ߝߌ߬ߠߊ߫ ߓߎ߲߬ߖߊ߲) ߣߌ߫ ߖߌ߬ߣߍ߬ ߟߊ߫߸ ߞߴߊ߬ ߕߐ߮ ߦߟߍ߬ߡߊ߲߫ ߞߵߊ߬ ߓߐ߫ ߝߏߘߋߓߊ߫ ߞߋߕߊ߬ ߟߊ߫ ߓߊߟߍ߫ ߊߝߙߌߞߍ߲ߦߊ ߟߊ߫߸ ߞߵߊ߬ ߞߍ߫ ߖߌ߬ߣߍ߬ ߟߊ߫ ߝߘߊ߬ߝߌ߲߬ߠߊ߫ ߓߎ߲߬ߖߊ߲ ߘߌ߫. ߖߌ߬ߣߍ߬ ߝߣߊ߫ ߞߵߊ߬ ߓߟߏߢߐ߲߯ߠߊߛߊߦߌ߲ ߞߍ߫ ߟߎ ߘߏ߫ ߟߋ߬ ߘߌ߫ ߘߐ߲߲ߞߊ߬ ߘߊ߲ߘߊߛߏ ߕߙߐߝߍ߬߸ ߞߏ߬ߣߵߊ߬ ߝߐ߫ ߘߴߏ߬ ߝߣߊ߫ ߟߊ߫ ߓߍ߲߬ߓߍ߲߬ߓߍ߲ ߠߋ߬ ߞߏߛߐ߲߬߸ ߊ߬ ߞߎ߲߭ ߕߏ߫ ߘߊ߫ ߡߍ߲ ߘߐ߫.
ߝߏߘߋߓߊ߫ ߞߋߕߊ߬ ߟߊ߫ ߓߎ߲߬ߖߊ߲ ߠߎ߬ ߦߋ߫ ߘߐ߲߭ ߞߊ߲߬
ߊ߬ ߞߊ߬ ߘߋ߲߫ ߞߋߟߋ߲߫ ߠߋ߬ ߕߴߊ߬ ߞߐ߫ ߞߏ߫: ߛߘߌ߬ߞߌ߬ߓߊ ߞߋߕߊ.
ߝߋ߬ߙߊ߬ߥߎ߲߬ߟߐ߲߬ߘߐ߬ߦߊ
ߣߘߐ߬ߟߐ߲ ߓߏߟߏ߲ ߡߍ߲ ߦߋ߫ ߝߋ߬ߙߊ߬ߥߎ߬ߣߊ ߟߎ߬ ߕߟߋ߬ ߘߐ߬ ߞߏ ߟߎ߬ ߢߊߢߌߣߌ߲߫ ߠߊ߫. ߊ߰ ߝߐ߫ ߟߴߊ߬ ߡߊ߬ ߝߣߊ߫ ߞߏ߫ ߝߋ߬ߙߊ߬ߥߎ߲߬ߟߐ߲߬ߘߐ߬ߦߊ
ߞߎߓߊ߫
ߞߎߓߊ߫ ߞߊ߲ߓߍ߲ ߥߟߊ߫ ߞߎ߳ߓߊ߫ (Spanish: República de Cuba [reˈpuβlika ðe ˈkuβa] (listen)), ߦߋ߫ ߕߌ߲߫ ߖߡߊߣߊ ߟߋ߬ ߘߌ߫ ߡߍ߲ ߡߊߟߐ߲ߣߍ߲߫ ߦߋ߫ ߞߎߓߊ߫ ߕߌ߲ ߡߊ߬߸ ߊ߬ ߣߌ߫ ߝߣߊ߫ ߌߛߑߟߊ߫ ߘߋ߫ ߟߊ߫ ߖߎߝ߭ߍ߲ߕߎߘ ߣߌ߫ ߕߌ߲߫ ߡߌߛߍ߲߫ ߛߌߦߊߡߊ߲߫ ߖߡߊߣߊ ߝߣߊ߫. ߞߎߓߊ߫ ߛߌ߰ ߦߙߐ ߦߋ߫ ߞߙߊߌߓ ߞߐ߰ߖߌ ߞߐ߬ߘߎ߮ ߟߋ߬ ߘߐ߫߸ ߡߍߞߛߌߞ ߖߌߘߏ߮߸ ߊ߬ ߣߌ߫ ߟߌ߲ߓߊ߲߫ ߡߊ߲ߞߊ߲ ߢߐ߲߮ߓߍ߲߫ ߦߌߟߊ. ߞߎߓߊ߫ ߦߋ߫ ߦߎߞߊߕߊ߲߫ ߕߌ߲ߓߛߌߞߌ (ߡߍߞߛߌߞ) ߕߟߋ߬ߓߐ ߟߋ߬ ߘߐ߫߸ ߊߡߍߙߌߞߌ߬ ߞߊ߬ߝߏ߫ ߝߌ߬ߟߊ߫ ߟߎ߫ ߥߙߏ߬ߘߎ߮ ߘߐ߫߸ ߝߑߟߏߙߌߘ ߣߌ߫ ߓߤߊߡߊߛ ߟߎ߫߸ ߤߌߛߑߔߊߢߐߟߊ߫ (ߤߊߌߕߌ߫\ߘߏߡߣߌߞߍ߲ ߞߊ߲ߓߍ߲) ߕߟߋ߬ߓߋ ߘߐ߫߸ ߊ߬ ߣߌ߫ ߖߡߊߌߞߊ߫ (ߗ߭ߡߊߌߞ) ߣߌ߫ ߞߊߌߡߊ߲߫ ߕߌ߲ ߠߎ߬ ߝߣߊ߫ ߞߐ߬ߘߎ߮ ߘߐ߫. ߤߝ߭ߊߣߊ߫ (,ߤߝ߭ߊߣ) ߠߋ߬ ߦߋ߫ ߛߏ ߓߍ߯ ߘߐ߫ ߓߟߋ߬ߓߟߋ ߣߌ߫ ߞߎߓߋߘߊ ߟߎ߫ ߘߌ߫ ߛߏ߫ ߞߎ߲ߓߊ߫ ߜߘߍ ߟߎ߫ ߝߣߊ߫ ߦߋ߫; ߛߊ߲ߕߌߦߊߜ߭ߏ߫ ߘߋ߫ ߞߎߓߊ߫ ߣߌ߫ ߞߊߡߊ߲ߜ߭ߎߍߦ ߟߎ߫ ߟߋ߬ ߘߌ߫. ߖߡߊ߬ߣߊ ߦߙߐ߫ ߢߣߊߡߊ (ߜߙߋߡߟߊ) ߦߋ߫ ߞߎߘߍ߫ ߝߘߎ߬ߓߍ߲߫ ߁߀߈߈߈߄ (ߡߟߌ߫ ߝߘߎ߬ߓߍ߲߫ ߄߂߄߂߆) ߟߋ߬ ߘߌ߫ (ߖߌߘߐߟߊ ߕߴߊ߬ ߘߐ߫)߸ ߞߏ߬ߣߌ߲߬ ߊ߬ ߣߌ߫ ߞߐߞߊ߲ߠߊ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߝߊ߲߬ߕߙߊ ߟߎ߬ ߟߊߞߊ߬ߝߏ߬ߣߍ߲ ߦߋ߫ ߞߎߘߍ߫ ߝߘߎ߬ߓߍ߲߫ ߃߅߀߇߃߀ (ߡߟߌ߫ ߝߘߎ߬ߓߍ߲߫ ߁߃߅߄߁߃) ߟߋ߬ ߘߌ߫. ߞߎߓߊ߫ ߟߋ߬ ߦߋ߫ ߞߙߊߌߓ ߞߊ߬ߝߏ߫ ߡߐ߰ߡߊ (ߡߐ߰ߡߊ߬ߦߙߐ) ߝߌߟߊߣߊ߲ ߘߌ߫ ߤߊߌߕߌ߫ ߞߐߝߍ߬߸ ߓߴߊ߬ ߛߌ߰ߓߊ߮ ߦߙߌߞߊ ߦߋ߫ ߡߐ߱ ߁߁ ߀߀߀ ߀߀߀ ߠߋ߬ ߘߌ߫. ߘߎ߰ߞߟߏ ߡߍ߲ ߕߐ߯ ߦߋ߫ ߣߌ߲߬ ߓߌ߬ ߞߏ߫ ߞߎߓߊ߫߸ ߛߌߓߏߣߌ߫ ߕߊߌߣߏ ߡߌ߬ߙߌ߲߬ߘߌ ߟߎ߬ ߟߋ߬ ߡߊߞߍߣߍ߲ ߕߘߍ߬ ߦߋ߫ ߦߋ߲߬ ߛߊ߲߬ ߄߀߀߀ ߠߊ߫ ߌ.ߡ ߢߍߝߍ߬߸ ߦߊ߬ߣߴߊ߬ߟߎ߫ ߞߐ߲ߛߐ߲ߧߊ߫ ߕߐ߫ ߦߋ߫ ߊߛߌߔߊ߲ߞߊ ߟߎ߬ ߓߟߏ߫ ߝߊ߯ߘߐߞߍ߫ ߁߅߲ ߠߊ߫. ߊ߬ ߞߍ߫ ߘߊ߫ ߊߛߌߔߊ߲߫ ߥߙߎߣߍ ߘߌ߫ ߞߊ߬ߦߌ߯ ߝߊ߯ߘߐߞߍ߫ ߁߅߲ ߠߋ߬ ߟߊ߫߸ ߓߟߏߡߐ߯ߦߊ ߘߊߓߌ߬ߟߊ߬ ߘߊ߫ ߦߋ߲߬ ߁߈߈߂ ߟߋ߬ ߟߊ߫߸ ߝߏ߫ ߊߛߌߔߊ߲߫ ߣߌ߫ ߊߡߍߙߞߌ߫ ߞߟߍ ߟߋ߬ ߝߍ߬ ߁߈߉߈ ߠߋ߬ ߟߊ߫ ߛߊ߫߸ ߣߌ߫ ߞߎߓߊ߫ ߡߙߊ߬ ߘߊ߫ ߞߊ߬ߝߏ߫ ߘߍ߬ߣߍ߲ ߓߟߏ߫߸ ߊ߬ ߣߊ߬ ߘߊ߫ ߕߏ߫ ߘߍ߲ߖߘߍߟߦߊ ߛߐ߬ߘߐ߲߬ ߠߊ߫ ߁߉߀߂ ߟߊ߫. ߁߉߄߀ ߠߊ߫߸ ߞߎߓߊ߫ ߞߊ߬ ߛߌ߰ߞߊ߲߬ ߞߎߘߊ߫ ߓߌ߬ߟߊ߫ ߛߋ߲߬ߠߊ߫߸ ߞߏ߬ߣߌ߲߬ ߏ߬ ߞߊ߬ ߓߘߍ߬ߓߘߍ߬ߟߌ ߓߊߛߌ߯ߓߊߟߌߦߊ ߞߘߐߕߊ߬ ߞߊ߬ ߥߊ߫ ߛߴߊ߬ ߞߐߓߋ߫ ߡߊߦߟߍ߬ߣߍ߲ ߞߐߘߊ߲ ߘߐ߫ ߁߉߅߂ ߞߊ߬ߝߏ߬ ߖߊߛߏ߲ ߣߴߊ߬ ߞߐߝߟߌ߫ ߝߎߟߑߜ߭ߊ߲ߛߌߏ߫ ߓߊߕߌߛߑߕߊ߫ ߟߊ߫ ߖߊ߯ߟߌߞߦߊ߸ ߡߍ߲ ߠߊߥߟߏ߫ ߘߊ߫ ߞߐ ߟߊ߫ ߁߉߅߉ ߓߌ߲ߠߊߥߎߟߋ߲ ߠߊ߫ ߞߎߓߞߊ ߟߎ߬ ߟߊ߫ ߥߊ߬ߛߌ߬ߥߙߊ ߂߆ ߕߏ߰ߝߏ ߓߟߏ߫߸ ߞߎߓߊ߫ ߥߎ߬ߦߊ߲߬ߞߌ߬ߟߌ ߛߋ߲߬ߝߍ߫߸ ߡߍ߲ ߞߐߝߟߌ ߞߍ߫ ߘߊ߫ ߝߘߏ߬ߓߊ߬ߞߊ߲߬ߞߋ߫ ߡߙߊ ߓߌ߬ߟߊ ߘߌ߫ ߛߋ߲߬ߠߊ߫ ߝߌߘߍߟ ߞߊߛߑߕߙߏ߫ ߡߙߊ ߞߐ߬ߣߐߡߊ߬. ߖߡߊ߬ߣߊ ߕߘߍ߬ ߦߋ߫ ߛߊ߲ߞߊߢߐ߲߯ߦߊ߫ ߦߙߐ ߟߊ߫ ߘߌ߫ ߛߋ߬ߞߘߐ߬ ߞߟߍ (ߞߟߍ߬ ߛߎߡߊߣߍ߲) ߕߎ߬ߡߊ ߟߊ߫ ߛߏߝ߭ߌߦߋ ߘߍ߭ ߣߌ߫ ߞߊ߬ߝߏ߫ ߘߍ߬ߣߍ߲ ߠߎ߫ ߕߍ߫߸ ߝߕߌߝߏߘߏ߲߫ ߞߟߍ ߝߊ߲߭ ߕߘߍ߬ ߘߌ߫ ߛߋ߫ ߥߟߌ߬ ߟߊ߫ ߏ߬ ߕߎ߬ߡߊ ߟߊ߫ ߞߎߓߊ߫ ߡߛߌߟߌ߫ ߞߏߖߊ ߕߎ߬ߡߊ ߟߊ߫ ߁߉߆߂ ߟߊ߫. ߒ߬ߓߊ߬ ߛߏߝ߭ߌߦߋ ߘߍ߭ ߡߊ߬ߖߌ߮ ߕߎ߬ߡߊ ߟߋ߬ ߟߊ߫ ߛߊ߫߸ ߞߎߓߊ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߡߊߖߌ߰ ߘߊ߫ ߁߉߉߀ ߟߊ߫߸ ߏ߬ ߡߊߟߐ߲߫ ߕߐ߮ ߞߍ߫ ߘߊ߫ ߥߛߎ߬ ߞߙߍߞߙߍߣߍ߲ ߠߋ߬ ߘߌ߫. ߂߀߀߈ ߠߊ߫߸ ߝߌߘߍߟ ߞߊߛߑߕߙߏ߫ ߓߙߐߕߐ߫ ߘߊ߫ ߞߎߓߊ߫ ߡߊ߬ߙߊ ߞߐ߫ ߛߊ߲߬ ߄߉ ߖߊ߬ߣߍ߲ ߠߊ߫ ߞߏߟߌߞߏߟߌ߫߸ ߏ߬ ߞߴߊ߬ ߣߐ߬ߘߐߓߌ߬ߟߊ߬ ߘߴߊ߬ ߘߐ߯ߞߍ߫ ߙߊ߬ߎߟ ߞߊߛߑߕߙߏ߫ ߟߊ߫.
ߞߎߓߊ߫ ߦߋ߫ ߖߡߊ߬ߣߊ߬ ߕߜߋ߫ ߟߎ߫ ߟߋ߬ ߘߌ߫ ߡߍ߲ ߠߎ߬ ߦߋ߫ ߡߊߙߌߞߛߌߟߞߊ߫ ߟߋ߬ߣߌ߲߬ߣߌ߲ߠߞߊ ߞߙߎߞߊ߫ ߞߋߟߋ߲߫ ߝߘߏ߬ߓߊ߬ߞߊ߲߬ߞߋ߫ ߞߊߝߏ ߘߌ߫߸ ߡߍ߲ ߟߐ߬ߘߎ߮ ߦߋ߫ ߝߘߏ߬ߓߊ߬ߞߊ߲߬ߞߋ߫ ߞߙߎߞߊ ߢߍߟߐ ߘߌ߫ ߡߍ߲ ߛߘߌ߬ߣߍ߲߫ ߦߋ߫ ߛߌ߰ߞߊ߲ ߠߊ߫. ߓߘߍ߬ߓߘߍ߬ߟߌ ߘߐ߫ ߛߋ߲߬ߘߏ߲߬ߢߐ߲߰ߦߊ ߟߊߘߤߊ߬ߣߍ߲߫ ߕߴߊ߬ ߘߐ߫. ߞߎ߲߬ߠߊ߬ߝߏ߬ߠߌ߲߬ߞߏ ߞߎ߲߬ߠߊߛߘߌ߬ߟߌ (ߤߊ߲߯ ߞߊ߬ ߣߊ߬ ߛߋ߫ ߓߟߐߟߐ ߡߊߛߐ߬ߘߐ߲߬ߠߌ߲ ߡߊ߬) ߘߊ߲߬ߠߊߕߊ߬ߡߌ߲߬ߣߍ߲߫ ߦߋ߫߸ ߊ߬ ߣߌ߫ ߝߣߊ߫ ߝߐ߰ߓߍ߬ߞߊ߲߬ߞߋ߫ ߘߍ߲ߖߘߍߟߦߊ ߟߎ߬ ߦߋ߫ ߞߎ߲߬ߠߊߛߊ߬ߦߌ߫ ߟߊ߫ ߞߎߓߊ߫; ߘߊ߲߬ߕߍ߰ߟߊ߫ ߓߐߕߏ߲ߒߕߊ߲ ߟߎ߫ ߓߘߊ߫ ߞߎߓߊ߫ ߖߊ߬ߕߋ߬ ߖߡߊ߬ߣߊ߫ ߖߎ߮ ߘߏ߫ ߘߌ߫ ߝߊ߬ߣߊ߬ߦߊ ߞߊ߲ߠߊߓߌߟߊ ߟߊ߫.
ߞߎߓߊ߫ ߦߋ߫ ߖߊ߬ߕߋ߬ ߟߊ߫ ߊߡߍߙߞߌ߬ ߟߊ߬ߕߍ߲ ߘߏ߫ ߟߋ߬ ߘߌ߫ ߟߐ߲ߠߌ߲ߦߊ ߓߟߏߡߊ߬. ߊ߬ ߦߋ߫ ߖߡߊ߬ߣߊ߬ ߛߌߦߊߥߙߍߡߊ ߟߋ߬ ߘߌ߫ ߡߍ߲ ߡߌ߬ߙߌ߲߬ߘߌ ߟߎ߫ ߟߊ߫ ߟߐ߲ߠߌ߲ߦߊ ߣߴߊ߬ߟߎ߫ ߝߊߘߌߦߊߓߐ ߟߎ߫ ߝߘߏ߬ߣߍ߲߫ ߦߋ߫ ߢߐ߲߮ ߡߊ߬ ߡߍ߲ ߠߎ߬ ߕߊ߬ߣߍ߲߫ ߦߋ߫ ߞߎ߲߭ ߝߘߏ߬ߣߍ߲߬ߢߐ߲߰ߡߊ ߟߎ߫ ߡߊ߬ ߸ ߦߏ߫ ߕߊߌߣߏ ߛߌߓߏߣߋ ߡߌ߬ߙߌ߲߬ߘߌ ߟߎ߫߸ ߊߛߌߔߊ߲߫ ߥߙߎߣߍߦߊ ߥߛߎ߬ߖߊ߲ ߞߊ߬ ߝߘߊ߬ߝߌ߲߬ ߓߟߏߡߐ ߟߎ߬ ߟߊߘߏ߲߬ ߦߋ߲߬߸ ߊ߬ ߣߌ߫ ߕߍߓߊ߯ߦߊ߫ ߘߐߜߙߐ߬ߣߍ߲ ߡߍ߲ ߘߏ߲߬ ߘߴߊ߬ߟߎ߫ ߣߌ߫ ߛߏߝ߭ߌߦߋ ߘߍ߭ ߕߍ߫ ߛߋ߬ߞߘߐ߬ ߞߟߍ ߕߎ߬ߡߊ ߟߊ߫.
ߞߎߓߊ߫ ߦߋ߫ ߡߊ߲߬ߕߏ߲߫ ߘߍ߬ߣߍ߲ ߜߘߌߛߌߓߊ߮ ߛߌ߲߬ߝߏ߲ ߘߏ߫ ߟߋ߬ ߘߌ߫߸ ߞ߇߇ (G77)߸ ߛߝߊߓߊߟߌ ߕߏ߰ߝߏ (the Non-Aligned Movement)߸ ߊߝߙߌߞߌ߬ ߛߌ߲߬ߝߏ߲߬ߧߊ߬ߟߌ߸ ߞߙߊߌߓߎ߬ ߣߌ߫ ߖߐ߮ ߟߌ߲ߓߊ߲ ߞߊ߬ߝߏ ߟߎ߫߸ ߊ.ߟ.ߓ.ߊ (ALBA)߸ ߊ߬ ߣߴߊߡߍߙߌߞߌ߬ ߞߊ߬ߝߏ ߟߎ߬ ߟߊ߫ ߛߌ߲߬ߝߏ߲߬ߧߊ߬ߟߌ ߝߣߊ߫. ߥߊ߯ߕߌ ߣߌ߲߬ ߠߊ߫ ߕߊ߲߬߸ ߞߎߓߊ߫ ߦߋ߫ ߖߡߊ߬ߣߊ߬ ߕߜߋ ߟߎ߬ ߘߏ߫ ߟߋ߬ ߘߌ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߡߊߞߍ߲߰ߠߌ߲߫ ߞߎ߲߬ ߠߊ߫߸ ߞߵߊ߬ ߕߘߍ߬ ߞߎ߲ߝߊ߲ߓߐߟߌ ߟߋ߬ ߟߐ߬ߘߎ߮ ߓߏ߲߬ߓߊ߫ ߦߴߊ߬ ߡߊ߬ߞߐ߬ߙߐ߬ߙߐ߲߬ߠߌ߲ ߘߐ߫߸ ߊ߬ ߣߌ߫ ߛߋߞߏߦߊ߫ ߓߊ߯ߙߊ ߟߎ߬ ߟߊ߬ߝߏ߬ߦߌ߬ߟߌ߸ ߦߏ߫ ߟߌߞߐ߮߸ ߖߊ߲߬ߓߊ߸ ߊ߬ ߣߌ߫ ߞߊߝߋ ߟߎ߫. ߞߎߓߊ߫ ߦߋ߫ ߖߡߊ߬ߣߊ߫ ߘߝߐ߬ߡߊ ߟߋ߬ ߘߌ߫—ߝߘߏ߬ߓߊ߬ߞߊ߲߬ߞߋ߫ ߡߙߊ ߢߝߍߟߊ ߣߴߊ߬ ߞߐߝߍߟߊ ߝߌ߬ߟߊ ߓߍ߯ ߘߐ߫—ߡߍ߲ ߟߌ߬ߤߟߊ ߞߊߝߌ߬ߛߊ߫ ߖߡߊ߬ߣߊ ߕߐ߭ ߟߎ߬ ߘߌ߫ ߕߌ߲߬ߞߎߘߎ߲ ߘߐ߫ ߦߋ߲߬ ߡߊ߬ߞߐ߬ߙߐ߬ߙߐ߲߬ߠߌ߲ ߓߘߍ߬ߓߘߍ߬ߟߌ ߡߊ߬ߛߙߋ ߘߐ߫߸ ߦߏ߫ ߞߊ߬ߙߊ߲ ߡߊ߬ߘߎ߮ ߘߐ߫߸ ߘߋߣߍ߲߫ ߞߛߊߙߊ ߣߌ߫ ߝߊ߰ߡߎ߲߬ߠߌ߲ ߡߊ߬ߘߎ߮ ߘߐ߫ ߢߣߊߡߦߊ ߘߐ߫. ߦߌߟߡߊ:ߞߎߓߊ߫ ߦߌߟߡߊ:ߊߡߋߙߌߞߌ߬ ߜߙߋ ߦߌߟߡߊ:ߞߙߊߌߓ ߖߡߊ߬ߣߊ
ߖߊߖߋ߫ ߕߌ߲ߞߟߊ߫
thumb|ߖߌ߬ߦߊ߬ߓߍ ߣߌ߲߬ ߦߋ߫ [[ߛߣߍ߬ߜ߭ߊ߯ߟߌ߫|ߛߣߍ߬ߜ߭ߊߟߌ߫ ߣߌ߫ ߜ߭ߊ߲ߓߌ߫ (ߛߣߍ߬ߜ߭ߊ߲ߓߌߦߊ߫) ߟߎ߫ ߟߊߞߊ߬ߝߏ߬ߣߍ߲ ߔߊ߬ߔߘߊ ߟߋ߬ ߘߌ߫ ߝߊ߯ߘߐߞߍ߫ ߁߈߲ ߞߎ߲߬ߕߊ߮ ߞߘߐ߫߸ ߖߊߖߋ߫ ߟߊ߫ ߘߐ߬ߝߐ ߣߌ߫ ߦߙߐ ߣߌ߲߬ ߘߐ߬ߝߐ ߓߊ߬ߛߊ߲߬ߣߍ߲߬ߓߊ ߟߋ߬ ߦߋ߫ ߥߊ߯ߕߌ ߏ߬ ߟߎ߬ ߟߊ߫]] ߖߊ߯ߖߋ߬ ߕߌ߲ߞߟߊ߫ ߖߊ߬ߞߌ߬ߕߋ߫ ߥߟߊ߫ ߖߊߖߋ߫ ߕߍ߲߬ߜ߭ߍ߬ߟߊ߫ (߁߄߈߀ – ߁߅߁߃) ߕߘߍ߬ ߦߋ߫ ߡߊ߲߬ߘߋ߲߫ ߝߊ߰ߡߊ߬ߟߊ ߡߊ߲߬ߛߊ߬ ߘߎ߯ߟߊ ߘߏ߫ ߘߌ߫߸ ߡߍ߲ ߡߎߙߎ߲ߕߌ߫ ߘߊ߫ ߡߊ߲߬ߘߋ߲߫ ߡߊ߬ ߁߄߈߀ ߝߊ߲߭ߝߍ߬: ߝߏ߫ ߞߵߊ߬ ߝߴߊ߬ ߖߍ߬ߘߍ ߡߊ߬ ߞߏ߫ ߊߟߊ߫ ߣߵߊ߬ߟߋ߬ ߞߋߟߦߊ߫ ߟߊ߫ ߡߊ߲߬ߘߋ߲߫ ߠߊ߫ ߖߡߊ߬ߣߊ߫ ߕߐ߬ߢߍ߬ߣߍ߲ ߠߎ߬ ߟߊߕߟߊ߫ ߞߊ߲ ߠߋ߬ ߡߊ߬ ߕߐ߬ߢߍ ߏ߬ ߟߊ߫߸ ߏ߬ ߟߋ ߞߊ߬ ߡߊ߲߬ߘߋ߲߫ ߠߊ߫ ߖߡߊ߬ߣߊ߫ ߡߙߊ߬ߣߍ߲ ߛߌߦߊߡߊ߲߫ ߟߐ߬ ߊ߬ߟߎ߫ ߟߊ߫ ߟߴߊ߬ ߞߊ߲߬ ߊ߬ ߟߊ߫ ߞߍ߬ߟߍ ߘߐ߫.
ߕߎ߬ߡߘߊ߬ߟߐ߲߬ߘߐ߬ߦߊ
ߖߊߖߋ߫ ߟߊ߫ ߡߎߙߎ߲ߕߌ ߣߌ߲߬ ߕߎ߬ߡߊ߬ߘߊ ߟߐ߲߫ ߘߊ߫ ߔߕߏߞߌ߫ ߛߏ߲߯ߓߟߊ ߟߎ߬ ߟߋ߬ ߝߍ߬ ߡߊ߲߬ߘߋ߲߫ ߣߴߊߝߙߌߞߌ߬ ߞߐ߰ߖߌ߬ߘߊ ߟߎ߬ ߟߊ߫ ߛߐ߲߬߸ ߓߊߏ߬ ߊ߬ ߛߓߍߣߍ߲߫ ߦߴߏ߬ ߟߎ߬ ߟߊ߫ ߘߐ߬ߛߙߋ ߟߎ߬ ߘߐ߫ ߞߏ߫ ߊ߬ߟߎ߬ ߟߊ߫ ߡߊ߲߬ߛߊ߫ ߗ߭ߊ߲߭ ߝߌߟߊߣߊ߲ ߗߋߦߊߟߌ ߘߏ߫ ߞߊ߬ ߗߋ ߘߏ߫ ߓߌ߬ߟߊ߬ ߡߊ߲߬ߘߋ߲߫ ߡߊ߲ߛߊ ߡߊ߬ߡߊ߬ߘߌ߫ ߝߟߐߡߊ ߡߊ߬ ߁߄߉߀ ߟߊ߫߸ ߏ߬ ߞߐߛߊߦߌ ߥߊ߫ ߘߴߊ߬ ߝߐ߫ ߊ߬ ߗߋߓߊ߮ ߢߍ߫ ߞߏ߫: ߒ ߥߊ߫ ߘߊ߫ ߡߊ߲߬ߘߋ߲߫ ߡߊ߲ߛߊ ߣߴߊ߬ ߝߌߟߊ߫ ߡߊ߲ߛߊ߫ ߡߎߙߎ߲ߕߌߣߍ߲ ߘߏ߫ ߕߘߍ߬ ߢߐ߲߮ ߠߊ߫߸ ߝߴߏ߬ ߓߘߊ߫ ߛߌߟߊ ߕߍ߰ ߞߎߓߋߘߊ ߣߌ߫ ߞߐ߰ߖߌ߬ߘߊ߬ߟߊ ߟߎ߫ ߕߍ߫.
ߡߊ߲߬ߘߋ߲߫ ߝߊ߰ߡߊ ߘߛߍ ߊ߬ ߡߊ߬
ߢߊ߬ߣߌ߲߫ ߡߊ߲߬ߛߊ ߟߎ߬ ߣߊ߬ ߖߊ߯ߖߋ߫ ߟߊ߫ ߡߎߙߎ߲ߕߟߌ ߞߏߡߍ߲߫ ߠߊ߫߸ ߊ߬ߟߎ߫ ߞߊ߬ ߕߏ߲ ߕߵߊ߬ ߞߊ߲ߡߊ߬ ߊ߬ ߞߍ߬ߟߍ߫ ߞߊ߲ ߡߊ߬߸ ߞߊ߬ ߓߊ߲߫ ߞߵߊ߬ ߦߋ߫ ߖߊ߰ ߏ߬ ߓߍ߯ ߦߴߊ߬ ߟߊ߫ ߛߘߊ ߡߊߞߊ߬ߝߏ߬ ߟߊ߫ ߟߋ߬ ߓߘߍߞߍ߭߸ ߓߊ ߏ߬ ߞߵߊ߬ ߕߍ߬ߘߍ߫ ߊ߬ߟߎ ߖߍ߬ߘߍ ߟߊ߫ ߣߊ߲߬ߕߌ߮ ߘߏ߫ ߟߎ߫ ߓߘߊ߫ ߝߟߐ߫ ߦߌ߬ߙߌ߲߬ߘߌ߫ ߟߴߊ߬ ߝߍ߬ ߦߋ߲߬ ߞߊ߬ ߓߍ߲߬ ߊ߬ ߟߊ߫ ߝߏߣߌ߲ߛߙߋߦߊ ߡߊ߬, ߏ߬ ߟߎ߬ ߝߣߊ߫ ߞߵߊ߬ ߕߏ߫ ߊ߫ ߞߎ߲߬ߓߋ ߘߐ߫ ߏ߬ ߟߋ ߘߐ߫ ߘߏߦߌ߲߫.
ߡߊ߲߬ߘߋ߲߫ ߡߊ߲ߛߊ ߞߊ߬ ߖߊ߬ߞߌ߬ߕߋ ߕߏ ߡߍ߲ ߞߴߊ߬ ߞߎ߲߬ߓߋ ߘߐ߫ ߏ߬ ߘߌ߫ ߛߊ߫߸ ߏ߬ ߝߣߊ߫ ߞߊ߬ ߛߊ߲߬ ߃߃ ߟߋ߬ ߞߍ߫ ߝߊ߰ߡߊ߬ߦߊ ߏ߬ ߘߊߞߘߐ߫ ߞߏߟߌߞߏߟߌ߫߸ ߝߏ߫ ߞߊ߬ ߣߵߊ߬ ߛߵߊ߬ ߟߊ߫ ߝߊ߰ߡߊ߬ߦߊ ߞߎ߲߬ߘߏ߲ ߠߊ߫ ߁߅߁߃ ߟߊ߫.
ߊ߬ ߟߊ߫ ߞߏ ߞߎ߲߬ߘߏ߲
ߖߊ߰ ߊ߬ߟߎ ߦߴߊ߬ߟߎ߫ ߟߊ߫ ߡߎߙߎ߲ߕߌ߫ ߞߟߍ ߏ߬ ߞߊ߲߬ ߕߎ߬ߡߊ ߡߍ߲߸ ߊߛߞߌߦߊߟߞߊ ߟߎ߬ ߝߣߊ߫ ߓߘߊ߫ ߛߋ ߛߐ߬ߘߐ߲߬ ߛߏߣߌߟߞߊ ߟߎ߬ ߡߊ߬ ߞߊ߬ ߛߋ߫ ߊ߬ߟߎ߬ ߟߊ߫ ߞߵߊ߬ߟߎ߫ ߛߌ߰ ߊ߬ߟߎ߫ ߣߐ߭ ߘߐ߫. ߒ߬ߓߊ߬ ߏ߬ ߟߎ߫ ߟߋ߬ ߝߣߊ߫ ߞߊ߬ ߣߊ߲߬ߕߌ߰ ߗߋߦߊߟߌ ߘߏ߫ ߟߊߥߟߌ߬ ߕߌ߲ߞߟߊ߫ ߞߊ߲ߡߊ߬ ߡߍ߲ ߠߎ߬ ߞߊ߬ ߞߊߙߏ߫ ߝߌߟߊ߫ ߕߊ߯ߡߊ߫ ߞߍ߫ ߛߐ߲߬ߢ߭ߊ߲߬ߢߌ߫ ߣߌ߫ ߖߊ߰ߙߊ߫ ߕߍ߫.
ߏ߬ ߟߎ߫ ߟߋ߬ ߥߊ߫ ߘߊ߫ ߖߊ߰ߙߊ߫ ߘߟߊߛߌ߰ ߛߊ߲߬ ߞߋߟߋ߲ ߖߊ߬ߣߍ߲ ߞߘߐ߫߸ ߓߊ ߕߎ߲ߓߕߎߞߊ ߟߎ߬ ߟߊ߫ ߕߊ߯ߙߌߞߎ߫ ߟߌ߬ߝߊߕߊ߯ߤߌ߫ ߕߊ߫ ߝߐߟߌ߫ ߘߐ߫: ߞߏ߫ ߖߊ߰ߙߊ߫ ߘߟߊߛߌ߮ ߏ߬ ߘߊߡߌ߬ߣߊ߫ ߘߊ߫ ߕߙߊߓߊ ߕߟߋ߬ ߉ ߟߋ߬ ߟߊ߫ ߁߉߁߂ ߟߊ߫; ߞߊ߬ ߛߋ߫ ߊ߬ߟߎ߫ ߟߊ߫ ߞߊ߬ ߛߏ ߕߋ߬ ߕߙߊߓߊ ߁߅ ߡߊ߬ ߁߅߁߃ ߟߊ߫ ߞߊ߬ ߖߊߖߋ߫ ߝߊ߰ ߘߏߦߌ߲߫.
ߞߏ߬ߣߌ߲߬ ߘߟߊߛߌ߯ߟߌ ߣߌ߫ ߞߍ߬ߟߍ ߏ߬ ߟߎ߬ ߓߍ߯ ߝߐ߫ ߘߊ߫ ߖߊߖߋ߫ ߘߋ߲ߞߍ߫ ߞߏߟߌ߫ ߕߌ߲ߞߟߊ߫ ߖߊ߬ߞߌ߬ߕߋ߫ ߕߘߍ߬ ߝߎߕߊ߫ ߖߊ߬ߟߏ߲߫ ߠߋ߬. ߏ߬ ߥߊߕߐߟߊ ߦߟߍ߬ ߘߊ߫ ߓߊߝߌ߲ߓߊ ߟߋ߬ ߞߊ߲߬ ߞߊ߬ ߥߊ߫ ߝߎߚߎ߫ ߝߴߊ߬ ߞߎ߲߬ߛߊ ߘߐ߫ ߜ߭ߡߍ߬ ߛߊ߲ߜ߭ߊ߫ (ߝߘߊߝߌ߲ ߝߊߟߊ߲)߸ ߊ߬ ߞߍ߫ ߘߊ߫ ߞߍ߬ߟߍ ߞߎ߲߬ߠߊ߬ߝߏߣߌ߲ ߞߊ߬ߟߊߡߊ߬ ߏ߬ ߟߋ ߘߐ߫ ߞߊ߬ ߛߐ߲߬ߢ߭ߊ߬ߢߌ߬ߞߊ ߟߎ߫ ߡߊߕߊ߲߬ߞߊ߫ ߛߴߊ߬ߟߎ߫ ߟߊ߫ ߡߊ߲߬ߛߊ߬ߓߏ߲ ߞߊߣߊ߬ ߘߊߝߘߌ߫.
ߢߎߡߍߘߐߦߊ
ߘߐ߬ߞߏ߬ߦߊ ߓߏߟߏ߲ ߡߍ߲ ߦߋ߫ ߢߎߡߍ ߣߴߊ߬ ߘߐ߬ߞߏ ߟߎ߫ ߞߊ߬ߙߊ߲߬ ߠߊ߫. ߊ߰ ߞߘߐߢߐ߲߮ ߠߋ߬ ߢߎߡߍߦߊ ߘߌ߫.
ߖߋ߬ߞߏ߬ߙߌ߬ߦߊ߬ ߡߏߙߌ߬ ߞߊ߲ߕߍ߫
thumb|ߖߋ߬ߞߏ߬ߙߌ߬ߦߊ߬ ߛߋߞߎ ߣߴߊ߬ ߣߊ߫ ߖߌ߬ߦߊ߬ߓߍ߸ ߛߎ߬ߡߎ߲߬ ߘߊߞߎ߲ ߘߏ߫ ߘߐ߫ ߖߋ߬ߞߏ߬ߙߌ߬ߦߊ߬ ߡߏߙߌ߬ ߞߊ߲ߕߍ߫ ߦߋ߫ ߓߐ߫ ߟߊ߫ ߡߊߣߊ߲߫ ߝߙߊߓߊߣߊ߲߫ ߠߋ߬. ߡߊߣߊ߲߫ ߡߊߡߘߎߘߎ߯ ߡߙߊ߬ߘߊ߰ߙߋ߲ ߘߐ߫߸ߞߊ߲ߞߊ߲߫ ߡߊ߬ߙߊ ߘߐ߫. ߊ߬ ߣߊ߫ ߕߐ߯ ߞߏ߫ ߖߋ߬ߞߏ߬ߙߌ߬ߦߊ߫ ߖߓߊ߬ߕߍ߫߸ ߊ߬ ߝߊ߬ ߕߐ߯ ߞߏ߫ ߓߊ߰ߓߎ߬ ߞߊ߲ߕߍ߫߸ ߊ߬ ߛߐ߬ߘߐ߲߬ ߘߊ߫ ߁߉߇߀ ߟߋ߬ ߟߊ߫ ߝߊߟߊ߲ߞߐ߫߸ ߊ߬ ߕߐ߯ ߟߊߣߍ߲߫ ߊ߬ ߣߊ߫ ߞߘߐ߬ߞߍ߫ ߟߋ߬ ߟߊ߫، ߏ߬ ߟߋ ߕߏ߭ߞߎ߬ߣߎ߲߬ ߞߏ߲ߞߏߓߊ߫ ߝߊ߬ߡߙߐ ߘߌ߫، ߊ߬ ߕߊ߯ ߘߊ߫ ߏ߬ ߝߍ߬ ߁߉߈߁ ߠߊ߫߸ ߊ߬ ߞߊ߬ ߓߟߊ߫ ߝߐ ߡߊߞߊ߬ߙߊ߲߬ߢߊ ߘߊߡߌ߬ߣߊ߬ ߕߊ߯ߟߌ ߏ߬ ߝߍ߬ ߁߉߈߂ ߟߊ߫߸ ߊ߬ ߞߵߊ߬ ߞߐߞߘߎ߬ ߛߏ߫.
ߖߎ߬ߟߊ߬ߦߊ
ߕߌ߬ߙߏ߫ ߦߋ߫ ߛߏߣߍ߲ ߘߏ߫ ߟߋ߬ ߘߌ߫ ،ߊ߬ ߣߌ߫ ߖߌ߬ߣߍ߫ ߡߙߊ߬ߓߊ߰ߘߊ߬ ߘߎ߯ߟߊ ߘߏ߫ ߟߋ߬ ߊ߬ ߦߋ߫ ߝߙߊߣߊ߫߫ ߡߙߊ߬ߓߊ߰ߘߊ ߟߋ߬ ߘߐ߫ ،ߊ߬ ߦߋ߫ ߝߙߊߣߊ߫ ߕߌ߲߬ߞߎߘߎ߲ ߠߋ߬ ߝߣߊ߫ ߘߐ߫
ߖߋ߬ߞߏ߬ߙߌ߬ߦߊ߬ ߡߏߙߌ߬ ߞߊ߲ߕߍ߫
ߘߌߣߍ߲ߦߊ
ߊ߬ ߝߊ߬ ߕߎ߲߬ ߕߴߊ߬ ߝߍ߬ ߊ߬ ߦߋ߫ ߝߐߟߌ߫ ߞߍ߫. ߏ߬ ߞߵߊ߬ ߟߥߊ߫ ߊ߬ ߘߐ߯ߞߍ߫ ߡߊ߯ߟߏ߲߫ ߡߊ߯ߘߌ߫ ߞߊ߲ߕߍ߫ ߡߊ߬ ߞߊ߲ߞߊ߲߫ ߞߡߐ߬ߘߎ߰߸ ߞߏ߫ ߛߴߊ߬ ߘߋ߲ ߘߌ߫ ߞߊ߬ߙߊ߲߬، ߖߋ߬ߞߏ߬ߙߌ߬ߦߊ߬ ߡߏߙߌ߬ ߛߋ ߦߋ߲߬߸ ߊ߬ ߝߊ߬ ߘߐ߰ߣߍ߲߬ ߘߏ߫ ߕߘߍ߬ ߦߋ߲߬ ߏ߬ ߢߊߘߌߡߌ߲ߕߐ߸ ߊ߬ߟߋ ߟߋ߬ ߞߍ߫ ߘߊ߫ ߏ߬ ߢߍߡߌߘߟߊ ߘߌ߫߸ ߒ߬ߓߊ߬ ߏ߬ ߟߋ ߞߵߊ߬ ߟߊ߫ ߞߊ߬ߙߊ߲߬ ߞߏ ߕߌߢߍ߫، ߏ߬ ߝߣߊ߫ ߕߘߍ߬ ߝߐߟߌߟߊ ߟߋ߬ ߘߌ߫߸ ߊ߬ ߕߐ߯ ߞߏ߫ ߖߣߍ߬ ߖߏ߲ߓߊ ߞߊ߲ߕߍ߫߸ ߊ߬ ߣߴߏ߬ ߞߊ߬ ߕߊ߯ߡߊ߫ ߛߌߦߊߡߊ߲߫ ߞߍ߫ ߁߉߈߃ ߣߌ߫ ߁߉߈߄ ߕߍߟߊ ߘߐ߫، ߁߉߈߅ ߟߊ߫߸ ߞߊ߲ߕߍ߫ ߕߊ߯ ߘߊ߫ ߛߏ߫ ߛߣߍ߬ߞߍ߬ ߘߌߦߊ، ߊ߬ ߕߘߍ߬ ߕߏ߫ ߟߊ߫ ߓߟߊ ߝߐ߫ ߟߊ߫ ߞߊ߲ߓߋߙߋ߲ ߠߎ߬ ߞߐ߫ ߝߏ߬ߘߏ ߘߐ߫ ߛߐ߲߬߸ ߁߉߈߉ ߟߊ߫߸
ߖߎ߬ߟߊ߬ߦߊ
ߛߌ߰ߓߊ߮
߂߀߁߆ ߟߊ߫ ،ߊ߬ ߛߏߛߌ߯ߓߊ߮ ߘߊ߬ߡߊ ߓߙߍ߬ߦߊ ߕߘߍ߬ ߡߐ߰ ߂߀߂߀߅ ߟߋ߬ ߘߌ߫ ߞߴߊ߬ ߕߊ߬ ߟߊ߬ߝߘߏ߬ߓߦߊ߬ߟߌ ߞߎ߲߬ߠߊ߬ߛߌ߰ߡߊ ߡߊ߬ߘߊ߲߬ߠߌ߲ ߘߐ߫ ߂߀߁߄ ߠߊ߫ ߞߊ߬ߣߌ߲߬ ߏ߬ ߡߍ߲ ߞߐ߲ߕߍ߲ ߕߘߍ߬ ߡߐ߰ ߁߈߈߉߂ ߘߌ߫
ߡߊ߲߬ߕߎ߬ߙߋ߬ߦߊ
ߛߐ߯ߣߊ߫
ߖߓߊ߬ߕߋ߫ (߁߉߅߉)،ߘߐ߲߬ߞߟߌ߬ߟߊ߬ߟߊ ߟߋ߬ ،ߛߐ߬ߘߐ߲߬ ߘߊ߫ ߕߌ߬ߙߏ߫ ߟߋ߬ ߦߌߟߡߊ:ߖߌ߬ߣߍ߬ ߛߏ ߦߌߟߡߊ:ߘߎ߰ߡߊ߬ߛߓߍ ߛߌ߰ߝߏ߲ ߦߌߟߡߊ:ߊߝߙߌߞߌ߬ ߛߏ
ߖߋ߬ߞߏ߬ߙߌ߬ߦߊ߬ ߡߏߙߌ߬ ߞߊ߲ߕߍ߫
ߝߐߟߌ߫ ߡߊߞߊߙߊ߲ ߣߌ߫ ߓߟߏߡߞߊ
ߊ߬ ߕߊ߯ ߘߴ ߊ߬ ߝߊ߬ ߘߐ߰ߣߍ߲߬ ߘߏ߫ ߓߘߊ ߞߐߣߊߞߙߌ߫߸ ߏ߬ ߕߐ߯ ߟߋ߬ ߞߏ߫ (ߖߣߍ߬ ߓߐ ߞߊ߲ߕߍ߫). ߊ߬ ߞߊ߬ ߞߏ߬ߣߌ߲߬ ߝߐ ߡߊߞߊ߬ߙߊ߲߬ߢߊ ߏ߬ ߝߍ߬ ߦߋ߲߬ ߠߋ߬ ߁߉߉߁ ߠߊ߫. ߊ߬ ߞߵߊ߬ ߟߊ߫ ߝߐߟߌ߫ ߝߟߐ ߞߍ߫ ߡߏߙߌ߫ ߖߋ߬ߟߌ߬ ߞߎߦߊߕߍ߫ (ߘߌߣߌ߲) ߟߋ߬ ߝߍ߬ ߞߏ߲ߓߌߕߌ߮ ߟߊ߫ ߁߉߉߂ ߟߊ߫. ߊ߬ ߣߌ߫ ߡߏߙߌ߫ ߖߋ߬ߟߌ ߥߊ߫ ߘߊ߫ ߊߓߌߖߊ߲߬߸ ߏ߬ ߟߊ߫ ߘߐ߲ߞߟߌ ߡߍ߲ ߕߐ߯ ߞߏ߫ ߢߊ߰ߙߌ߬ߜߊ߬ߛߊ߫߸ ߊ߬ߟߎ߫ ߞߵߏ߬ ߞߍ߫ ߦߋ߲߬ ߁߉߉߄ ߠߊ߫߸ ߊ߬ ߝߊ߬ ߘߐ߰ߣߍ߲߬ ߘߏ߫ ߦߋ߲߬ ߞߏ߫ ߖߊ߬ߞߎߓߊ߬ ߞߊ߲ߕߍ߫߸ ߊ߬ ߞߵߏ߬ ߟߊ߫ ߘߐ߲߬ߞߟߌ ߘߏ߫ ߝߐߟߌ ߞߍ߫ ߞߏ߫ ߖߊ߲߬ߖߏ߲߸ ߊ߬ ߟߐ߲ ߘߊߡߌ߬ߣߊ߬ ߘߊ߫ ߏ߬ ߢߊ ߟߋ߬ ߛߍߣߍ߲߬ ߁߉߉߅ ߟߊ߫߸ ߊ߬ ߞߊ߬ ߡߏߙߌ߫ ߖߋ߬ߟߌ߫ ߟߊ߫ ߡߙߊ߬ߡߊ߬ߝߋ߲ ߘߐ߲߬ߞߟߌ ߝߐߟߌ ߞߍ߫ ߁߉߉߇ ߟߊ߫߸ ߊ߬ ߞߊ߬ ߒߓߊ߯ߟߎ߫ ߞߊ߲ߕߍ߫ ߝߣߊ߫ ߟߊ߫ ߘߐ߲߬ߞߟߌ ߥߊ߲ߓߙߋ߬ ߝߐߟߌ ߞߍ߫߸ ߁߉߉߈ ߠߊ߫߸  ߊ߬ ߞߊ߬ ߝߊ߬ߕߎ߬ ߟߌߖ߭ߊ߲߬ ߝߣߊ߫ ߕߊ ߞߍ߫߸ ߊ߬ ߣߌ߫ ߛߋ߭ߘߎ߬ ߛߏ. ߊ߬ ߣߌ߫ ߞߊߣߌ߲ߓߊߥߎߟߋ߲߫ ߞߎߦߊߕߍ߫ ߠߊ߫ ߝߐ ߕߍ߫ ߖߐ߲߭ ߓߊ߲߫. ߊ߬ ߞߊ߬ ߛߌߦߊߞߊ߬ ߞߎߦߊߕߍ߫ ߟߊ߫ ߝߐߟߌ ߞߍ߫߸ ߞߊ߬ ߓߐ߫ ߞߊ߬ߓߎ߬ߞߊ߬ߙߌ߬ߦߊ߫߸ ߊ߬ ߖߍ߬ߘߍ ߘߍ߬ߢߐ߲߮ ߟߴߏ߬ ߘߌ߫. ߊ߬ ߣߴߌߓߎߤߌߡߊ߫ ߛߏߙߌ߬ ߘߊ߲߬ߓߊ߬ ߞߊ߲ߕߍ߫߸ ߊ߬ ߣߌ߫ ߊ߬ ߝߊ߬ ߘߐ߰ߣߍ߲߬ ߖߣߍ߬ ߓߐ.
ߛߊ߲ߞߊߥߟߌ ߂߀߀߀ ߟߊ߫
ߏ߬ ߘߏ߫ ߟߋ߬ ߊߞߐߙߑߘߌߐ߲ ߘߌ߫ (ߦߊ߲߬ ߘߐߞߣߍ߫)߸ ߊ߬ ߣߌ߫ ߛߋߞߎߓߊ ߝߕߊߞߐ߫߸ ߊ߬ ߣߌ߫ ߓߙߊߞߊ߫ ߛߋߛߋ߫߸ ߊ߬ ߣߌ߫ ߞߐ߲߬ߘߐ ߓߐߦߌ߬߸ ߊ߬ ߣߌ߫ ߓߌ߬ߖ߭ߎ߬ ߞߎߦߊߕߍ߫߸ ߊ߬ ߣߌ߫ ߡߐ߰ ߛߌߦߊߡߊ߲߫߸ ߏ߬ ߞߍ߫߸ ߛߘߊ ߥߙߊ߬ ߘߊ߫߸ ߊ߬ߟߋ߫ ߖߍ߬ߘߍ ߡߴߊ߬ ߟߐ߲ߓߊ߮ ߟߎ߬ ߓߍ߯ ߟߐ߲߫ ߡߎ߬ߕߎ߲߬߸ ߂߀߀߀ ߏ߬ ߟߊ߫߸ ߊ߬ ߥߊ߫ ߘߊ߫ ߝߊ߬ߕߎ߬ ߟߌߖ߭ߊ߲߬ ߡߊߟߐ߬ ߔߊ߬ߙߌ߬߸ ߞߊ߬ ߓߐ߫ ߦߋ߲߬ ߞߊ߬ ߥߊ߫ ߓߙߌߞߑߛߍߟ ߊ߬ߟߎ߬ ߣߴߊ߬ߟߎ߬ ߟߊ߫ ߞߙߎ. ߊ߬ ߓߐ ߔߊ߬ߙߌ߬߸ ߊ߬ ߞߊ߬ ߕߌߘߊ߲ߞߋ߫ ߛߘߌߡߋ߫ ߗߍ߬ߞߙߐ ߝߐߟߌ ߞߍ߫ ߂߀߀߃ ߟߊ߫ ߸ ߊ߬ ߕߊ߯ ߘߊ߫ ߊߡߋߙߌߞߌ߬ ߞߊ߬ ߛߊ߲߬ ߞߋߟߋ߲߫ ߞߊߙߏ߫ ߁߁ ߞߍ߫ ߦߋ߲߬߸߂߀߀߆/߁߁߲ ߠߊ߫߸ ߊ߬ ߞߊ߬ ߡߏ߬ߛߏ ߝߘߎ߫ ߞߐߣߊߞߙߌ߫ ߓߌ߲ߠߊߥߎߟߋ߲ ߂߁ ߠߊ߫߸ ߊ߬ ߕߊ߯ ߘߊ߫ ߝߊ߬ߙߊ߲߬ߛߌ߫ ߕߎ߲߯ߣߌ߲߫.
ߊ߬ ߕߘߍ߬ ߦߋ߫ ߣߊ߬ ߟߊ߫ ߥߊ߯ߕߌ߫ ߛߌߦߊߡߊ߲߫߸  ߊ߬ ߕߘߍ߬ ߛߋߞߎߓߊ ߓߊ߲ߓߌߣߏ߫ ߣߌ߫ ߡߏߙߌ߫ ߞߊ߲ߕߍ߫ ߣߴߊߡߊߘߎ߬ ߛߏߘߌߦߊ߫ ߣߌ߫ ߡߊ߫ ߞߎߦߊߕߍ߫ ߣߴߊ߬ ߢߐ߲߰ߘߐ ߟߎ߬ ߓߍ߯ ߟߊ߫ ߝߐߟߌ ߞߍ߫ ߟߊ߫،
߂߀߂߀ ߟߊ߫߸ ߊ߬ ߣߊ߫ ߟߊ߫ ߖߊ߲߬ߞߊ߬ߙߏ߬ ߞߏ ߝߐ߫ ߘߴߊ߬ ߦߋ߫߸ ߊ߬ ߕߊ߯ ߘߊ߫ ߦߋ߲߬، ߓߊ߬ߙߌ߬߸ ߏ߬ ߛߊ߬ ߘߊ߫ ߂߀߂߀ ߏ߬ ߟߊ߫߸ ߊ߬ ߞߊ߬ ߡߛߏ߬ ߝߌߟߊߣߊ߲ ߝߘߎ߫߸ ߏ߬ ߕߐ߯ ߟߋ߬ ߞߏ߫߸ ߞߏ߲ߞߏߓߊ߫ ߤߊߡߌ߲߬ ߞߎߦߊߕߍ߫߸ ߏ߬ ߦߋ߫ ߛߌ߯ߙߌ߲߫.
ߦߟߌߡߊߛߙߋ ߟߎ߬
ߦߌߟߡߊ:ߘߐ߲߬ߞߟߌ߬ߟߊ߬ߟߊ ߦߌߟߡߊ:ߞߏ߬ߣߌ߲߬ߝߐ߬ߟߊ ߦߌߟߡߊ:ߖߌ߬ߣߍ߫
ߝߊ߬ߘߌ߬ߘߐ߬ߢߎ߬ߡߍ߬ߦߊ
ߣߌߡߊߘߐߦߊ ߓߏߟߏ߲ ߡߍ߲ ߦߋ߫ ߝߊ߬ߘߌ ߟߊ߫ ߢߎߡߍߦߊ ߞߊ߬ߙߊ߲߬ ߠߊ߫.
ߢߎߡߍߙߋ߲ߘߐߦߊ
ߘߐ߬ߞߏ߬ߦߊ ߓߏߟߏ߲ ߡߍ߲ ߦߋ߫ ߢߎߡߍߙߋ߲ ߣߴߊ߬ ߘߐ߬ߞߏ ߟߎ߫ ߘߞߋ߬ ߟߊ߫.
ߖߋߡߛ ߛߔߑߙߌ߲ߜ߭ߛ ߔߊߦߑߣߌ߫
ߝߏߣߌ߲ߞߋߦߊ
ߔߊߦߑߣߌ߫ ߡߏߦߌ߫ ߘߊ߫ ߙߌߗߑߡߐ߲ߘ ߟߋ߬߸ ߝ߭ߌߙߑߗ߭ߣߌ߫߸ ߁߈߁߉ ߟߊ߫ ߖߊ߰ߕߙߊ߬ ߡߏߦߌߓߊ߮ ߘߏ߫ ߟߎ߫ ߓߟߏ߫. ߔߊߦߑߣߌ߫ ߓߏ߲߬ߧߊ߬ ߘߊ߫ ߘߋ߲ߓߦߊ ߟߋ߬ ߘߐ߫ ߡߍ߲ ߠߎ߬ ߟߊ߫ ߡߋߕߏߘߌߛߕ ߘߎ߲߰ߧߊ߬ߣߍ߲߫ ߕߘߍ߬ ߦߋ߫ ߘߌ߯ߣߊ ߘߐ߫߸ ߊ߬ ߣߴߊ߬ ߕߘߍ߬ ߦߋ߫ ߌߛߟߊߞߊ ߟߋ߬ ߘߌ߫. ߊ߬ ߝߊ߬ ߘߊߝ߭ߌߘ ߡ. ߔߊߦߑߣߌ߬ ߕߘߍ߬ ߦߋ߫ ߞߏߕߌ߮ ߟߋ߬ ߘߌ߫ ߡߋߕߏߘߌߛߕ ߟߊ߫߸ ߊ߬ ߣߴߊ߬ ߣߊ߬ ߘߊ߫ ߕߐ߯ߦߊ߫ ߝ߭ߌߙߑߗ߭ߣߌ߫ ߜߊ߬ߙߊ ߓߟߏ߫ ߞߵߊ߬ ߞߍ߫ (diacre) ߘߌ߫ ߁߈߂߄ ߠߊ߫. ߔߊߦߑߣߌ߫ ߡߊߟߐ߲ߣߍ߲߫ ߕߘߍ߬ ߦߋ߫ ߝߊ߬ߘߌ߬ߡߊ߬ߞߍߣߍ߲ ߠߋ߬ ߘߌ߫߸ ߖߌ߰ߟߌ ߘߏ߫ ߟߎ߫ ߕߘߍ߬ ߦߴߊ߬ ߖߌ߰ ߟߊ߫ ߞߴߊ߬ ߕߘߍ߬ ߦߋ߫ ߖߊ߰ߕߙߊ ߟߋ߬ ߘߌ߫ ߡߍ߲ ߓߐߛߎ߲ ߘߏ߫ ߟߎ߫ ߕߘߍ߬ ߦߋ߫ ߋߙߐߔߎߞߊ ߘߌ߫ ߘߏ߫ ߟߎ߫ ߕߘߍ߬ ߦߋ߫ ߊߝߙߌߞߌߞߊ ߘߌ߫. ߔߊߦߑߣߌ߫ ߛߊ߲߬ ߕߊ߲ ߕߏߣߍ߲߸ ߊ߬ ߡߏߦߌߓߊ߮ ߟߎ߬ ߝߎ߲ߘߌ߫ ߘߊ߫ ߞߊ߬ ߥߊ߫ ߟߌߓߋߙߌߦߊ߫ ߕߊߞߎߟߎ߲ ߘ߭ߍ߬ ߤߊߙߌߦߍߕ ߞߣߐ߫߸ ߖߏߛߍߔߝ ߖߌ߲ߞߌ߲ ߙߐߓߊߙߕ ߣߊ߬ ߘߊ߫ ߕߊߞߎߟߎ߲ ߡߍ߲ ߞߣߐ߫ ߟߌߓߋߙߌߦߊ߫ ߞߊ߬ߣߌ߲߬߸ ߏ߬ ߡߍ߲ ߞߍ߫ ߘߊ߫ ߟߌߓߋߙߌߦߊ߫ ߞߊ߲ߞߌ߯ ߝߟߐ ߘߌ߫ ߊ߬ߡߍ߯ߙߍߞߊ߲߫ ߞߟߐߣߊߖ߭ߋߛ߭ߐ߲߫ ߛߏ߬ߛߊߌߕߋ߬ ߟߎ߫ ߟߊ߫ ߟߊ߬ߞߊ߲߬ߘߊ߬ߟߌ ߞߐ߬ߣߐߡߊ߬. ߝߏߣߌ߲ߞߋ߫ ߔߊߦߑߣߌ߫ ߞߊ߬ ߣߊߡߎ߲ ߟߴߊ߬ ߞߍ߬ߙߍߝߍ߬߸ ߞߵߊ߬ ߛߍ߬ߓߍߘߏ߲߬ ߓߘߍ߬ߓߘߍ߬ߟߌ ߣߌ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߠߊ߫. ߊ߬ ߣߊ߬ ߘߊ߫ ߞߍ߫ ߛߓߍߦߟߊ߫ ߘߴߏ߬ ߞߐ߫ ߡߍ߲ ߛߎߘߊ߲߫ ߘߊ߫ ߘߊߞߎ߲ ߏ߬ ߟߎ߬ ߘߐ߫. ߊ߬ ߣߊ߬ ߘߊ߫ ߕߐ߯ߦߊ߫ ߟߌߓߋߙߌߦߊ߫ ߞߎ߲߬ߠߊ߬ߛߌ߮ ߓߟߏ߫ ߛߴߊ߬ ߘߌ߫ ߓߊ߯ߙߊ߫ ߞߊ߬ ߟߌߓߋߙߌߦߊ߫ ߣߴߊ߬ߡߍ߯ߙߍߞߊ߲ ߞߟߐߣߊߖ߭ߋߛ߭ߐ߲߫ ߛߏ߬ߛߊߌߕߋ߬ ߟߎ߫ ߕߍ߫ ߜߋ߲߬ߞߘߎ߬ߢߐ߲߰ߦߊ ߓߟߏߕߍ߰.
ߓߘߍ߬ߓߘߍ߬ߟߌ ߡߊ߬ߘߎ߮
ߔߊߦߑߣߌ߬ ߛߎߘߊ߲߫ ߘߊ߫ ߤߙߐߘߎ߯ ߞߊ߲ߕߌ߯ ߣߊ߯ߣߌ߲ߣߊ߲ ߘߌ߫ ߁߈߆߈ ߠߊ߫߸ ߊ߬ ߣߴߊ߬ ߞߊ߬ ߟߐ߲߫ߞߋ߬ߟߊ߬ ߞߋߟߋ߲ߔߋ߫ ߟߋ߬ ߞߍ߫ ߛߊ߲߭ ߝߌ߬ߟߊ߬ ߘߐߙߐ߲߫ ߞߘߐ߫. ߊ߬ ߟߊ߫ ߞߊ߲ߕߌ߯ߦߊ ߞߎ߲߬ߕߊ߮ ߞߘߐ߫߸ ߊ߬ ߓߊ߯ߙߊ߫ ߘߊ߫ ߞߊ߬ ߖߐ߲߬ߧߊ ߘߐ߬ߛߏ߬ߛߏ߲߬ߜߊ߬ߟߌ ߟߊߛߴߊ߬ ߘߊ߲߭ ߠߊ߫ ߡߍ߲ ߕߘߍ߬ ߦߋ߫ ߓߟߏߦߊ߫ ߟߊ߫ ߟߌߓߋߙߌߦߊ߫ ߤߊ߲߯ ߓߌ߬. ߔߊߦߑߣߌ߬ ߞߊ߬ ߞߎ߲߬ߠߊ߬ߛߌ߮ ߣߌ߫ ߖߡߊ߬ߣߊ߬ߘߋ߲ ߠߎ߬ ߕߍ߮ ߘߐߓߍ߲߬߸ ߊ߬ ߣߌ߫ ߟߊ߲߬ߔߊ߰ߛߌ߬ ߡߌߙߌ߲ߘߌ ߟߎ߬, ߊ߬ ߕߘߍ߬ ߦߴߊ߬ ߖߌ߰ ߟߊ߫ ߞߏ߫ ߥߙߎߣߍ߫ ߞߎߘߊ ߣߌ߫ ߓߘߍ߬ߓߘߍ߬ߟߌ߬ߟߊ ߝߊ߲߬ߓߊ ߓߍ߯ ߣߐ߬ ߕߘߍ߬ ߦߴߏ߬ ߡߍ߲ ߡߊߓߌ߬ߟߊ߬ ߟߊ߫. ߊ߬ ߓߊ߯ߙߊ߫ ߘߊ߫ ߞߊ߬ ߟߌߓߋߙߌߦߊ߫ ߓߘߍ߬ߓߘߍ߬ߟߌ ߣߴߊ߬ ߟߊ߫ ߖߊ߬ߥߏ ߕߍߓߊ߯ߦߊ ߘߊߘߐߓߍ߲߬ ߋߙߐߔߎ߬ ߝߍ߬. ߔߊߦߑߣߌ߬ ߛߎߘߊ߲߫ ߘߊ߫ ߛߋ߲߬ߧߊ߬ ߝߌߟߊߣߊ߲ ߘߐ߫ ߁߉߇߆ ߟߊ߫ ߛߊ߲߭ ߝߌ߬ߟߊ߬ ߟߐ߲߬ߞߋ߬ߟߊ ߟߊ߫. ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߛߋ߲߬ߕߊ ߟߊ߫ ߜߟߍ߬ߦߊ ߞߊ߬ ߖߐ߲ߝߐ߲ ߠߊߘߏ߲߭ ߘߊߡߌ߬ߣߊ߫ ߞߊ߬ߝߏ ߟߊ߫ ߣߌ߬ߣߌ߬ߟߌ ߘߐ߫ ߞߐ߰ߖߌ߬ߘߊ߬ߝߍ߬ ߟߊ߲ߔߊߛߌ ߟߎ߬ ߡߊ߬. ߞߵߊ߬ ߕߘߍ߬ ߊ.ߞ.ߞ ߟߊߢߎ߲ߣߍ߲߫ ߕߘߍ߬ ߦߋ߫ ߣߊ߲߬ߝߟߏ߬ߦߊ߬ߟߌ ߟߊ߫߸ ߏ߬ ߞߵߊ߬ ߟߊ߫ ߘߍ߬ߡߍ߲߬ߠߌ߲ ߓߟߏߕߍ߰ ߥߙߎߣߍ ߦߋ߫ ߊߡߋߙߌߞߌ߬ ߣߊ߲߬ߕߊ߲߬ ߞߟߍ ߛߊ߲߬ߠߊ߬ߞߊ ߟߊ߫߸ ߞߏ ߟߎ߬ ߣߊ߬ ߘߊ߫ ߜߟߍ߬ߦߊ߫ ߞߵߊ߬ ߕߘߍ߬ ߟߌߓߋߙߌߦߊ߫ ߦߋ߫ ߛߍ߬ߘߏ߲ ߞߊ߲߬ ߞߵߊ߬ ߟߊ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߠߊߢߊ߬ ߏ߬ ߡߍ߲ ߓߌ߲ߓߌ߲ߣߍ߲߫ ߕߘߍ߬ ߦߋ߫ ߛߍ߬ߣߍ ߡߊ߬. ߞߙߊ߬߬ߖߊ߬ߥߏ߬ ߟߊߛߣߍߣߍ߲ ߠߎ߬ ߛߐ߲߬ߞߐ ߛߌߦߊߡߊ߲߫ ߕߘߍ߬ ߦߋ߫ ߛߐ߬ߘߐ߲ ߠߊߞߊ߬ߝߏ߬ߣߍ߲ ߡߊ߬ ߝߊ߬ߛߏ ߟߊߝߏߦߌ ߟߎ߬ ߡߊ߬߸ ߞߊߝߋ߸ ߡߊ߬ߟߏ߸ ߕߌ߲߬ ߕߟߎ߸ ߜߐߕߌߡߌ߲߸ ߊ߬ ߣߌ߫ ߦߙߌ. ߏ߬ ߞߐߝߟߌ ߘߐ߫߸ ߔߊߦߑߣߌ߬ ߞߵߊ߬ ߛߋߞߏ ߞߍ߫ ߖߡߊ߬ߣߊ ߞߐߞߊ߲ߠߊ ߖߊ߬ߥߏ ߡߊߦߟߍ߬ ߘߐ߫.
ߞߐߟߊ߫ ߢߣߊߡߦߊ ߣߌ߫ ߘߋ߲ߓߦߊ
ߔߊߦߑߣߌ߬ ߓߐ߫ ߣߍ߲ ߓߘߍ߬ߓߘߍ߬ߟߌ߬ ߛߓߍߘߊ ߟߊ߫ ߁߈߇߈ ߠߊ߫߸ ߊ߬ ߞߊ߬ ߓߊ߯ߙߊ ߘߊߡߌ߬ߣߊ߬ ߓߊ߬ߕߏ߬ߓߏ߲ ߠߊ߫. ߁߈߈߀ ߠߊ߫߸ ߊ߬ߟߋ ߟߋ߬ ߞߍ߫ ߘߊ߫ ߤߙߐߘߎ߯ ߟߊ߫ ߗߋߘߋ߲ ߘߌ߫ ߓߊ߬ߕߏ߬ߓߏ߲ ߣߌ߫ ߋߔߌߛߑߞߏߔߊߟ ߡߋߕߏߘߌߛߕ ߟߎ߬ ߟߊߞߊ߬ߝߏ߬ߣߍ߲ ߠߎ߬ ߟߊ߫ ߜߊ߬ߙߊ ߘߐ߫ ߛߍ߲ߛߍ߲ߣߊߕߌ߫߸ ߏߤߊߦߏ߫. ߏ߬ ߛߊ߲߬ߠߊ߬ߞߊ߸ ߊ߬ ߞߍ߫ ߘߊ߫ ߟߊߓߙߌߦߊ߫ ߡߋߕߏߘߌߛߕ ߟߎ߬ ߟߊ߫ ߛߊ߲߭ ߜߊ߬ߙߊ ߞߊ߲ߕߌ߮ ߘߌ߫. ߖߋߡߛ ߛߔߑߙߌ߲ߜ߭ߛ ߔߊߦߑߣߌ߫ ߛߊ߬ ߘߊ߫ ߁߈߈߂ ߟߊ߫ ߡߏ߲߬ߙߏߝ߭ߌ߬ߦߊ߬.
ߗߍߕߊ ߣߌ߫ ߜߟߌߦߊ ߟߎ߬
߁߈߈߂ ߓߌ߲ߠߊߥߎߟߋ߲ ߠߊ߫߸ ߊ߬ ߞߊ߬ ߓߏ߲߬ߧߊ ߝߏߘߋߦߊ ߖߐ߲ߓߐ߲ ߘߌ߯ߣߊߟߐ߲ ߘߐ߫ ߟߊߓߙߌߦߊ߫ ߞߊ߬ߙߊ߲߬ߘߊ ߟߊ߫ (ߓߌ߲߭ ߟߌߓߋߙߌߦߊ߫ ߖߊ߯ߓߘߊ)߸ ߊ߬ ߟߊ߫ ߓߊ߯ߙߊ ߞߏߛߐ߲߬ ߢߣߊߡߦߊ ߘߐ߫. ߛߔߑߙߌ߲ߜ߭ߛ ߔߊߦߑߣߌ߫ ߛߊ߲ߡߊߘߊ߲ ߡߍ߲ ߦߋ߫ ߡߏ߲߬ߙߏߝ߭ߌ߬ߦߊ߬ ߕߌ߲߬ߞߎߘߎ߲ ߘߐ߫ (ߡߐ߲ߛߏ߬ߙߊߘߏ߫ ߞߐ߲ߕߋ߬)߸ ߏ߬ ߕߐ߯ߟߊߣߍ߲߫ ߦߴߊ߬ߟߋ ߟߋ߬ ߟߊ߫. ߘߏ߫ ߜߘߍ ߟߎ߬߸ ߔߊߦߑߣߌ߬ ߓߐ߲ߛߐ߲ ߡߍ߲ ߠߎ߬ ߦߋ߫ ߟߌߓߋߙߌߦߊ߫߸ ߞߙߌ߬ߦߏ߫ ߓߏߟߏ߲ ߘߏ߫ ߟߋ߬ ߘߐ߫ ߘߋ߲ߓߦߊ ߓߑߟߊߌߘߍ߲ ߠߎ߬ ߘߐ߫߸ ߡߊߛߐ߬ߘߐ߲߬ߣߍ߲߫ ߦߴߊ߬ ߘߋ߲ߡߛߏ߫ ߊߣߊ߫ ߍߙߛߑߞߊߌߣ ߟߋ߬ ߝߍ߬߸ ߏ߬ ߡߍ߲ ߕߘߍ߬ ߦߋ߫ ߋߘߑߥߊߙߘ ߥߊߟߑߡߐߕ ߓߑߟߊߌߘߍ߲ ߞߊ߬ߝߏ߬ߢߐ߲߮ ߘߌ߫.
ߦߟߌߡߊߛߙߋ
ߦߌߟߡߊ:ߖߋߡߛ ߛߔߑߙߌ߲ߜ߭ߛ ߔߊߦߑߣߌ߫ ߦߌߟߡߊ:ߟߌߓߋߙߌߦߊ߫ ߞߊ߲ߕߌ߮ ߦߌߟߡߊ:ߓߘߍ߬ߓߘߍ߬ߟߌ߬ߟߊ ߦߌߟߡߊ:ߊߡߋߙߌߞߌ߬ ߟߌߓߋߙߌߦߞߊ
ߢߊ߰ߙߊ߬ߟߐ߲߬ߘߐ߬ߦߊ
ߞߍ߲ߘߍߘߐߦߊ ߓߏߟߏ߲ ߡߍ߲ ߦߋ߫ ߢߊ߰ߙߊ ߟߎ߫ ߞߊ߬ߙߊ߲߬ ߠߊ߫.
ߝߎ߬ߖߎ߬ߖߎ߬ߟߐ߲
ߘߊ߲ߘߊߟߌ ߓߏߟߏ߲ ߡߍ߲ ߦߋ߫ ߝߘߏ߬ߓߊ߬ ߓߣߊ߬ ߞߟߊߞߟߊߕߊ ߟߎ߬ ߕߌߙߌ߲߫ ߠߊ߫.
ߡߐ߬ߙߐ߫ ߣߊ߰ߓߊ߫
ߣߴߊ߬ ߝߐ߫ ߘߊ߫ ߞߏ߫ ߡߐ߮ ߣߊ߯ߓߊ ߸ ﴿ ߏ߬ ߟߋ߬ ߦߟߍ߬ߡߊ߲߬ߣߍ߲߬ ߞߴߊ߬ ߞߍ߫ ߡߙߐ߬߬ ߣߊ߬ߓߊ ߘߌ߫ ، ߤߊߡߊ߲ߕߍ߫ ߡߐ߯ ߣߊ߬ߓߊ ، ߥߊߟߌߡߊ߬ ߡߐߜ ߣߊ߬ߓߊ ، ߡߐ߮ ߣߊ߯ߓߊ﴾. ߡߟߋߞߎߦߊ ߓߟߏߡߊ߬ <<   ߞߎ߲߬ߕߌ߮  >>  ߣߊ߯ߓߊ  << ߞߌߢߍ߲߫ ߞߣߐ߫ >> ﴿ ߡߐ߮) ߦߋ߫ ߡߐ߬ߟߐ߲ ߠߋ߬ ߘߌ߫ ߡߊ߲߬ߛߊ ߦߋ߫ ߡߍ߲ ߕߊ߬ ߟߊ߫ ߡߐ߰ߛߌ ߟߊ߫ ߡߊ߲߬ߛߊ߬ߦߊ ߓߏ߲ ߞߣߐ߫ ߥߊ߰ߘߎ߰ ߸ ߤߊߡߊ߲ߕߍ߫ ﴿ ߟߎߓߑߙߌߕߍ߲ߜߊ ߓߙߎߞߌߣߊ߫ ߝߊ߬ߛߏ߬ ، ߕߎ߬ߡߊ߬ ߕߊ߬ߡߌ߲߬ߣߍ߲ ߠߎ߬ ߘߐ߫ ߸ ߡߐ߮ ߣߊ߯ߓߊ ߕߘߍ߬ ߦߋ߫ ߖߊ߬ߕߋ߬ߟߊ ߟߋ߬ ߌ ߣߴߊ߬ ߕߋ߬ߟߋ ߦߌ߬ߘߊ߬ߞߊ ߟߌ ،ߊ߬ ߡߌ߬ߣߊ߬ߣߍ߲߫ ߕߘߍ߬ ߓߟߏߓߊ ߟߋ߬ ߘߐ߫ ، ߊ߬ ߛߎߥߊ߲ߘߌ߫ ߘߊ߫ ߖߘߍ߬ߥߟߏ ߛߊ߲ߘߐߕߊ ߟߎ߬ ߟߋ߬ ߓߟߏ߫ ߟߎ ߞߣߐ߫ ߸ ߡߍ߲ ߠߎ߬ ߦߋ߫ ߡߐ߮ ߝߟߐߡߊ ߓߐ߲ߛߐ߲߫ ߠߎ߬ ߘߌ߫ ߣߊ߯ߓߊ ، ߎߓߙߌ.
ߡߊ߲߬ߛߊ߬ߓߏ߲
ߎߓߙߌ ߟߋ߬ ߕߘߍ߬ ߦߋ߫ ߥߋߘߙߊߜߏ ߘߋ߲߫ ߘߐ߯ߡߊ߲ߣߍ߲߫ ߘߌ߫ ، ߏ߬ ߡߍ߲ ߧߋ߫ ߡߐ߰ߛߌ ߡߊ߲߬ߛߊ߬ߟߊ ߛߌ߲ߘߌߓߊ߮ ߘߌ߫ ߝߊ߯ߘߐߞߍ߫ ߇߲ ߠߊ߫ ، ߊ߬ߟߋ߬ ߖߍ߬ߘߍ ߦߋ߫ ߢߍ߬ߣߍ߲߬ߜߊ߬ ߥߣߊ߬ ߣߴߊ߬ ߘߏ߲ߛߏ ߘߋ߲ ߠߋ߬ ߘߌ߫ ߙߌߦߊߟߋ. ߎߓߙߌ ߟߋ߬ ߦߋ߫ ߡߏ߬ߙߏ ߣߓߊ ߝߟߐߡߊ ߘߌ߫ ، ߊ߬ߟߋ߬ ߟߋ ߞߊ߬ ߥߊ߰ߘߎ߰ ߛߏ ߜߍ߲߬ߕߍ߰.
ߟߊ߲߬ߘߊ߬ ߦߴߊ߬ ߦߌ߬ߘߊ߬ ߟߊ߫ ߞߏ߫ ߞߊ߬ ߥߊ߰ߘߎ߰ ߡߐ߯ߣߊߓߊ߬ ߟߎ߬ ߛߙߍߘߍ ، ߊ߬ ߣߌ߫ ߞߊ߬ߕߏ ߞߊ߬ ߡߊ߲߬ߛߊ߬ߡߛߏ ߟߊߕߏߟߌߞߏ ߝߐ߫ ߛߐ߰ߡߊ߬ ߊ ߛߐ߰ߡߊ߬. ߛߙߍߘߍ ߞߊ߬ ߡߍ߲ ߝߐ߫ ߸ߦߟߌߕߏߟߊ߲ ߟߊߡߊ߲߬ߘߌ߬ߣߍ߲߫ ߓߍ߲߬ ߘߊ߫ ߣߓߊ ߣߌ߫ ߟߎߡߊ ߖߋ߬ߟߌ ߟߎ߬ ߟߋ߬ ߓߟߏ ߸ ߛߋߕߌ߮ ߟߎ߬ ߘߌ߫ ߕߎ߲߰ ߏ߬ ߟߎ߬ ߟߊ߫ ߞߵߊ߬ ߡߊߡߙߊ߬ ߞߏߛߓߍ߫ :
ߡߐ߯ߣߊߓߊ߬ ߞߊ߬ ߡߙߊ߬ ߞߍ ߟߋ߬ ߤߊ߲߯ ߞߊ߬ ߕߊ߯ ߛߵߊ߬ ߟߊ߫ ߛߊ߬ߦߊ ߟߊ߫. ߊ߬ ߟߊ߫ ߛߊ߬ߦߊ ߞߐߝߍ߬ ߡߎ߬ߕߎ߲߬ ߛߊ߫ ߸ ߊ߬ ߟߊ߫ ߟߊ߬ߟߌ߬ߟߌ߬ߟߊ ߟߎ߬ ߞߴߊ߬ ߣߐ߬ߘߐߓߌ߬ߟߊ߬ ߛߎߥߊ߲ߘߌ߫ ߊ߬ ߓߐ߲ߛߐ߲߫ ߠߎ߬ ߘߐ߫ ߡߍ߲ ߕߘߍ߬ ߗߍ߬ߡߊ߲ ߘߌ߫ ، ߓߊߛߎ߲ ߓߟߏߡߊ ߸ ߏ߬ ߞߍ߫ ߘߴߊ߬ ߘߋ߲ ߠߋ߬ ߘߌ߫ ߡߍ߲ ߕߐ߯ ߕߘߍ߬ ߞߏ߫ ﴿ ߣߊߓߌߞߌ߲ߜ߭ߊ﴾ ، ߏ߬ ߕߘߍ߬ ߡߊ߲߰ߕߎ߬ߙߋ ߟߋ߬ ߘߌ߫ ، ߊ߬ ߞߵߏ߬ ߡߍ߲ ߓߊ߬ߟߌ߬ ߊ߬ߟߎ߬ ߟߊ߫ ߢߐ߲߯ߦߋ ߟߊ߫ ߕߎ߬ߡߊ ߡߍ߲ ߊ߬ ߓߊߟߏߣߍ߲ ߕߘߍ߬.
ߊ߬ ߣߐ߬ߘߐߓߌ߬ߟߊ߬ ߞߍ߫ ߘߴߊ߬ ߘߋ߲ ߘߏ߫ ߟߋ߬ ߘߌ߫ ߸ ߡߍ߲ ߛߌ߬ߞߛߊߓߌ ߕߘߍ߬ ߛߊ߲ߖߌ߫ ߓߌߣߊ߯ߣߌ߲ ߘߐ߫ ، ߏ߬ ߞߴߊ߬ ߟߊ߫ ߘߞߋ߬ߟߌ ߞߍ߫ ߡߊ߬ߙߐߞߎ߫ ߟߋ߬ ، ߊ߬ ߞߊ߬ ߘߟߊߡߌߘߊߟߌ ߟߐ߲ߠߌ߲ߧߊ ߛߐ߬ߘߐ߲߬ ߦߋ߲߬ ߠߋ߬ ، ߞߊ߬ ߓߍ߲߬ ߓߐߞߊ߬ߕߍ߬ߘߍ ߟߎ߫ ߡߊ߬߸ ߊ߬ߟߎ߬ ߕߎ߲߬ ߡߊ߲ߞߊ߲߫ ߞߊ߬ ߢߐ߲߯ߦߋ ߝߛߍߞߘߎ߫.
ߛߋߓߊ߯ߦߊ
ߡߊ߲߬ߛߊ߬ߦߊ ߞߎ߲߬ߞߊ߲߬ߞߏ ߟߎ߬ ߕߘߍ߬ ߦߋ߫ ߛߌ߲߬ߝߏ߲߬ߧߊ߬ߟߊ ߛߌ߬ߣߌ߲߬ߟߏ߲ ߏ ߛߌ߬ߣߌ߲߬ߟߏ߲ ߠߋ߬ ߞߊ߬ ߓߍ߲߬ ߡߊ߲߬ߛߊ ߟߊ߫ ߕߊ߯ߟߌߞߏ ߥߎߦߊ ߢߊ߰ߢߊ߮ ߞߣߍ߫ ߞߊ߲߬.
ߡߐ߯ߣߊߓߊ ߟߊ߬ ߡߊ߬ߙߊ ߕߎ߲߬ ߕߍ߫ ߝߊ߰ߡߊ߬ߟߊ ߢߌ߲߬ ߠߎ߬ ߟߋ߬ ߞߊ߲߬ ߸ ߕߍ߲ߞߏߘߏߜ߭ߏ߬ ، ߝߘߊ ، ߒߜߙߎ߬ߡߊ ، ߓߎ߬ߛߎߡߊ ، ߊ߬ ߣߌ߫ ߎ߬ߥߊ߬ߤߊߜ߭ߎ߬ߦߊ ، ߏ߬ ߘߐ߫ ߸ߖߘߍ߬ߕߌ߮ ߟߎ߬ ߕߘߍ߬ ߟߋ߬ ߌ ߣߴߊ߬ ߝߐ߫ ߊߟߋ ߢߍ߲ߣߍ߲ߜ߭ߊ ߓߐ߲ߛߐ߲߫ ߠߎ߬ ߘߐ߫ ، ߓߐߞߊ߬ߕߘߍ ߓߟߏߡߊ߬ ߸ ߡߐ߯ߣߊߓߊ ߝߊ߰ߡߊ߬ߟߊ ߢߌ߲߬ ߖߘߍ߬ߕߌ߮ ߟߎ߬ ߕߘߍ߬ ߢߐ߲߮ ߡߊߞߟߌߟߴߊ߬ߟߎ߬ ߣߌ߫ ߢߐ߯ ߕߍ߫ ، ߞߏ߬ߣߌ߲߬ ߸ ߊ߬ ߕߘߍ߬ ߓߌ߬ߟߴߊ߬ ߘߐ߫ ߊ߬ߟߎ߬ ߦߋ߫ ߢߐ߲߯ߓߍ߲߬ ، ߌ ߣߴߊ߬ ߝߐ߫ ߁߉߄߆ ߢߐ߲߯ߦߋ ߝߍ߬ ߞߊ߬ ߤߏߕ ߝ߭ߐߟߕߊ ﴿ߓߙߎߞߌߣߊ߫ ߝߊ߬ߛߏ߬﴾ ߞߎ߬ߙߎ߲߬ߘߎ ߟߎ߬ ߘߐߞߕߌ߫.
ߞߊ߬ߦߌ߯ ߘߍ߲ߒߖߘߍߟߦߊ ߕߎ߬ߡߊ
ߡߎߙߌߛ ߦߊߡߋߜ߭ߏ ߟߋ߬ ߤߏߕ ߝ߭ߐߟߕߊ ﴿ߓߙߎߞߌߣߊ߫ ߝߊ߬ߛߏ߬﴾ ߞߊ߲ߕߌ߮ ߝߟߐ ߘߌ߫ ، ߞߎ߬ߙߎ߲߬ߘߎ ߡߍ߲ ߠߎ߬ ߕߘߍ߬ ߕߊ߬ ߟߊ߫ ߞߊ߬ߝߏ߬ ߝߊ߰ߡߊ߬ߟߊ ߟߏ߯ߟߎ ﴿߅﴾ ߓߟߏ߫ ߸ ߊ߬ߟߋ߬ ߟߋ ߞߵߏ߬ ߟߎ߬ ߖߐ߰ߛߌ ، ߊ߬ ߞߵߊ߬ ߛߎߡߊ߲߫ ߡߍ߲ ߞߍ߫ ߝߊߢߌ߲ ߓߟߏߡߊ߬ ߞߏ߫ ߞߊ߬ ߞߊ߬ߝߏ߬ ߖߊ߬ߛߏ߲߬ ߞߍ߫ ߡߐ߯ߣߊߓߊ ߟߊ߫ ߞߎߜ߭ߙߌ ߁߉߅߈ ߠߊ߫.
ߡߐ߯ߣߊߓߊ ߟߊ߬ ߡߊ߬ߙߊ ߣߊ߬ ߘߊ߫ ߡߊߘߐ߯ߦߊ߫ ߕߐߡߊ ߛߊ߲ߞߊߙߊ߲߫ ߟߊ߫ ߞߊ߲ߕߌ߯ߦߊ ߞߎ߲߬ߕߊ߯ ߞߘߐ߫ ، ߏ߬ ߕߘߍ߬ ߥߎ߬ߦߊ߲߬ߞߌ߬ߟߊ ߟߋ߬ ߘߌ߫ ߸ ߡߍ߲ ߕߘߍ߬ ߦߋ߫ ߛߟߊߕߌ߯ߦߟߊ ߟߎ߬ ߞߍ߬ߟߍ߬ ߟߊ߫ ، ߊ߬ ߝߊ߰ ߘߊ߫ ߕߎߟߊߝߌ߲ ߠߋ߬ ߟߊ߫ ߁߉߈߇ ߟߊ߫.
ߏ߬ ߟߋ߬ ߝߣߊ߫ ߞߊ߬ ߓߐߞߊߕߘߍ߫ߦߟߊ ߟߎ߬ ߟߊ߫ ߞߎߙߎ߲ߘߎ ߞߟߏߜߍ ߕߐ߭ ߖߐ߰ߛߌ ، ߞߴߏ߬ ߕߙߎ ߞߍ߫ ߞߴߊ߬ߟߎ߬ ߓߘߊ߫ ߡߊ߰ߦߊ ߊ߬ ߣߌ߫ ߢߋߙߌߡߦߊ ߘߐ߫.
ߞߵߊ߬ ߞߍ߫ ߡߎ߬ߕߎ߲߬ ߛߊ߫ ߸ߓߐߞߊߕߘߍ߫ ߞߎ߲ߕߌ߯ ߞߊ߬ߞߘߐ߬ ߟߐ߬ߘߎ߮ ߘߐ߫ ߸ ߒ߬ߞߊ߬ : ߡߊ߬ߙߊ ߟߊߘߤߊߣߍ߲ ߕߍ߫ ߊ߬ ߦߋ߫.
ߞߊ߲ߠߊߛߓߍ
ߡߐ߯ߣߊߓߊ ߟߎ߬ ߛߙߍߘߍ ߕߎ߲߰ߠߌ߲߬ߢߐ߲߰ߠߊ ߥߊ߰ߘߎ߮ ، ߊ߬ ߣߴߊ߬ߟߎ߬ ߟߊ߫ ߡߊ߬ߙߊ ߕߎ߬ߡߊ ߦߋ߫ ߛߐ߰ߡߊ߬ ߊ ߛߐ߰ߡߊ߬ ߟߋ߬ ߡߐ߰ ߟߊߓߊ߲ ߠߊ߫ ߞߐߝߍ߬.
ߏ߬ ߓߘߊ߫ ߝߊ߯ߘߐߞߍ߫ ߦߙߌߞߊ߫ ߟߋ߬ ߓߐ߫ ߛߌ߬ߣߌ߲߬ߟߏ߲ ߏ ߛߌ߬ߣߌ߲߬ߟߏ߲ ߇ ߙߋ߲ ߡߐ߯ߣߊߓߊ ߟߊ߫ ߞߎߓߋ ߢߍߝߍ߬ ߥߊ߰ߘߎ߮ ߸ ߊ߬ߟߎ߬ ߟߊ߫ ߢߊ߰ߢߊ߰ ߟߎ߬ ߞߍ߫ ߟߊ߫ ߦߋ߲߬ ߠߋ߬ ߞߴߊ߬ ߦߌ߬ߘߊ߬ ߞߏ߫ ߡߙߊ߬ߞߍߟߊ ߓߘߊ߫ ߕߊ߯ ߕߊ߯ߡߊ߫ ߘߐߞߏߟߏ߲ ߠߊ߫ ߞߍ߬ߟߍ ߞߊ߲ߡߊ߬ ﴿ߣߓߊߦߌߥߎߛߑߜ߭ߎ﴾ : ߡߐ߯ߣߊߓߊ ߘߌ߫ ߓߐ߫ ߊ߬ ߟߊ߫ ߞߎߓߋ ߟߊ߫ ߞߟߍ߬ߞߍ߬ ߝߊ߯ߣߌ߲ ߥߎߟߋ߲ ߘߐ߫ ߸ ߊ߬ ߓߘߊ߫ ߓߌ߬ ߕߊ߯ߟߌ ߞߊ߲ߡߊ߬  ߛߏ߭ ߞߊ߲߬ ߦߌߟߊ : ߞߏߕߌ߮ ߟߎ߬ ߣߌ߫ ߣߴߊ߬ߟߎ߬ ߘߌ߫ ߞߙߍߞߙߍ ߡߌ߬ߣߊ߬ ߤߊߡߊ߲ߕߍ߫ ߞߊ߬ ߛߏ߭ ߣߎ߲ߖߟߎ ߡߌ߬ߣߊ߬ ߞߵߊ߬ ߓߊ߬ߟߌ߬ ߕߊ߯ߟߌߞߏ ߡߊ߬ ، ߘߊ߬ߡߊ߲߬ߛߊ߫ ߸ ߊ߬ ߘߌ߫ ߘߏ߲߬ ߞߴߊ߬ ߡߊ߫ ߦߟߍߡߊ߲ ߝߊ߯ߣߌ߲ ߜߍߡߊ߲ ߘߐ߫، ߞߐ߬ߟߐ  ߏ߬ ߡߍ߲ ߞߘߐ߫ ߦߋ߫ ߓߍ߲߭ ߘߌ߫ ، ߊ߬ ߣߴߊ߬ߟߎ߬ ߘߌ߫ ߞߙߌߞߍ ߓߐ߫ ߊ߬ ߟߊ߫ ߛߏ߭ ߟߊ߫ ، ߊ߬ߟߎ߬ ߘߌ߫ ߕߊߟߊ߲߫ ߜߊ߬ߛߌ߬ ߞߊ߬ ߓߍ߲߬ ߏ߬ ߢߊ߰ߢߊ߮ ߞߍ߫ ،
ߢߊ߰ߢߊ߮ ߏ߬ ߘߌ߫ ߣߊ߬ ߞߍ߫ ߦߟߌߡߊߛߙߋ ߘߌ߫ ߞߊ߬ ߡߍ߲ߢߐ߲߯ߠߊ ߓߍ߲߭ ߛߌ߲ߛߌ߲߫ ߦߊߕߍ߲ߜ߭ߊ ߝߊ߰ߡߊ߬ߟߊ ߞߣߐ߫ ߸ ߊ߬ ߣߴߊ߬ߟߎ߬ ߣߌ߫ ߢߐ߲߯ ߕߍ߫....
ߡߐ߯ߣߓߊ ߟߊ߫ ߟߎ ߞߣߐ߫
ߡߐ߯ߣߊߓߊ ߖߘߍ߬ߕߌ߮ ߟߎ߬ ߓߏ߲߬ߧߊ߬ߣߍ߲ ߓߊ ߟߋ߬ ߡߐ߰ߛߌ ߟߎ߬ ߓߟߏ߫ ، ߊ߬ ߣߌ߫ ߟߊ߲߬ߘߊ ߟߎ߬ ߞߣߐ߬ߜߍ߲߬ߓߊ߮ ߣߌ߫ ߡߊ߬ߡߙߊ߬ߟߌ ߛߊ߲ߘߐߕߊ ߣߌ߫ ߣߊ߲߬ߕߌ߮، ߊ߬ ߣߌ߫ ߕߋߟߋ߲ߓߊ߯ߦߊ ߟߎ߬....
ߛߘߌ߬ߜߋ߲ ߞߐߞߊ߲ߕߊ
ߦߌߟߡߊ:ߡߐ߬ߙߐ߫ ߣߊ߰ߓߊ߫ ߦߌߟߡߊ:ߊߝߙߌߞߌ߬ ߡߊ߲߬ߛߊ ߦߌߟߡߊ:ߟߊ߲߬ߔߊ߯ߛߌ ߦߌߟߡߊ:ߓߘߍ߬ߓߘߍ߬ߟߌ߬ߟߊ
ߡߎ߬ߛߊ߬ߘߎ߮
ߡߎ߬ߛߊ߬ߘߎ߮ ߦߋ߫ ߖߌ߬ߣߍ߬ ߡߙߊ߬ߘߊ߬ߙߋ߲ ߛߏ ߘߏ߫ ߟߋ߬ ߘߌ߫ ، ߊ߬ ߛߘߌ߬ߣߍ߲ ߓߋ߯ߟߊ ߡߙߊ߬ߓߊ߰ߘߊ ߟߋ߬ ߟߊ߫ ߒߛߙߍߜߍ߬ߘߍ߫ ߕߌ߲߬ߞߎߘߎ߲ ߘߐ߫.
ߊ߬ ߛߌ߰ߓߊ߮ ߟߎ߬
߂߀߁߆ ߟߊ߫ ߸ ߊ߬ ߛߌ߰ߓߊ߮ ߕߘߍ߬ ߦߋ߫ ߁߆ ߇߂߅ ߟߋ߬ ߘߌ߫ ، ߛߌ߰ߓߊ߮ ߟߎ߬ ߖߊ߬ߕߋ߬ߘߐ߬ߛߌ߯ ߡߍ߲ ߞߍ߫ ߘߊ߫ ߂߀߁߄ ߠߊ߫ ߌߞߘߐ߫ ߣߌ߲߬ ߸ ߊ߬ ߖߊ߬ߕߋ߬ߣߍ߲ ߕߘߍ߬ ߦߋ߫ ߡߐ߰ ߁߅ ߆߃߈ ߠߋ߬ ߘߐߙߐ߲߫ ߘߌ߫.
ߙߌߛ߭ߊߙ ߕߙߋߝ߭ߕߌߞ
ߊ߬ ߕߘߍ߬ ߦߋ߫ ߘߊ߬ߡߊ߲ ߞߋ߬ߥߎ߬ߣߍ߲߬ߞߋߥߎ ߟߋ߬ ߘߌ߫ ߦߴߊ߬ ߝߊ߬ ߕߘߍ߬ ߦߋ߫ ߢߊ ߡߍ߲ ߡߊ߬߸ ߊ߬ ߡߏߦߌ߫ ߘߊ߫ ߞߊ߲ߓߐ߲߯ߣ ߠߋ߬ ߕߌ߲߬ߞߎߘߎ߲߫ ߘߊ߬ߡߊ߲߬ߡߊ ߞߐ߯ߣߎߊߟߌ߫ (ߓߙߌߕߊ߲ߓߊ߫). ߊ߬ ߛߌ߰ߢߐ߲߮ ߠߋ߬ ߕߘߍ߬ ߦߋ߫ ߥߟߌߦߊߡ ߡߐߙߑߘߐߗ ߘߌ߫߸ ߏ߬ ߡߍ߲ ߞߍ߫ ߘߊ߫ ߞߎߟߎ߲ߓߏ߲ (ߥߊ߬ߜ߭ߐ߲߫ «Wagon») ߥߙߌ߬ߟߊ߫ ߝߟߐ ߛߌߟߊߓߐߛߐ߯ߣߊ ߘߌ߫. ߏ߬ ߟߊ߫ ߝߊ߰ߡߎ߲߬ߠߌ߲ ߞߊ߬ ߟߐ߬ ߥߙߌ߬ߟߊ ߡߊ߬ ߞߵߊ߬ ߞߍ߫ ߓߏ߬ߙߌ߬ߝߋ߲ ߞߐߘߌ߯ߟߌ߫ ߝߙߍ ߘߏ߫ ߘߌ߫ ߛߌߟߊ ߞߊ߲߬߸ ߏ߬ ߟߋ ߞߍ߫ ߘߊ߫ ߕߙߋߝ߭ߕߌߞ ߛߌ߲ߡߊ߫ ߦߙߐ ߘߌ߫ (ߞߵߊ߬ ߢߡߊߟߊ߫ ߊ߬ ߡߊ߫). ߊ߬ ߞߊ߬ ߟߐ߬ߘߎ߮ ߞߟߊ߬ߟߊ߬ߡߊ ߟߋ߬ ߢߊ߬ ߛߌ߰ߘߊ ߛߋߞߏߦߊ ߟߎ߬ ߘߐ߫ ߞߊ߬ ߛߋ߫ ߖߋߡߛ ߥߊߕ ߟߊ߫ ߡߊ߬ߓߊ߬ߟߊ߲߬ߓߊ߬ߟߊ߲߬ߠߌ߲ (monopole) ߓߐ߫ ߊ߬ߟߎ߫ ߞߊ߲߬ ߕߙߏ߬ߞߏ߫ ߥߙߌ߬ߟߊ߬ ߞߏ ߘߐ߫߸ ߊ߬ ߞߵߏ߬ ߞߴߊ߬ ߟߊ߫ ߕߙߏ߬ߞߏ߫ ߥߙߌ߬ߟߊ ߟߋ߬ ߟߊ߫ ߕߙߏ߬ߞߏ ߓߐ߲ߛߐ߲ߘߊ߫ ߞߎߘߊ߫ ߞߣߐߞߍߟߌ ߘߌ߫. ߊ߬ ߞߊ߬ ߝߍ߬ߙߍ߫ ߓߌ߬ߟߊ߫ ߛߋ߲߬ߠߊ߫ ߁߇߉߇ ߣߌ߫ ߁߇߉߉ ߟߎ߫ ߕߍ߫߸ ߞߊ߬ ߕߙߏ߬ߞߏ߫ ߥߙߌ߬ߟߊ ߘߌ߯ߟߌ߫ ߛߊ߲ߘߐߕߊ ߘߐ߫ ߞߊ߬ ߢߐ߬ߢߐ߬ߟߊ߲ (condenseur) ߓߐ߫ ߊ߬ ߟߊ߫߸ ߞߊ߬ ߓߐߘߊ (ߖߋ߬ߣߌ߲߬ߘߊ «ߛߊߔߋߡߊ߲») ߟߊߞߊ߬ ߞߊ߬ ߥߊ߫ ߡߐ߲ߕߐ߲ ߘߐ߫߸ ߏ߬ ߟߋ ߞߵߊ߬ ߝߊ߲߬ߞߊ ߣߴߊ߬ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߡߊߞߊ߬ߝߏ߫ ߞߊ߬ ߕߊ߬ߡߌ߲߬ ߥߊߕ ߕߊ ߟߊ߫ ߊ߬ ߣߌ߫ ߞߵߊ߬ ߝߏߘߏ߲ߞߏ ߖߐ߬ߘߐ ߥߊ߬ߙߵߊ߬ ߘߌ߫ ߝߣߊ߫. ߒ߬ߓߊ߬ ߕߙߏ߬ߞߏ ߏ߬ ߟߋ ߣߊ߬ ߘߊ߫ ߞߍ߫ ߛߐ߲ߛߐ߲ߣߍ߲ ߣߌ߫ ߣߐ߰ߡߊ߲ ߘߌ߫ ߛߊ߫. ߊ߬ ߘߌ߫ ߛߋ߫ ߓߌ߬ߟߊ߬ ߟߊ߫ ߕߊߞߎߟߎ߲ ߠߎ߬ ߟߊ߫߸ ߞߵߊ߬ ߓߌ߬ߟߊ߬ ߖߙߎߡߎ߲߫ ߘߐ߫ ߡߍ߲ ߘߌ߫ ߛߎ߬ߡߊ߲ ߜߊ߬ߛߌ߫ ߟߊ߫߸ ߥߟߊ߫ ߥߎ (ߛߎ߬ߡߊ߲߬ ߛߌ߰ߟߊ߲\ߛߎ߬ߛߎ߬ߟߊ߲) ߠߎ߬ ߟߊ߫ ߥߟߊ߫ ߘߍ߲߰ߦߊ߬ߟߌ߫ ߓߘߎߓߘߎ ߟߎ߫.
ߞߊ߲߬ߛߓߍߟߌ
ߙߌߛ߭ߊߙ ߕߙߋߝ߭ߕߌߞ ߟߊ߫ ߕߙߏ߬ߞߏ߫ ߥߙߌ߬ߟߊ (ߔߐߝߌ߲ ߘߋߝ߭ߌߟ) ߁߈߀߀ ߠߊ߫. ߊ߬ ߓߊ߲ ߞߐ ߘߐ߫ ߝߊ߰ߡߎ߲߬ߠߌ߫ ߕߎ߲߰ߣߍ߲߬ߢߐ߲߰ߠߊ߫ ߟߎ߫ ߛߐ߬ߘߐ߲߬ ߠߊ߫ ߁߈߀߁ ߣߌ߫ ߁߈߀߃ ߟߎ߫ ߕߍ߫߸ ߕߙߋߝ߭ߕߌߞ ߞߊ߬ ߖߊ߬ߥߏ߬ߛߓߍ (patente) ߕߊ߬ ߓߏ߬ߙߌ߬ߝߋ߲߫ ߛߊ߬ߓߊ߫ ߟߎ߫ ߢߍ߫ ߕߙߏ߬ߞߏ߬ ߥߙߌ߬ߟߊ ߕߘߍ߬ ߦߋ߫ ߡߍ߲ ߠߎ߬ ߟߊ߫ ߘߌ߯ߟߌ ߛߊ߲ߘߐߕߊ ߘߐ߫߸ ߣߴߊ߬ߟߎ߫ ߕߘߍ߬ ߦߋ߫ ߓߏ߬ߙߌ߫ ߟߊ߫ ߟߐ߲ߘߐ߲߬߸ ߞߊ߲ߓߐ߲ߣ߸ ߊ߬ ߣߌ߫ ߞߏߟߑߓߙߎߞߑߘߊߟ ߟߎ߫ ߘߐ߫. ߁߈߀߁ ߠߊ߫߸ ߊ߬ ߟߊ߫ ߞߐ߲߬ߛߏ߫ ߥߙߌ߬ߟߊ߬ߡߊ߫ ߝߟߐ ߓߌ߬ߟߊ߬ ߘߊ߫ ߔߐߝߌ߲ ߘߋߝ߭ߌߟ «puffing devil» ߕߐ߮ ߞߘߐ߫߸ ߏ߬ ߟߋ ߦߋ߫ ߞߐ߲߬ߛߏ߬ ߝߟߐ ߘߌ߫ ߡߍ߲ ߦߋ߫ ߓߐ߫ ߟߴߊ߬ ߣߐ߭ ߘߐ߫ ߊ߬ ߖߘߍ߬ߞߊ߬ߣߌ߲߬ ߝߊ߲ߞߊ ߟߊ߫ ߞߊ߬ ߓߊ߲߫ ߞߊ߬ ߡߐ߰ ߡߊ߬ߘߏߣߌ߲ ߞߍ߫. ߒ߬ߓߊ߬ ߖߘߍ߬ߓߐߒߣߐ߬ߘߐ߫ ߞߐ߲ߛߏ ߟߎ߬ ߓߋ߲ߓߊ ߏ߬ ߦߌ߬ߘߊ߬ ߘߊ߫ ߖߊ߬ߡߊ ߟߊ߫ ߣߏߍߟ (ߞߙߌߛߌߡߋߛߌ) ߟߋ߬ ߝߍ߬ ߡߍ߲ ߟߊߓߏ߬ߙߌ߬ ߘߴߊ߬ ߛߌ߲ߘߌߓߊ߮ ߞߟߊ߬ߡߍ ߊ߲ߘߙߋ ߝ߭ߌߝ߭ߌߊ߲߫ ߓߟߏ߫. ߁߈߀߃ ߟߊ߫߸ ߊ߬ ߞߊ߬ ߓߏ߬ߙߌ߬ߝߋ߲ ߛߎ߯ߦߊ߫ ߞߎߘߊ߫ ߟߊߓߐ߫ ߡߍ߲ ߞߍ߫ ߘߊ߫ ߟߐ߲ߘߐ߲ߞߊ ߟߎ߬ ߛߍߥߊ߫ ߞߏ߫ ߘߌ߫߸ ߞߏ߬ߣߌ߲߬ ߛߎ߯ߦߊ ߏ߬ ߜߟߊ߬ (ߡߊ߲߬ߜߏ߬ߦߊ߬) ߘߊ߫ ߟߋ߬ ߖߏߣߊ߫߸ ߓߊߏ߬ ߊ߬ߟߋ߬ ߘߊ ߜߟߍ߬ߡߊ߲߫ ߕߘߍ߬ ߦߋ߫ ߞߊ߬ߞߘߐ ߥߏ߲߬ߕߙߏ߬ߟߊ߬ߡߊ (calèche) ߏ߬ ߘߌ߫ ߞߏߖߎ߯ߦߊ߫. ߕߙߋߝ߭ߕߌߞ ߞߵߊ߬ ߟߊ߫ ߛߌߟߊߞߊ߲߫ ߕߙߏߞߏ ߞߎ߲߭ ߦߟߍ߬ߡߊ߲߫ ߥߟߊߞߌ߫ ߞߊ߬ ߥߊ߫ ߣߍ߰ߛߌߟߊ ߝߊ߲߭ ߝߍ߬ ߞߊ߬ ߓߍ߲߬ ߊ߬ߟߎ߬ ߖߌߘߊ߲ ߣߌ߫ ߛߌߟߊ ߟߌ߬ߤߟߊ߬ߦߊ ߡߊ߬. ߊ߬ ߞߊ߬ ߣߍ߰ߛߌ߬ߟߊ߬ ߞߊ߲߬ ߞߎߟߎ߲ߞߎ߲߫ ߥߙߌ߬ߟߊ߬ ߝߟߐ ߛߌ߲ߘߌ߫ ߁߈߀߃ ߟߊ߫߸ ߔߍ߲ߦߑߘߊߙߍ߲߫ ߘߊ߬ߡߊ߲ ߞߣߐ߫ ߡߍߙߑߕߌߙ ߕߋߘߑߝߊߌ߫ ߕߙߐߝߍ߬. ߁߈߀߄ ߞߏ߲ߞߏߜߍ ߂߁ ߠߊ߫߸ ߊ߬ ߞߊ߬ ߣߍ߰ߝߌ߲ ߞߙߌߕߌߕߌ߫ ߁߀ ߣߌ߫ ߡߐ߰ ߇߀ ߟߎ߫ ߞߏ߬ߙߏ߲߬ߞߏߙߏ߲߫ ߞߎߟߎ߲ߓߏ߲߫ (wagons) ߟߏ߯ߟߎ߫ ߟߎ߫ ߞߣߐ߫ ߤߊߟߌ߬ ߞߣߐߜߊ߫ ߡߴߊ߬ ߛߐ߬ߘߐ߲߬߸ ߞߊ߬ ߛߌߟߊ ߘߏ߫ ߡߌ߬ߘߵߊ߬ߟߎ߫ ߘߌ߫ ߡߍ߲ ߟߐ߭ ߦߋ߫ ߞߎߘߍ߫ ߁߅ ߘߌ߫߸ ߊ߬ ߓߏ߬ߙߌ߬ߛߋ߲ ߞߍ߫ ߘߊ߫ ߞߎߘߍ߫ ߈ ߡߊߜߍ߲ ߠߋ߬ ߘߐ߫ ߕߎ߬ߡߊ߬ߙߋ߲ ߞߘߐ߫ (ߓߊ ߝߏ߬ߣߊ߲ ߏ߬ ߓߏ߬ߙߌ߬ ߘߊ߫ ߕߎ߬ߡߊ߬ߙߋ߲߫ ߣߊ߯ߣߌ߲߫ ߡߌ߬ߛߍ߲߬ ߟߏ߯ߟߎ߫ ߟߋ߬ ߞߘߐ߫)߸ ߛߋߒߞߏߟߦߊ ߝߙߋߞߋ߫ ߘߡߊߘߡߊ߫ ߟߎ߫ ߣߴߊ߬ ߕߊ߫ (ߕߊ߯ߡߊ߫ ߛߘߍ ߟߎ߫ ߕߊ߬ߡߌ߲߬ߣߍ߲߫ ߦߋ߫ ߛߌߟߊ ߡߍ߲ ߝߍ߬ ߏ߬ ߘߌ߫)߸ ߏ߬ ߘߌߟߊߣߍ߲߫ ߕߘߍ߬ ߕߍ߫ ߓߏ߬ߙߌ߬ߝߋ߲߬ ߠߎ߫ ߕߊ߬ ߞߊ߲ߡߊ߬ ߥߊ߯ߕߌ ߏ߬ ߟߊ߫ ߡߍ߲ ߘߌ߫ ߕߊ߬ߡߌ߲߫ ߞߙߌߕߌߕߌ߫ ߆ ߣߌ߫ ߕߟߊ ߞߊ߲߬. ߞߎߟߎ߲ߞߎ߲߫ ߝߌߟߊߣߊ߲ ߠߊߘߊ߲߫ ߘߊ߫ ߞߙߌߛߑߕߐߝߊ߫ ߓߑߟߊߞߍߕ ߟߋ߬ ߓߟߏ߫ ߥߌߟߊߡ߸ ߞߏ߬ߣߵߏ߬ ߝߣߊ߫ ߓߍ߲߬ߣߍ߲߫ ߕߘߍ߬ ߕߍ߫ ߛߌߟߊ ߏ߬ ߡߊ߬.
ߞߎߟߎ߲ߞߎ߲߫ ߞߎߘߊ߸ ߞߊ߬ «ߒ ߡߌ߬ߘߊ߬ ߖߐ߲߫ ߘߌ߫ ߛߋ߫߹» (Catch-me-who-can) ߦߌ߬ߘߊ߬ ߘߊ߫ ߟߐ߲ߘߐ߲߬߸ ߋߏߛߑߕߐ߲ߗ ߕߙߐߝߍ߬߸ ߛߊ߬ߡߊ߲߬ߠߌ߲߬ ߖߙߎߡߎ߲ ߘߐ߫. ߊ߬ ߛߋߞߏߦߊ ߦߋ߫ ߡߌ߬ߙߌ߲߬ߘߌ ߟߎ߬ ߓߟߏ߫ ߞߊ߬ ߕߊ߯ߡߊ ߞߍ߫ ߞߎߟߎ߲ߓߏ߲߫ ߛߊ߬ߡߊ߲߬ߕߊ ߞߣߐ߫ ߛߌߟߊ߫ ߕߌ߲ߕߊ߲ߡߊ ߞߊ߲߬. ߊ߬ ߟߊ߫ ߛߘߊߟߊߟߌ ߡߊ߲߬ߞߊ߲ ߞߎ߲߭ ߕߘߍ߬ ߦߋ߫ ߟߋ߬ ߛߴߊ߬ ߟߊ߫ ߛߌ߲ߘߟߌ ߛߋߞߏߦߊ ߘߌ߫ ߣߊ߲߬ߝߟߏ߬ߦߊ߬ߟߊ ߟߎ߬ ߢߊߞߘߐߛߋ߫߸ ߛߊ߫ ߣߍ߰ߛߌ߬ߟߊ߬ ߞߙߏߝߏ ߘߏ߫ ߘߌ߫ ߛߋ߫ ߓߌ߬ߟߊ߬ ߟߊ߫ ߛߋ߲߬ߠߊ߫ ߡߍ߲ ߘߌ߫ ߛߋ߫ ߕߊ߬ߡߌ߲߬ ߠߊ߫ ߘߊ߬ߡߊ߲߬ߘߊ߫ ߘߊߞߎ߲ ߜߊ߲߯ߛߊ߲ ߠߊ߫. ߞߏ߬ߣߌ߲߬ ߥߏߦߌߞߊ߫߸ ߣߊ߲߬ߝߟߏ߬ߦߊ߬ߟߊ ߟߎ߬ ߞߵߊ߬ߟߎ߫ ߓߊ߲߬ ߞߎߟߎ߲ߞߎ߲߫ ߛߎ߮ ߏ߬ ߟߊߘߊ߲ߞߏ ߣߊ߲ߝߟߏ߬ߦߊ߬ ߞߏ ߡߊ߬ ߞߵߊ߬ ߕߘߍ߬ ߜߎ ߏ߬ ߞߊ߬ߞߎ߬ߘߦߊ߬ߣߍ߲߫ ߦߋ߫ ߞߊ߬ ߕߊ߬ߡߌ߲߫ ߔߍ߲ߦߑߘߊߙߍ߲߫ ߞߊ߲߬. ߓߊ ߏ߬ ߕߘߍ߬ ߦߋ߫ ߜߎߟߎ߲ߞߎ߫ ߗߜߊߡߊ ߟߋ߬ ߘߌ߫ ߡߍ߲ ߓߌ߬ߟߊ߬ߣߍ߲߫ ߦߴߊ߬ ߝߘߎ߬ߝߍ߬ߟߊ߫ ߞߋߟߋ߲ ߡߊ߬.
ߊ߬ ߥߟߏߛߟߎ ߞߐ߯ߣߎߊߟߌ߫ ߘߐ߫߸ ߕߙߋߝ߭ߕߌߞ ߟߋ߬ ߦߋ߫ ߞߐ߯ߣߎߊߟߌ߫ ߓߟߋ߬ߓߟߋ ߘߌ߫ ߡߎ߬ߕߎ߲߫߸ ߞߊ߲߬ߕߐ߮ ߏ߬ ߘߌߣߍ߲߫ ߦߴߊ߬ ߡߊ߬ ߊ߬ ߟߊ߫ ߡߊ߬ߟߐ߲ ߠߋ߬ ߞߏߛߐ߲߬ ߓߊ߯ߙߊ߫ ߞߎ߲ߓߊ ߟߎ߬ ߣߴߊ߬ ߟߊ߫ ߟߊ߬ߞߎ߬ߘߦߊ߬ߟߊ ߟߎ߫ ߘߐ߫. ߊ߬ ߟߊ߫ ߓߊ߯ߙߊ ߏ߬ ߡߍ߲ ߞߊ߬ߞߎ߬ߘߦߊ߬ߣߍ߲߫ ߕߘߍ߬ ߦߴߊ߬ ߕߋ߬ߟߋ ߏ߬ ߘߐ߫ ߞߏߖߎ߯ߦߊ߫߸ ߞߏ߬ߣߵߏ߬ ߓߍ߯ ߣߴߊ߬ ߕߊ߫ ߕߙߋߝ߭ߕߌߞ ߕߏ߫ ߘߊ߫ ߝߊ߰ߡߎ߲߬ߓߊߟߌߦߊ ߟߋ߬ ߘߐ߫ ߊ߬ ߕߋ߬ߟߋ ߡߐ߱ ߟߎ߬ ߓߟߏ߫. ߏ߬ ߥߊ߯ߕߌ ߣߴߊ߬ ߞߐ߯ߝߍߟߊ ߘߐ߫߸ ߊ߬ ߦߋ߫ ߘߊ߫ ߛߌ߲ߘߟߌߟߊ߫ ߟߋ߬ ߘߌ߫ ߡߍ߲ ߕߴߛߋ߫ ߟߴߊ߬ ߓߌ߲ߓߌ߲߫ ߠߊ߫ ߖߊ߬ߕߋ߬ߘߐ߬ߛߌ߰ ߞߋߟߋ߲߫ ߞߊ߲߬. ߊ߬ ߦߋ߫ ߕߏ߫ ߟߴߊ߬ ߝߋ߬ߟߋ߲߬ߟߋ߲߬ߕߍ߰ ߟߊ߫ ߟߋ߬ ߛߐ߲߬ ߞߵߊ߬ ߕߏ߫ ߡߙߌߘߐ ߘߏ߫ ߞߊ߲߬ ߞߊ߬ ߦߟߍ߬ߡߊ߲߫ ߘߏ߫ ߜߘߍ߫ ߞߊ߲߬߸ ߞߵߊ߬ ߕߘߍ߬ ߊ߬ ߡߴߊ߬ ߟߊ߫ ߡߍ߲ߠߌ߲ ߣߴߊ߬ ߟߊ߫ ߛߋߒߞߏߟߦߊ ߡߊߞߊ߬ߝߏ߬ߞߏ ߣߴߊ߬ ߣߊ߲߬ߝߟߏ߬ߦߊ߬ߟߌ ߓߍ߲߬ߞߏ ߟߎ߬ ߟߐ߲߫ ߡߎߣߎ߲߬.
ߊ߬ ߡߙߌߘߐ ߝߊ߲߬ߓߊ ߟߎ߬ ߕߊ߬ ߘߊ߫ ߘߏ ߟߎ߬ ߟߋ߬ ߓߟߏ߫ ߞߵߊ߬ ߕߘߍ߬ ߊ߬ߟߋ ߖߍ߬ߘߍ ߓߘߴߊ߬ ߓߍ߯ ߡߊߓߌ߬ߟߊ߫ ߞߊ߬ ߥߊ߫ ߕߎ߲ߞߊ߲ ߠߊ߫ ߊߡߍߙߌߞߌ߬ ߥߙߏ߬ߘߎ߮ ߘߐ߫. ߁߈߁߆ ߟߊ߫߸ ߊ߬ ߥߊ߫ ߘߊ߫ ߔߋߙߎ߫ ߞߊ߬ ߥߊ߫ ߓߊ߯ߙߊ߫ ߦߋ߲߬ ߘߊ߬ߡߊ߲ ߞߋ߬ߥߎ߬ߣߍ߲߬ߞߋߥߎ ߘߌ߫߸ ߞߊ߬ ߘߊ߬ߢߊ߲ ߣߌ߫ ߥߊߘߌߜߍ ߟߎ߬ ߓߐߟߌ ߞߊ߬ߞߎߘߦߊ߫. ߊ߬ ߕߏ߫ ߘߊ߫ ߔߋߙߎ߫ ߦߋ߲߬ ߁߈߁߆ ߁߈߂߂ ߟߎ߫ ߕߍ߫߸ ߊ߬ ߞߊ߬ ߕߙߏ߬ߞߏ߫ ߥߙߌ߬ߟߊ ߘߏ߫ ߓߌ߬ߟߊ߬ ߛߋ߲߬ߠߊ߫ ߘߊ߬ߡߊ߲ ߞߣߐ߫ ߦߋ߲߬ ߘߌ߯ߟߌ ߛߊ߲ߘߐߕߊ ߘߐ߫.
ߊ߬ ߟߊ߫ ߟߊ߬ߥߛߊ ߞߍ߫ ߘߊ߫ ߥߛߎ߬ ߞߎߘߎ߲߫ ߠߋ߬ ߞߘߐ߫߸ ߁߈߂߆ ߟߊ߫߸ ߣߊ߲߬ߕߊ߲߬ ߞߟߍ ߞߵߊ߬ ߞߘߊߡߊ߫ ߘߏ߲߬ߠߌ߲ ߠߊ߫ ߘߊߙߕߑߝߐ߯ߙߘ߸ ߊ߲߬ߜ߭ߌ߬ߟߋ߬ߘߎ߯߸ ߞߵߊ߬ ߕߘߍ߬ ߦߋ߲߬ ߕߏ߲ߓߏ߲ߣߍ߲ ߦߋ߫. ߊ߬ ߟߊ߫ ߕߊ߯ߡߊ ߞߎ߲߬ߕߊ߮ ߞߘߐ߫߸ ߊ߬ ߣߌ߫ ߙߏߓߍߙߞ ߛߑߕߌߝߍ߲ߛߐ߲߬ ߞߊ߬ ߢߐ߲߯ߦߋ߫ ߞߐ߬ߟߐ߲ߓߌ߬ߦߊ߫. ߊ߬ߟߎ߬ ߛߍߥߊ߫ ߘߴߊ߬ߟߎ߫ ߟߊ߫ ߢߐ߲߯ߦߋ ߏ߬ ߟߊ߫߸ ߞߏ߬ߣߌ߲߬ ߗߍ߬ ߝߌ߬ߟߊ ߣߌ߲߬ ߠߎ߬ ߟߊ߫ ߝߐߕߊ ߡߊ߫ ߛߌߦߊߦߊ߫ ߦߋ߲߬.
ߙߌߛ߭ߊߙ ߕߙߋߝ߭ߕߌߞ ߛߊ߬ ߘߊ߫ ߘߐ߱ (ߢߊߣߌ߲) ߕߍߡߊ߬ ߘߊߙߕߑߝߐ߯ߙߘ߸ ߁߈߃߃ ߞߏ߲ߞߏߘߌ߬ߓߌ ߂߂ ߡߊ߬߸ ߞߵߊ߬ ߕߘߍ߬ ߊ߬ ߦߋ߫ ߖߊ߬ߕߋ߬ ߟߊ߫ ߞߐ߲߬ߛߏ ߛߌߟߊߓߐߛߐ߯ߣߊ ߘߌ߫߸ ߊ߬ ߣߌ߫ ߏߟߌߝ߭ߊ߫ ߋߝ߭ߊ߲ߣ ߠߊ߫ ߕߙߏ߬ߞߏ߫ ߥߙߌ߬ߟߊ ߘߌ߯ߟߌ ߛߊ߲ߘߐߕߊ ߘߐ ߛߌ߲ߘߌߟߊ ߘߌ߫߸ ߊ߬ ߣߌ߫ ߞߎߟߎ߲ߞߎ߲߫ ߥߙߌ߬ߟߊ߬ߡߊ ߛߌ߲ߘߌߓߊ߮߸ ߊ߬ ߣߌ߫ ߊ߬ ߜߋ߲ߜߋ߲߫ «ߓߑߟߊߛߕ ߔߊߌߔ» (Blast pipe) ߛߋߒߞߏߟߊߘߐߦߊ ߖߘߍ߬ߝߊ߲.